Saikuraage Mamma: Karunain loa thenmaali, asarun hiy rovvaali | Mihaaru\nސައިކުރާ ނައީމްގެ "މަންމަ": ކަރުނައިން ލޯ ތެންމާލި، އަސަރުން ހިތް ރޮއްވާލި\nސައިކުރާ އިބްރާހިމް ނައީމްގެ "މަންމަ" ވާހަކަ ފޮތް.\n14 މެއި 2017 - 07:45\nހޫނު ގަދަ ދިލަ އުދާސް މެންދުރެއްގައި، ރަތްދަކަ އަވިން ދޮންވެފައިވާ އަތިރިމައްޗަކުން ލިބޭ ފިނިހިޔާކޮޅެއްގައި މަޑުކޮށްލެވޭ ވަގުތު ކޮންމެވެސް އިޝްގީ ވާހަކައެއްގެ ހިޔާލު އުފެދިގަތުމަކީ، މަރްހޫމް ސައިކުރާ އިބްރާހިމް ނައީމް ވިދާޅުވާ ގޮތުގައި، ވަރަށް ގިނަ ފަހަރަށް އޭނާއަށް ދިމާވި ގޮތެކެވެ.\nއެފަދަ އަތިރިމަތިތަކުން ހިތުގައި އުފެދުނު ހިޔާލުތަކުގެ މައްޗަށް ލިއުއްވި އިޝްގީ އެތައް ވާހަކައަކުން ޒުވާން ހިތްތަކަށް ލޯބީގެ ވަރުގަދަ ރާޅުތައް ބިންދާލި އެވެ. ނ. އަތޮޅު މާފަރަށް 1979 ވަނަ އަހަރު ކުރެއްވި ދަތުރުގައި، އެ ރަށުގައި ފައި ޖެހުމާ އެކު، އެ ރަށުގެ ރީތި ތުނޑިއާ ދިމާލަށް މިސްރާބު ޖެހީ، އެފަދަ ހިޔާލުތަކެއްގެ ތެރެއަށް ގެނބި ވާހަކައެއް އުފަންކުރުވުމުގެ ބޭނުމުގަ އެވެ. އެކަމަކު އަތިރިމަތީގެ ހިތްފަސޭހަ މާހައުލުގައި ރީތި މަންޒަރު ދުށުމުގައި އެތައް އިރެއް ވަންދެން އިންނެވި އިރު ވެސް އިޝްގީ ވާހަކައެއްގެ ހިޔާލެއް ނުމެ އަ އެވެ.\n"އަޅުގަނޑުގެ ހިތުގައި ހިނގަމުންދަނީ މުޅިން އެހެން ހިޔާލުތަކެކެވެ. ކުރިމަތީގައި އޮތް ރީތި މަންޒަރުތައް ރީތިވީ ވަރަކަށް، އޭގެ ތެރެއަށް ގެއްލެން އުޅުނު ވަރަކަށް، އަޅުގަނޑު ހަނދާންވަމުން ދިޔައީ މި އެކަނިވެރި ދަތުރުގައި އަޅުގަނޑަށް އެ މީހަކާ ވަކިވާން ޖެހިފައިވާ އަޅުގަނޑުގެ ލޮބުވެތި މަންމަ އެވެ،" ނައީމް ލިއުއްވާފައިވެ އެވެ.\nއެ އަތިރިމަތީގައި ކޮންމެ ދުވަހަކު ދެތިން ފަހަރަކު ގޮސް އެކަނިމާއެކަނި ދެތިން ހަފުތާ ހޭދަކުރެއްވިއިރު ނައީމްގެ ހިޔާލުގެ އިސްކިރީނުން ފިލްމު ބަދަލުވާ ގޮތެއް ނުވި އެވެ. ނައީމްގެ ހިތުގެ އެތެރެ ފުރިފައިވަނީ މާތްކަލާނގެ ދުނިޔޭގައި ލެއްވި އެންމެ ވަރުގަދަ ލޯބީގެ އަސަރުންނެވެ. މައިވަންތަކަމުގެ ލޯތްބާއި، މައިލަގޮނޑިއަށް ކެތްނުވީމާ ވާ ގޮތް ހިތަށް އަރުވައިގެން އިނދެ ކުރަން ފެށި ހިޔާލުން ނައީމް އުފަންކުރެއްވި ވާހަކައިގެ އަސަރުގަދަކަމާ އެވެ. "މަންމަ" ގެ ނަމުގައި ނައީމް ލިއުއްވި އެ ވާހަކަ އަކީ ޔަގީނުން ވެސް ދިވެހި ބަހުން މިހާތަނަށް ލިއެފައިވާ އެންމެ މޮޅު އެއް ވާހަކަ އެވެ.\nއެ ވާހަކައިގެ އަސަރުގެ ފުން ކަނޑުގެ ތެރެއަށް އެތައް ބަޔަކު ގަންބާލި އެވެ. އެތައް ބައެއްގެ ލޮލުން ހިފެހެއްޓުމެއް ނެތް ކަރުނަ އޮހޮރުވާލި އެވެ. ރާއްޖޭގެ މަޝްހޫރު އަދީބު މަރްހޫމް އިބްރާހިމް ޝިހާބަށް ކުރެއްވި އަސަރާ އެކު ވާހަކަ ވިދާޅުވެވޭ ވަރެއް ނުވި ކަމަށްވެ އެވެ. އަށްޑިހައިގެ އަހަރުތަކުގައި ދިވެހިން ގަބޫލުކުރި ގޮތުގައި އެ ފެންވަރުގެ ދެ ވަނަ ވާހަކައެއް ދިވެހި ލިއުންތެރިއަކަށް ނުލިޔެވޭނެ އެވެ. ދިވެހި ބަހާއި އަދަބަށް ހިދުމަތްކުރާ މަޖިލީހުން ފުރަތަމަ ބޭއްވި ވާހަކަލިޔުމުގެ މުބާރާތުގެ އެއް ވަނަ ލިބުނީ ވެސް އެ ވާހަކައަށެވެ.\nމީގެ 37 އަހަރު ކުރިން ނައީމް ދިވެހި އަދަބީ ގުލްޝަނަށް ހަދިޔާކުރެއްވި "މަންމަ" ވާހަކަ އަލުން ތިލަކުރަން މިއަދަށް ވުރެ ވަކި މުނާސަބު ދުވަހެއް ނެތެވެ. މިއަދު ފާހަގަކުރާ މަންމައިންގެ ދުވަހުގެ ތަފާތު މެސެޖުތައް ފޭސްބުކުގެ ތެރެއަށް އެތަކެއް ދަރިން ދޫކޮށްލާނެ އެވެ. މަންމަ ދެކެ ވާ ލޯބި ހާމަކޮށްދިނުމުގެ ގޮތުން ލިޔާ ޖުމްލަތަކާއި ލާ ފޮޓޯތަކުން ކުރާ އަސަރު އެއީ، ނައީމުގެ އިބުރަތުން ފުރިގެންވާ އެ ވާހަކައިން ކުރުވާ އަސަރާ ބަލާއިރު އެއްވެސް އެއްޗެއް ނޫނެވެ. އެހެންކަމުން މަންމައިންގެ ދުވަސް ފާހަގަކުރާއިރު ނައީމް އެ ދޫކުރެއްވި ހަދިޔާގެ ވާހަކަ ދައްކަން ޖެހެ އެވެ. ދަރަނިވެފައިވެފައިވާ ހިތަކާ އެކު އެވެ.\nފަހުގެ ޖީލުގެ ގިނަ ޒުވާނުން އެ ވާހަކަ އަދި ކިޔާފައިނުވާނެ ކަމަށް ބަލައި ވާހަކައިގެ ކުރި މަރައިލާން ބޭނުމެއް ނޫނެވެ. އެކަމަކު އެ ވާހަކައިގައި ހުރި އަސަރުގެ ވާހަކަ ދައްކަން ޖެހެ އެވެ. ދަރިއަކު ދެކެ މަޔެއްގެ ހިތުގައި އުފެދޭ މައިވަންތަކަމުގެ ވަރުގަދަ ކުލުނެވެ. މަތިވެރި ލޯތްބެވެ. ވީ ގުރުބާނީ އެވެ. އުއްމީދުގެ ހުޅުކޮޅު ނިއްވާނުލައި، ބިކަހާލުގައި އުޅުނު އުޅުމެވެ. އުއްމީދުގެ ހުޅުކޮޅު އަލުން ދިއްލުނު ނަމަވެސް އުފަލެއް ނުލިބި އަނެއްކާވެސް ހިތަށް އެ ލިބޭ ގަދަވޭނެވެ. އެ ގުރުބާނީވީ މައިމީހާއާ މެދު ދަރިފުޅު އަމަލުތައް ބެހެއްޓި ގޮތެވެ. އެކަމުން ލިބުނު އަގުހުރި އިބުރަތްތަކެވެ. ވާހަކައަކުން އިންސާނަކަށް ކުރާނެ އެންމެ ފުރިހަމަ އަސަރު މި ވާހަކައިން ކުރެ އެވެ. އިންސާނެއްގެ ހަޔާތް ބަދަލުކޮށްލާނެ އިބުރަތްތަކެވެ.\nރާއްޖޭން ބޭރުގައި އެ ދުވަސްވަރު ކިޔަވަން ތިބި ކުދިން ވާހަކަ ކިޔައިފައި ރުއި ކަމަށްވެ އެވެ. އެތައް ހާސް މޭލެއް ދުރުގައި އަމިއްލަ ގައުމުގައި ތިބި މަންމައިންގެ މަތިން ހަނދާންކުރުވައި ހިތް ރޮއްވާލި އެވެ. ރަށްރަށުގެ މައިޒާންތަކުގައި ވާހަކަ ކިޔައިދެމުން ދިޔައިރު އަޑުއަހަން މީހުން ތިބީ ފެންކަޅިވެފަ އެވެ. ވާހަކައިގެ ކުންނާ ހަމައަށް ދިޔައިރު ގައިން ހީބިހި ނުނަގާ ހަމަ އެކަކު ވެސް އޭރު ނެތެވެ.\nކުޅަދާނަ އަދީބު މަރްހޫމް މުހައްމަދު ޖަމީލް ދީދީ ލިޔުއްވާފައިވާ ގޮތުގައި ލިޔެފައިވާ ވާހަކައެއްގެ މޮޅު ދެރަ ބެލުމުގައި އެންމެ އިސްކުރަން ޖެހޭ އެއް ކަމަކީ ވާހަކައިގެ އަސަރެވެ. ކިޔާ މީހަކަށް އަދި އަހާ މީހަކަށް އެއިންކުރާ އަސަރެވެ.\n"ވާހަކައިގެ ބައެއް ތަންތަން އަހަމުން ދިޔައިރު ލޮލުން ކަރުނަ ފައިބައިނުތަނުދީ ހިފެހެއްޓުނީ ހަމަ ކިރިޔާ އެވެ."\nޝިހާބް ވިދާޅުވެފައިވާ ގޮތުގައި ވާހަކައިގެ މަގުސަދާއި އިބުރަތްތެރި ނަތީޖާއަށް ބަލާއިރު މި ވާހަކަ ހިމަނަނީ ވަރަށް ވެސް އަގުހުރި އެއްޗެއްގެ ގޮތުގަ އެވެ.\n"އެއްވެސް ޝައްކެއް ނެތެވެ. މައިމީހާގެ މައްޗަށް ކޮންމެ ދަރިއަކުމެ ބަހައްޓަންވީ ހުރުމަތާއި ލޯތްބާއި އޯގާވެރިކަން ނުބަހައްޓައިފި ނަމަ ނިކުންނާނެ ހިތި ނަތީޖާގެ އިބުރަތްތެރި ފިލާވަޅު މި ވާހަކައިގައި ކިތަންމެ ރަނގަޅަކަށް ވެސް ހާމަކުރެވިފައިވެ އެވެ،" ޝިހާބް ލިއުއްވާފައިވެ އެވެ.\nސައިކުރާ އިބްރާހިމް ނައީމް ލިޔުއްވާފައިވާ "މަންމަ" ވާހަކަ.\nނައީމް ދިވެހި ގައުމަށް އެ ދޫކުރެއްވީ ވަރަށް ބޮޑު ރައުސްމާލެކެވެ. ދިވެހި ބަހުގެ އެކެޑެމީގެ ރައީސް އަޝްރަފް އަލީ ވިދާޅުވީ އެއީ "މައިވަންތަކަމުގެ ލޯބި ދިރުވައި ފުރާނަ އަޅުވައިދިން ވާހަކައެއް" ކަމަށެވެ.\n"މައިވަންތަ ލޯބި އާލާކުރުމުގެ ނަމޫނާ ވާހަކައެއް އެއީ. ވާހަކަ ލިއުމަށް އިންގިލާބީ އަސަރެއް ގެނުވި ވާހަކައެއް އެއީ. ވަރަށް ގިނަ ބަޔަކު ކީ ވާހަކައެއްގެ ގޮތަށް އަޅުގަނޑުމެންނަށް ފާހަގަވެފައި އޮތީ،" އަޝްރަފް ވިދާޅުވި އެވެ.\nޒަމާން ބަދަލުވެ މައިންބަފައިންނަށް ކުރާ އިހުތިރާމަށް ވެސް މި ޒަމާނުގައި މިވަނީ ބަދަލު އައިސްފަ އެވެ. އެކަމަކު ޔަގީނުން ވެސް މި ވާހަކަ ކިޔައިފި ނަމަ، އަޝްރަފް ވިދާޅުވި ގޮތުގައި، "މައިވަންތަކަމުގެ ލޯތްބަކީ ކިހާ ވަރުގަދަ އެއްޗެއްކަން އެނގޭނެ" އެވެ.\n"މަރްހޫމް ނައީމް ގައުމަށް އެ ދޫކުރެއްވީ އަދަށް ވެސް، މުސްތަގުބަލަށް ވެސް ބޭނުން ހިފޭނެ ވާހަކައެއް. ގައުމުގެ ދަރިންނަށް ބޭނުންވާ އިބުރަތުން ފުރިގެންވާ ވާހަކައެއް،" އޭނާ ވިދާޅުވި އެވެ.\nމުނާސަބަތު ވަގުތު، ސިފަކުރުންތަކާއި ޑައިލޮގްތައް ގެނެސްފައި ހުރި ގޮތް އެހާމެ މޮޅެވެ. އިބާރާތްތައް ކުރުވެފައި ދޭހަވުން އެހާމެ ފަސޭހަ އެވެ. ކޮންމެ ޖީލަކަށް ވެސް ކިޔާލަން ފުރިހަމަ ވާހަކައެކެވެ.\nލިއުންތެރިއެއް ކަމަށްވާ މަޑުލު މުހައްމަދު ވަހީދު ސިފަކުރައްވާފައިވާ ގޮތުގައި ދިވެހީންނަށް ނައީމް ފާހަގަވެފައިވަނީ ނާރުތަކާ ކުޅެލި އަދަބީ މަސައްކަތްޕުޅުތަކެއްގެ ސަބަބުންނެވެ. އެތައް ޖިންސުއްލަތީފުންގެ ލޮލުން ކަރުނަ އޮހޮރުވާލި ދިގު ވާހަކަތަކާއި ކުރު ވާހަކަތަކުންނެވެ. "އިންތިޒާރު"، "މާލޭ ދަތުރު"، "އެންމެ ކައިރީގައި އެހެނަސް އެންމެ ދުރުގައި" އަދި "ލޭކްޝިޕަރުގެ ރާޅުތައް" ފަދަ އިޝްގީ ވާހަކަތަކެވެ. "އެ ގަތުލުގެ ސިއްރު" ފަދަ ދިވެހިން އާންމުކޮށް ލިޔެނޫޅޭ ފަދަ ޖާސޫސީ ވާހަކަތަކެވެ. އެންމެ ހިމަނާރާ ވެސް ކުޅެލާ ފަދަ އިޝްގީ ޅެން "ޔަމަނުގެ މައުސޫމާ" އަދި ގައުމިއްޔަތުގެ ރޫހު އާލާކޮށްދިން "ދިވެހި ގައުމީ ދިދައިގެ އާދޭސް" ފަދަ ޅެންތަކެވެ. އެކަމަކު އެ ހުރިހާ އަދަބީ މަސައްކަތްޕުޅުތަކުގެ ތެރެއިން ވެސް "މަންމަ" ވާހަކަ އަށް ހާއްސަކަމެއް ދެވިފައިވެ އެވެ.\n"ނައީމަކީ ހަގީގަތުގައި ވެސް ދިވެހި ވާހަކަ ލިޔުންތެރިކަމަށް އައު އިންގިލާބެއް ގެންނެވި ބޭފުޅެއް. އެ ސްޓައިލެއް ކޮޕީކުރެވިފައެއް ނެތް. އަދި އަލަކުން ވެސް އެފަދަ ހުށަހެޅުމެއް ފެންނާނެ ގޮތެއް އޮތެކޭ ވެސް ހިތެއް ނުބުނޭ،" ފަތްތޫރައިގައި މަޑުލު ވަހީދު ލިއުއްވާފައިވެ އެވެ.\nއެ ވާހަކައަށް ފިލްމެއް ހެއްދެވުމުގައި އުއްމީދުގައި، 1996 ހިސާބުގައި ނައީމް އެ ވާހަކަ އަގަކާ ނުލައި މުހައްމަދު ނިޔާޒް (ޓެޑްރީ) އަށް ދެއްވި އެވެ. އެ ފިލްމުގެ ކަރުހާދުގެ މަސައްކަތް ޓެޑްރީ ކުރި އެވެ. އެކަމަކު ނައީމް ދުނިޔޭގައި ހުންނަވަނިކޮށް މަންމަ ވާހަކަ ފިލްމަކަށް ހެދިފައި ނުވުމަކީ، ޓެޑްރީ ބުނެފައިވާ ގޮތުގައި، އޭނާގެ އެންމެ ބޮޑު ނާކާމިޔާބީ އެވެ.\nސަރުކާރަށް 50 އަހަރަށް ވުރެ ގިނަ ދުވަގު ހިދުމަތްކުރެއްވި ބޭފުޅުންނަށް ދެއްވި ހަނދާނީ ފިލާ ސައިކުރާ އިބްރާހިމް ނައީމަށް (ވ) ރައީސް މައުމޫން އަރުވަނީ. --ފައިލް ފޮޓޯ\nމި ވާހަކަ ނައީމް ތަހްސީސް ކުރައްވާފައިވަނީ އެމަނިކުފާނުގެ މަދްރަސީ ހަޔާތުގެ "މަންމަ" ކަމަށްވާ މަޖީދިއްޔާ ސްކޫލުގެ އޭރުގެ މުރުޝިދުލްއަހްލާގް މަރްހޫމް ހަސަންމޫސާދީދީ އަށެވެ. އެކަމަކު ޝުކުރުގެ ދަރަނި އަދާނުކުރެވޭ ފަދަ ހާލަތެއްގައި އަދި ހިތާމައެއް ވެސް ކުރަމުންނެވެ. އެއީ އަހްލާގީ ރޮނގުން ހަސަންމޫސާދީދީ އަބަދާއިއަބަދު ދެއްވި އަގުހުރި ނަސޭހަތްތަކުގައި ނުހިފުނީތީ ކުރެއްވި ހިތާމައެކެވެ.\nމަޖީދިއްޔާ ސްކޫލަކީ ނައީމުގެ ވެސް ލޮބުވެތި "މަންމަ" ކަމަށް ސިފަކުރައްވާފައިވެ އެވެ. މަޖީދިއްޔާ ސްކޫލަށް 50 އަހަރު ފުރުމުގެ މުނާސަބަތުގައި މަޖީދިއްޔާގެ މުސްކުޅި ދަރިވަރުންގެ ފަރާތުން ނެރުނު މަޖައްލާ "މަޖީދިއްޔާ ރަން ޔޫބީލް" ފޮތުގައި އޭނާ ވަނީ މަޖީދިއްޔާގެ ރަން ޔޫބީލް ހަރަކާތްތަކުގައި އުޅުއްވިރު ދެ ލޯ އޭގެ "ރަހަހިތި އޭގެ އަސަރުހިތި ކަރުނައިން ފުރުނު" ވާހަކަ އާއި އެ ކަރުނައަށް ނިމުމެއް ނުގެނެވުނު ވާހަކަ ލިއުއްވާފަ އެވެ.\nއެއީ، ނައީމް ލިޔުއްވާފައިވާ ގޮތުގައި، އެ ލޮބުވެތި މަންމަގެ އުނގުގައި އުޅުނުއިރު، އެ މަންމަގެ އޯގާވެރި އަޑުން ދަރިފުޅާއޭ އަބަދަކު މި މަންމަގެ އުނގަކު ނޯވެވޭނެޔޭ، މާދަމާ ކަލެއަކީ ބޮޑު މީހަކަށް ވާނެއޭ، މާދަން އުޅެން ޖެހޭނީ އެކަނިވެރި އަމިއްލަ ދިރިއުޅުމޭ ބުނަމުން ދިޔައިރު، ދަރިފުޅާއޭ މަންމައާ ވަކިން އުޅެން ދިމާވާ އިރަށް މަންމަ މިދޭ ނަސޭހަތްތައް އަޑުއަހާށޭ ބުނަމުން ދިޔައިރު އަދި މަންމަ މިއަދު މިބުނާ އެއްޗެއް ވިސްނޭނެ ދުވަހެއް އަދި އަންނާނެއޭ ބުނަމުން ކަރުނަ އަޅަމުން ދިޔައިރު އޭރުވަނީ ކީއްކަން ނުވިސްނުނީތީ އެވެ.\n"ތެދެކެވެ. މިހާރު އެނގިއްޖެއެވެ. އޭރު އެމަންމަ ބުންޏެވެ. "މަގޭ ނުވިސްނޭ ދަރިންނޭވެ! މަންމަގެ މި ނަސޭހަތް މިއަދު އަޑުއަހަން ވެސް އުނދަގޫވާނެ އެވެ. އެއީ ކޮންމެ ބަލިމީހަކަށް ވެސް ވާ ގޮތެވެ. ބޭސް ހިތިވާނެ އެވެ. ނަމަވެސް އެހިތި ބޭހުގެ ފައިދާކުރާނީ ފަހުންނެވެ. ހަމައެހެން މި ނަސޭހަތްތައް އަޑުއަހަން ވެސް ދަތިވާނެ އެވެ. ނަމަވެސް އޭގެ ފައިދާކުރާނީ ފަހުންނެވެ."\nނައީމް ލިއުއްވާފައިވާ ގޮތުގައި މަންމަ އެ ބުނިހެން ވެއްޖެ އެވެ. އެ ހުރިހާ ދުވަހު އެމަތިވެރި ސްކޫލުގައި އުޅުނުއިރު ކަމުދާ ފަދަ މީހަކަށް ނުވީތީ އެވެ. ހަރުދަނާ އަހުލާގެއްގެ ވެރިއަކަށް ނުވެވުނީތީ އެވެ. ލޮބުވެތި މަންމަ ތަކުރާރުކޮށް ބުނަމުން ދިޔަހެން ވެހޭތާގައި ފެން ނުނެގުނީތީ އެވެ. އޭރު އެ ދިންހާ ނަސޭހަތްތައް ފޫހިކަން އިހުސާސް ކުރަމުން ބީރުކަންފަތަކުން އަހަމުން ގެންދެވުނީތީ އެވެ. މިއީ މާދަމާގެ ދިރިއުޅުމުގެ ބިންގާ އެޅޭ މަރުކަޒުކަން ވިސްނާ ނުލެވުނީތީ އެވެ.\nއެކަމަކު ޔަގީނުން ވެސް ނައީމް އަޅުގަނޑުމެންނަށް ދޫކުރެއްވި އެ ފޮތުގައިވާ އަގުހުރި ނަސޭހަތްތަކާއި އިރުޝާދުތަކުގެ ބޭނުން ހިފެން އެބަ އޮތެވެ. އަޅުގަނޑުމެންނަށް އަދި ވަގުތު ފާއިތެއް ނުވެ އެވެ. އޭނާ އަޅުގަނޑުމެންނަށް ދޫކުރެއްވި އެ އަގުހުރި ހަދިޔާގެ ބޭނުން ހިފައިގެން ވެސް ނުވަތަ ނުހިފައި ވިޔަސް މައިންބަފައިންނަށް އަޅާލައި އިހުތިރާމްކުރުމަކީ، އެ ވާހަކަ ނިންމާލައްވަމުން ކުރައްވާފައި އޮތް ދުއާ އެވެ.\nއެހެންކަމުން މައިންބަފައިންނަށް ކުރާ އިހުތިރާމާއި ގަދަރަކީ ނުވަތަ ވާ ލޯތްބަކީ މަންމައިންގެ ދުވަހު ފޭސްބުކަށް ދޫކޮށްލާ މެސެޖަކަށް ވިޔަ ދީގެން ނުވާނެ އެވެ. އަދި މިއަދު މަންމައާ އެކު ނަގާ ފޮޓޯއަކުން ވެސް ނުފުދޭނެ އެވެ. ފަހު ދުވަހާ ހަމައަށް ވެސް މައިންބަފައިންނަށް އަޅާލައި އޯގާތެރިވެ އަދި ދެ ވަނަ މަންމަ ކަމަށްވާ ސްކޫލުން ދޭ އިރުޝާދުތަކާއި ނަސޭހަތްތައް ވެސް އަޑުއަހަންވީ އެވެ.\n35 ކޮމެންޓް, 170 ރިއެކްޝަންސް\nޥ ރީތި ވާހާކައެއް\nއެންމެހާ މުސްލިމު މަންމަ އިންނަށް މާތްﷲ ރަހްމަތްލައްވާ ފާފާ ފުއްސަވާ ސުވަރުގޭގެ ދާއިމީ ނިޢްމަތް ދެއްވާށި!\nމަންމަ ވާހަކަ އަޅުގަނޑު ވެސް ކީމެވެ. އެއީ ވަރަށް އަސަރުން ފުރިގެންވީ ވާހަކަ އެކެވެ. އެވާހަކަ އަށް ރަނގަލު ފިލްމެއް ހެދިއްޖެނަަމަ، ވަރަށް ހިނގާނެ އެވެ. އަދި އެއީ މުޖުތަމައަށް ދެވޭރަނގަޅު މެސެޖަކަށް ވާނެ އެވެ.\nމިވާހަކަ އޭރު އަޑުއެހީ ރޭޑިއޯ މޯލްޑިވްސްއިން ވަރަށް ކަމުދޭ. ވާހަކައިގެ ފަހުކޮޅު ކިޔަމުންދިޔ ރޭރޭ ނުރޯ އެންމެ ރެއެއްވެސް ނުދާނެ. ތޮޔޮފެންލެވޭހިނދު މާބަނޑުން އިވެމުންދެއޭ ހެޔޮކަމުގެ ތިލަފަތްބަރުކުރާ ހެވަކަށް މިދަރިފުޅު ވާނެއޭ. ހެޔޮވާނެތޯ އެހެނަސް މިއީ ކަންތަށް ހިނގާ ހަމަ އާދައޭ... ކެޔޮގަނޑުކަނޑާލީމާ ގަހުގެ ދެން ބޭނުމެއް ނޯންނާނެއޭ\nތެޔޮފެން ލެވޭ ހިނދު މާބަނޑުން ތޮޅެމުން މިދާ އިރު ހީވެޔޭ ހެޔޮ ކަމުގެ ތިލަފަތް ބަރުކުރާ ހެވަކަށް މިދަރިފުޅު ވާނެޔޭ\nމިފޮތުގަ ބޭރުގަޑުފެނުނަސް މަށައްރޮވޭ ބައިދަވޭ އައިއޭމްއަ އިމޯޝަނަލްމެސް\nވާހަކަ މަވެސް ކިން، ވ ރީތި. އެކަމަކު އަސްލު އަހާލަން އޮތީ އެހެން ވާހަކައެއް. އެއްވެސް ކިޔުންތެރި އަކަށް އިނގޭތަ އޮރިޖިނަލް "ޔަމަނުގެ މައުސޫމާ" ލިބޭނެ ތަނެއް، އޮންލައިންކޮށް އެއްވެސް ސައިޓެއްގަ އޮވެދާނެ ބާ އެ ޅެން؟؟!!\nފަތްތޫރައިގެ ކޮންމެވެސް އަދަދަކުން ދުށިން\nނެޝަނަލް ލައިބްރަރީގަ ހުރޭ\nމިވާހަކަފޮތް ވިއްކަން ހުންނާނީ ކޮންތާކުތޯ!!!!\nމިފޮތް ގަންނަން މިދިޔަ އަހަރުވެސް ވަރަށް ބަލައިފިން. ފޮޓޯއިން ފެންނަ ގޮތުން 2014 ގައިވެސް މިފޮތް ޗާޕު ކޮށްފައިވޭ. ވީމާ ކޮންމެވެސް ބުކްޝޮޕަކުން ލިބިދާނެހެން ހީވޭ. "މިހާރު" ގެ އެއްވެސް ކިޔނުްތެރިއަކށް ފޮތް ގަންނަން ލިބެން ހުންނަތަނެއް އިގޭނަމަ މިތަުގައި ލިޔެ ދިނުން ވަރަށް ބޮޑަށް އެދެން.\nއަޅުގަނޑުމެންގޭގަ މިފޮތް އެބޮތް މިހާރުވެސް\nގޮތްހުސްވާ ހިސާބަށް ސިޔާސީ ފިކުރު ގެންދިއުމަށް މަސައްކަތް ކުރުމަށް ވުރެ މިފަދަ އިބްރަތްތެރި ވާހަކަ ދިވެހީންނަށް ކިޔާދީ ދިވެހީންގެ ދިވެހި ވަންތަކަން އުފެއްދުމަށް މަސައްކަތް ކުރާނަމަ މިހާރު ނޫހުގެ މަގުބޫލުކަން އިތުރުވެގެންދާނެ.\nވަރަށް ރިީތި ވާހަކަަަައެެއް\nވިސްނާލަބަލަ މަންމައަކަށް ކުރާނެ އަސަރު އެމަންމަގެ ދަރި ގެއްލުވާލާފަވާތާ އެތައް އަހަރެއްވާއިރުވެސް ވީގޮތެއްނޭނގި އެކަން ކުރި ބަޔަކު ނުހިފި މުޖުތަމައުގަ އުޅޭއިރު. ވިސްނާލަބަލަ މަންމައަކަށް ކުރާނެ އަސަރު އެމަންމަގެ ދަރި ގަޔަށް 14 ފަހަރަށް ވުރެ ގިނައިން ވަޅިހަރާލާ މަރާލާފަ ވާއިރުވެސް އެކަންކުރި މީހުން ހަމަ މިމުޖުތަމައު ތެރޭ އުޅޭއިރު.


މަހަކު -/10020 ރ.\nމަހަކު -/3600 ރ.\nއެގްރީމަންޓް ރިވިއުކުރުން (ލީޒް، ސަބްލީޒް، މެނޭޖްމަންޓް، މޯގޭޖް އަދި އެހެނިހެން އެގްރީމަންޓްތައް)\nއެގްރީމަންޓްތަކާގުޅޭ އެޑެންޑަމް އަދި ޑީޑް އޮފް އެސައިންމަންޓް ފަދަ ލިޔެކިޔުން ޑްރާފްޓްކޮށް ތައްޔާރުކުރުން.\nމިނިސްޓްރީގެ މަސައްކަތްތަކާގުޅޭ ދާއިރާތަކުން ޤަވާޢިދުތައް ޑްރާފްޓްކޮށް ތައްޔާރުކުރުން.\nޤާނޫނީ މައްސަލަތަކުގައި ޤާނޫނީ ލަފާ ދިނުން.\nޓޫރިސްޓް ރިސޯޓްތަކުގެ ލީޒް ޓްރާންސްފަރ ކުރުމުގެ މަސައްކަތް ބެލެހެއްޓުން.\nއެގްރީމަންޓްތަކާ ޚިލާފުވާ ފަރާތްތަކާމެދު ފިޔަވަޅު އެޅުން.\nމިނިސްޓްރީގެ މައްޗަށް އުފުލޭ ދައުވާތަކުގައި އަދި ދަޢުލަތުގެ ފަރާތުން ކުރާ ދައުވާތަކުގައި ކޯޓުގައި މިނިސްޓްރީ ތަމްސީލުކުރުން.\nމިނިސްޓްރީއަށް ހުށަހެޅޭ ޤާނޫނީ އެކިއެކި މައްސަލަތަކާބެހޭ ސިޓީތަކަށް ޖަވާބުދިނުން.\nޤާނޫނީ އެކިއެކި މައްސަލަތަކާ ގުޅިގެން މިމިނިސްޓްރީގެ ފަރާތުން ސަރުކާރުގެ އިދާރާތަކަށާއި އެހެނިހެން މުއައްސަސާތަކަށް އަދި އަމިއްލަ ފަރާތްތަކަށް ފޮނުވަންޖެހޭ ސިޓީއާއި އެހެނިހެން ލިޔެކިޔުން ތައްޔާރުކުރުން\nޤާނޫނީ ރޮނގުން ނުވަތަ ޤާނޫނާއި ޝަރީޢާގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ 8 ގެ ސަނަދެއް ހާސިލްކޮށްފައިވުން.\nލީގަލް އޮފިސަރުންގެ ވަޒީފާގެ އޮނިގަނޑުގެ، ސީ.އެސް9-2 ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އިން މަތިން މާކްސް ހޯދާފައިވުން.\nލީގަލް އޮފިސަރުންގެ ވަޒީފާގެ އޮނިގަނޑުގެ، ސީ.އެސް9-3 ގްރޭޑުގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އިން މަތިން މާކްސް ހޯދާފައިވުން.\nލީގަލް އޮފިސަރުންގެ ވަޒީފާގެ އޮނިގަނޑުގެ، ސީއެސް9-4 ގްރޭޑްގައި މަދުވެގެން2އަހަރު މަސައްކަތްކޮށް މަސައްކަތުގެ ފެންވަރު ބެލުމުގެ ނިޒާމުން ވިދިވިދިގެން2އަހަރު %85 އިން މަތީ މާކްސް ހޯދާފައިވުން.\nގާނޫނީ ރޮނގުން ނުވަތަ ޤާނޫނާއި ޝަރީޢާގެ ދާއިރާއަކުން މަސައްކަތު ތަޖުރިބާ ލިބިފައިވުން.


Kulhudhuffushi Online - Halaakukurehvi unmaithakuge vaahaka- noohgefaanuge gaumuge meehun (5)\nހަލާކުކުރެއްވި އުންމަތްތަކުގެ ވާހަކަ- ނޫޙްގެފާނުގެ ގައުމުގެ މީހުން (5)\nޚަދީޖާ އާދަމް -2އަހަރު ކުރިން - 29 ސެޕްޓެމްބަރ 2016\nހަލާކުކުރެއްވި އުންމަތްތަކުގެ ވާހަކަ\n“އެކަލޭގެފާނު ވިދާޅުވިއެވެ. އޭ އަހުރެންގެ ޤައުމުގެ މީހުނޭވެ! އަހުރެންގެ ކިބާގައި އެއްވެސް ފުރެއްދުމެއް ނެތެވެ. އަދި ކީއްހެއްޔެވެ؟ އަހުރެންނީ އާލަމްތަކުގެ ވެރި ރަސްކަލާނގެ ޙަޟްރަތުން އައި ރަސޫލަކީމެވެ. އަހުރެންގެ ވެރި ރަސްކަލާނގެ ރަސޫލުކަން ތިޔަަބައިމީހުންނަށް އަހުރެން އިއްވަމެވެ. އަދި ތިޔަބައިމީހުންނަށް ނޭގޭ ކަންތައްތައް ﷲ ގެ ހަޟްރަތުން އަހުރެންނަށް އެނގެ އެވެ.” (ސޫރަތުލް އަޢުރާފް: 61-62)\nﷲ ގެ މަގަށް ގޮވާލެއްވުމަށް ގަޑިއަކަށްފަހު ގަޑިއެއް، ދުވަހަކަށްފަހު ދުވަހެއް، އަހަރަކަށްފަހު އަހަރެއް ކަޑައްތުކުރައްވަމުން ނޫޙްގެފާނު ކުރިއަށް ވަޑައިގަތެވެ. ފާޅާއި ސިއްރުގައި އެބައިމީހުންނަށް އިންޒާރުދެއްވަމުން ވަޑައިގަތީ ހުއްޖަތާއި ދަލީލު ދައްކަވަމުންނެވެ. ﷲ ގެ ކުޅަދުންވަންތަކަމުގެ ހެކިތަކާއި އެކަލާނގެ އުފެއްދެވުމުގައި ދެވަނައެއް ނެތް ތަކެތީގެ ވާހަކައިން އެކަލޭގެފާނު ގެންދެވީ މިސާލުޖައްސަވަމުންނެވެ.\nނަމަވެސް އެކަލޭގެފާނު އެބައިމީހުންނަށް ދީނަށް ގޮވާލައްވާ ކޮންމެ ވަގުތަކު އެބައިމީހުން އެތަނުން ހިނގައިދެއެވެ. އެބައިމީހުންނަށް ޢަފޫކޮށްދެއްވުމަށް ﷲ އަށް ދެންނެވުމަށް ބާރުއަޅާ ކޮންމެ ވަގުތަކު އެއަޑު ނޭހުމަށްޓަކައި ބޮޑާމާއި، ކިބުރުވެރިކަމާއެކު އެބައިމީހުން ގެންދިޔައީ އެބައިމީހުންގެ ކަންފަތްތަކުގައި އަތްއަޅައި ބާރުކުރަމުންނެވެ.\nނޫޙްގެ ފާނާއި ބެހޭގޮތުން ކީރިތި ﷲ ވަޙީކުރައްވާފައި ވެއެވެ. “ހަމަކަށަވަރުން ތިމަންރަސްކަލާނގެ، ނޫޙްގެފާނު އެކަލޭގެފާނުގެ ޤައުމުގެ މީހުންގެ ގާތަށް ރަސޫލުކަމާއިގެން ފޮނުއްވީމެވެ. ކަލޭގެފާނުގެ ޤައުމުގެމީހުންނަށް އިންޒާރުކުރައްވާށޭ އަންގަވަމުންނެވެ. (އެއީ) އެއުރެންނަށް ވޭންދެނިވި ޢާޛާބު އައުމުގެ ކުރިންނެވެ. އެކަލޭގެފާނު ވިދާޅުވިއެވެ. އޭ އަހުރެންގެ ގައުމުގެ މީހުންނޭވެ! ހަމަކަށަވަރުން އަހުރެންނީ ތިޔަބައިމީހުންނަށް ބަޔާންވެގެންހުރި އިންޒާރުކުރާ މީހަކީމެވެ. (ވިދާޅުވަމުންނެވެ.) ތިޔަބައިމީހުން ﷲ އަށް އަޅުކަން ކުރާށެވެ! އަދި ތިޔަބައިމީހުން އެކަލާނގެއަށް ތަޤްވާވެރި ވާށެވެ! އަދި ތިޔަބައިމީހުން އަހުރެންނަށް ކިޔަމަންވާށެވެ! (އޭރުން) އެކަލާނގެ ތިޔަބައިމީހުންގެ ފާފަތަށް ތިޔަބައިމީހުންނަށްޓަކައި ފުއްސަވައި ދެއްވާނެތެވެ. އަދި ކަނޑައަޅުއްވާފައިވާ މުއްދަތަކަށް ތިޔަބައިމީހުން ފަސްކުރައްވާނެވެ.\nހަމަކަށަވަރުން ﷲ ކަނޑައަޅުއްވާފައިވާ އަޖަލެއް އަތުވެއްޖެނަމަ ލަހެއް ނުކުރައްވާނެތެވެ. ތިޔަބައިމީހުންނަށް (އެކަން) އެނގޭކަމުގައިވާނަމައެެވެ. އެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޮ! ހަމަކަށަވަރުން ތިމަންކަލޭގެފާނުގެ ޤައުމުގެ މީހުންނަށް (އީމާންވުމަށް) ރެއާއި ދުވާލު ތިމަންކަލޭގެފާނު ގޮވައިލެއްވީމެވެ. ފަހެ ތިމަންކަލޭގެފާނުގެ ގޮވައިލެއްވުން ފިލާންދިއުން ނޫންކަމެއް އެއުރެންނަށްކަށް އިތުރެއް ނުކުރިއެެވެ. (އެބަހީ: އެކަލޭގެފާނު ތެދުމަގަށް ގޮވައިލެއްވި ވަރަކަށް އެއުރެން ދަނީ އެކަލޭގެފާނުގެ ދައުވަތާއި ދުރަށެވެ.) އަދި ހަމަކަށަވަރުން އިބަރަސްކަލާނގެ އެއުރެންގެ ފާފަ ފުއްސެވުމަށްޓަކައި ތިމަންކަލޭގެފާނު އެއުރެންގެ (އީމާންވުމަށް) ގޮވައްލައްވާ ކޮންމެފަހަރަކު އެއުރެންގެ އިނގިލިތައް އެއުރެންގެ ކަންފަތްތަކުގައި އަޅަތެވެ. އަދި އެއުރެންގެ ފޭރާމުން އެއުރެން ނިވާވެގަތެވެ. އަދި އެއުރެން (ކުފުރިވެރިކަން މަތީ) ދެމިތިބެތެވެ. އަދި ނުހަނު ބޮޑާވެގަނެތެވެ. ދެން ހަމަކަށަވަރުން ތިމަންކަލޭގެފާނު އެއުރެންނަށް ފާޅުގައި ގޮވާލެއްވީމެވެ. އަދި ތިމަންކަލޭގެފާނު ވަންހަނާކޮށް ސިއްރުކުރައްވާ އެއުރެންނަށް ގޮވާލެއްވީމެވެ. ފަހެ ތިމަންކަލޭގެފާނު ވިދާޅުވީމެވެ. ތިޔަބައިމީހުންގެ ވެރިރަސްކަލާނގެ ހަޟްރަތުގައި ފާފަ ފުއްސެވުމަށް އެދި ތިޔަބައިމީހުން ދަންނަވާށެވެ! ހަމަކަށަވަރުން އެކަލާނގެއީ ގިނަގިނައިން ފާފަފުއްސަވާ ރަސްކަލާނގެ ކަމުގައި ވެއެެވެ. (އޭރުން) އެކަލާނގެ ތިޔަބައިމީހުންގެ މައްޗަށް ބޯކޮށް (ވެހޭގޮތުގައި) ވާރޭ ފޮނުއްވާނެތެވެ. އަދި މުދާތަކާއި ދަރިންގެ ގޮތުގައި ގޮތުން އެކަލާނގެ ތިޔަބައިމީހުންނަށް މަދަދު ދެއްވާނެތެވެ.\nހަލާކުކުރެއްވި އުންމަތްތަކުގެ ވާހަކަ- ނޫޙްގެފާނުގެ ގައުމުގެ މީހުން (10)\nއެތުލެޓިކޯ، ބާސެލޯނާ އަދި ނަޕޯލީ އަށް ދެ މެޗުން ދެ މޮޅު\nހިރަފުސް ދަނޑުގެ ޒުވާނުން އާ މިސްރާބަކާއެކު ކުރިއަށް


SunOnline: Adele 45 kilo hikkaalaifi\nއެޑެލް 45 ކިލޯ ހިއްކާލައިފި\nއަހުމަދު ޖައިޝަން 17 Feb 2020, 09:25\nދާދި ފަހުން ބޭއްވި އިވެންޓެއްގައި އެޑެލް --- ފޮޓޯ : އީ އޮންލައިން\nއެތައް ބައެއްގެ ލޯބި ހޯދާފައިވާ މަޝްހޫރު ލަވަކިޔުންތެރިޔާ އެޑެލް 45 ކިލޯ ހިއްކާލައިފި އެވެ.\nއެޑެލްގެ ކުރީގެ ފިރިމީހާ ސައިމަން ކޮނޭކީ އާ މިދިޔަ އަހަރު ވަރިވުމަށްފަހު އޭނާ ވަނީ މީޑިއާތަކާ ކޮންމެވެސް ވަރަކަށް ދުރަށް ޖެހިލާފައެވެ.\nނަމަވެސް އެއާއެކު އެވޯޑު ހަފްލާއަކުން ފެނިގެން ދިޔައީ އެޑެލް ވަރަށް ބޮޑަށް ހިއްކާލާފައި ހުރި މަންޒަރެވެ. އަދި ދާދި ފަހުން އޭނާގެ ރަހުމަތްތެރިޔެއްގެ ކައިވެނި ހަފްލާއެއްގެ ތެރެއިން އޭނާ ފެނިފައިވާއިރު، އެޑެލް ވަނީ ކުރިއަށްވުރެ ބޮޑަށް ހިއްކާލާފައެވެ.\nއެގޮތުން އެޑެލް ހާމަކުރިގޮތުގައި އޭނާ ވަނީ 45 ކިލޯ ހިއްކާލާފައެވެ.\nއެޑެލް ވަނީ ދާދި ފަހުން އޭނާގެ 31 ވަނަ އުފަން ދުވަސް ފާހަގަކޮށްފައެވެ. އުފަން ދުވަހާ ގުޅިގެން ފޭނުންނާ ވާހަކަ ދައްކަމުން އެޑެލް ވަނީ ފާއިތުވި އަހަރަކީ އޭނާއަށް ވަރަށް ދަތި އަހަރެއް ކަމަށް އިޝާރާތްކޮށްފައެވެ. އަދި ތަފާތު ގިނަ ސަބަބުތަކާ ގުޅިގެން ސިއްހަތަށް ފައިދާވާނެ ލައިފްސްޓައިލެއް ދެމެހެއްޓުމަށް އޭނާ މަސައްކަތްކުރަން ފެށިކަމަށްވެސް އެޑެލް ވަނީ އިޝާރާތްކޮށްފައެވެ.\nއެޑެލްގެ ކުރީގެ ޕާސަނަލް ޓްރެއިނާ ކެމިލާ ގުޑިސް ބުނެފައިވަނީ އެޑެލް ވަރަށް ބޮޑަށް ކަސްރަތަށް ހާއްސަ ކަމެއް ދޭ ކަމަށެވެ. އެހެންނަމަވެސް ބަރުދަން ލުއި ކުރުމުގެ 90 ޕަސެންޓު މަސައްކަތަކީ އެޑެލްގެ ޑައިޓު ބަދަލުކުރުން ކަމަށް ކެމިލާ ބުންޏެވެ. އަދި އެ ޑައިޓްތަކަކީ ސިއްހަތަށް ރަނގަޅު ޑައިޓުތައް ކަމަށް އޭނާ ފާހަގަކުރިއެވެ.


Khiyaanaathaai maru thah balaane kamuge yageen kan Imran dhevvi: Nasheed | Mihaaru\nޚިޔާނާތާއި މަރުތައް ބަލާނެ ކަމުގެ ޔަގީންކަން އިމްރާން ދެއްވި: ނަޝީދު\nމަޖިލީހުގެ ރައީސް ނަޝީދާއި މިނިސްޓަރު އިމްރާން: ޚިޔާނާތާއި މަރުތައް ބަލާނެ ކަމުގެ ޔަގީންކަން އިމްރާން ދެއްވި ކަމަށް ނަޝީދު ވިދާޅުވި -- މިހާރު ފޮޓޯ/ހުސެއިން ވަހީދު\n25 މެއި 2020 - 14:54\nމޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) ގެ ޚިޔާނާތާ ގުޅިގެން ކުރީގެ ރައީސް އަބްދުﷲ ޔާމީން އެކަނި ޖަލުގައި ހުންނެވުމަކީ އިންސާފެއް ކަމަށް ގަބޫލު ނުކުރެއްވޭ ކަމަށް ނަޝީދު ދާދިފަހުން ވަނީ ވިދާޅުވެފަ އެވެ. އަދި ކުރީގެ ސަރުކާރުގެ ކޮރަޕްޝަނާއި ގޮތް ނޭނގޭ މަރުތައް ބަލަން އެކުލަވާލި ރިޔާސީ ކޮމިޝަންތަކުގެ ތަހުގީގަށް ވީ ގޮތް ސާފުކުރަން މަޖިލީހަށް މިހާރު ވަނީ މައްސަލައެއް ވެސް ހުށަހަޅައިފަ އެވެ.\nނަޝީދު މިއަދު ކުރެއްވި ޓްވީޓެއްގައިވަނީ އީދުގެ ތަހުނިޔާ ދެންނެވުމަށް ހޯމް މިނިސްޓަރު އިމްރާނާ އެމަނިކުފާނު ގުޅުއްވި ކަމަށާއި ކުރީގެ ސަރުކާރުގެ ކޮރަޕްޝަނާއި މަރުތަކުގެ ތަހުގީގު ކުރިއަށް ގެންދަން ކުރަންޖެހޭ ކަންކަން ކުރައްވާނެ ކަމުގެ ވަރަށް ބޮޑު ޔަގީން ކަމެއް އިމްރާން ދެއްވި ކަމަށެވެ. އަދި އެކަމަށްޓަކައި އިމްރާނަށް ޝުކުރު އަދާ ކުރައްވާ ކަމަށް ވެސް ނަޝީދު ޓްވީޓްގައިވެ އެވެ.\nނަޝީދު އެގޮތަށް ވިދާޅުވިއިރު، ދާދިފަހުން އެމަނިކުފާނު ވަނީ ކޮވިޑް-19 އާ ގުޅިގެން ސަރުކާރުން އަޅަމުންދާ ބައެއް ފިޔަވަޅުތަކަށް ނުސީދާ ގޮތެއްގައި ފާޑު ވިދާޅުވެ، އަދި އެމަނިކުފާނަށް ވެސް ކެތް ކުރެވޭނީ ވަކި މިންވަރަކަށް ކަމަށް ވިދާޅުވެފަ އެވެ. އަދި އެމްޑީޕީއަށް ނިސްބަތްވާ މަޖިލީހުގެ ބައެއް މެމްބަރުން ވެސް ވަނީ އިމްރާން މަގާމުން ދުރުކުރަން ގޮވާލައިފަ އެވެ.\nރައީސް މުހައްމަދު ނަޝީދު މީހުން މެރުން ކޮރަޕްޝަން އިމްރާން އަބްދުﷲ، ހޯމް މިނިސްޓަރު ގެއްލިގެން ހޯދާ މީހުން އެމްއެމްޕީއާރްސީގެ ކޮރަޕްޝަން\n27 ކޮމެންޓް, 43 ރިއެކްޝަންސް\nވެރިކަމުގެ ނެތް އިރު އަލިފުން ޔާއަށް އެނގޭ އެ ސަރުކާރުގައި ހިނގަމުންދިއަ ކޮރަޕްޝަން. ވެރިކަމަށް އައިސް2އަހަރުވާއިރުވެސް އެކަމު ކަމެއް ނިމުމަކާ ހަމައަކަށް ނުގެންދެވޭ. އެކަންވާ ގޮތަކީ ޔާމީން ޖަލަށްލެވުނީމަ ވާ އުފަލުން އެހެން ކަމެއް ބަލަން ބޭނުންވެސް ނުވަނީ. އޭރު ގައުމުގައި ކޮންމެ މީހަކު ހިންގާ ކޮރަޕްޝަން އެއީ ޔާމީންކުރާ ކަންކަން. މިހާރު ސާމްޕަލް ނެގުން ލަސްވެ މީހަކު މަރުވިއަސް ޕްރޮސީޖަރތައް އިމްޕްރޫވްކޮށްލީމަ އެ ނިމުނީ.\nދިވެހިން ގަމާރީ މިޒަމާނުގައި ހިޔާނާތް ވަނީކީ އެއްގޮތަކަށް ނޫން މިސާލަކަށް މިސަރުކާރުން ނޫމަޑިއަށް ދިން ބަދަލު އެއީވެސް ރަތްޔިތުން ފައިސާއަށް ހިޔާނާތެއް މިދައްކަނީ 850 މިލިއަން ގެ ވާހަކަ، ދެްނ ވެސް ބަދަލުގެ ގޮތުގައި އެކިފަރާތް ތަކަށް ދިން ބިލިއަނާގާތުން ގުނޭ އަދަދު ތަކަނީ ވެސް ހިޔާނާތް. ކޯޓް މެދުވެރިކޮން ދިނަސް އެއީވެސް ހަމަ ރަތްޔިތުން ފައިސާ ވީ ހިޔާނާތެއް..\nއާދޭސްކޮށްފަ ބުނަން ކަލޭ މިސަރުކަރުގެތެރެއަށް ބޯ ނުކޮއްޕަބަލަ! ކަލެއަކީ މިހާރު މިވެރިކަމަށް ކުރިމަތި ެެެެެެެެެެެެެެެެެެެެެެެެެެެެެެެެެެެެވެފައިވާ އެންމެ ބޮޑުހުރަސް! ޕީޕީއެމް އަށްވުރެ އުނދަގޫ ބޮޑުވެއްޖޭ\nހުރިހާ ސަރުކާރެއްގަ ފަނިއަޅުވަން އެހާ މޮޅު މީހަކު ކުރާނީ ހަމަ އެކަން. އިބޫއެއް އޭނާ ނުހުއްޓުވާނެ. ދެން އެހެން ބަޔަކު އެކަމާ ކީއްކުރާނީ؟\nތިއުޅެނީ ޕޕމއަށް ސޮއިކުރަން ނޫންބާ؟؟\nއެމްޑީޕީން ދިވެހިން މޮޔަ ހެއްދުން ހުއްޓާލާނީ ކޮންއިރަކު؟ ތީމުގޭގައި ރަން ފާހާނާ ތަށި އެބަހުއްޓޭ ކިޔާފަ 2008 ގަ ވެރިކަން ހޯދި، ބަޢާވާތް ތަހުގީގުކުރަން ބެލިއިރު، ޝާހިދާއި، ރޮޒޭ، މަހުލޫފު ހުސް އެމްޑީޕީ ބޮޑުން ކުށްވެރިވަނީ، އެމްއެމްޕީއާރުސީގެ މައްސަލަ ބަލަން ރައްޔިތުންގެ އަތުން ވޯޓު ހޯދައިގެން މައުލޫމާތު އެއްކުރިއިރު އިބޫވެސް ހިމެނޭގޮތަށް އެމްޑީޕީގެ ބޮޑުންތައް އަނެެއްކާވެސް މިކަމުގައި ހިމެނޭ. އަފްރާޝިމް މަރުވެސް މިކަހަލަ ގޮތަކަށް ދަނީ...\nމޮޔަ ހެދުން ހުއްޓުނީމަ ނިމުނީއެއްނުން. އަމިއްލަ ސިކުނޑިން ވިސްނާކަ ބޭނުމެއް ނުވޭ. ޕާޓީން ބުނީމަ އަލިފާން ވެސް އޯކޭ\nރައްޔިތުން މޮޔަ ހައްދަން އެންމެ މޮޅީ ހަމަ ނަޝީދު. ދެން އޭނާއަށް އެއްޗެހި ކިޔާފަ ބެވިއަސް އިބޫ އެކަމާ އަޅާނުލުމަކީ އޭނައަށް ތާއީދުކުރުން ނޫން އެހެން ކަމެއް ނޫން. މާޒީގައިވެސް ކަންކުރި ގޮތް. މިހާރުވެސް ކަންކުރާ ގޮތް. އަމިއްލަ ވެރިކަމުގެ ބާރު ބޭނުންނުކުރާނެ އަންނިއާ ދެކޮޅަށް.\nކޮބާ މިވެސް ބަލަންވާނެ. ނޫމަޑިއަށް 848 މިލިއަން ރުފިޔާ, ދީބާޖާއަށް 174 މިލިއަން، ބިޒްނަސް އިމޭޖް ގްރޫޕް(ބިގް) 78 މިލިއަން، ސީޖީޓީ ލިމިޓެޑަށް 22 މިލިއަން، އިބުރާއަށް 50 މިލިއަން.\nތިހުންނަނީ ގައުމީ ސަލާމަތައް ނުރައްކާ ވާކަހަލަ ކަންކަން..ތިވާހަކަ ދެއްކުން މަނާ..\nއަބުދުދުއްﷲި ޖާބިރު އާއި ތިމަރަފުށީ މުސްތަފާ އާއި މުހައްމަދު ނަޝީދު އާއި ހުރި ތަފާތަކީ ކޮބާ ތޯއެވެ؟\nމިހާރުވެސް އިމްރާން ހުރީ މިނިސްޓަރގެ މަގާމް ކޮންމެ އަގެއް ދައްކައިގެން ވިޔަސް މަގާމް ދިފާއުކުރަން...އިމްރާން ވަމުން ދާ ގުރުބާނީ ފެންނަމުން ދަނީ... ބަސްބުނަންޖެހޭ ދަނޑިވަޅުތަކުގައި ހިމޭނުން. ތިޔަ މައްސަލަތައް އެއްކޮޅަށް ބުރަވާނެ ގޮތައް ބަލައިފާނެ..މަޖިލިސް ރައީސް ހިތްޕުޅާ ނުވެއްޖެނަމަ މަގާމް ގެއްލޭނެ.\nލޮލުން ބަލާ ވާހަކަ ދޯ؟؟؟ ކުރިން އިމްރާން ބުނި ޔާމީން އާ އަފްރާޝީމް މައްސަލަ އާ ގުޅުން އޮނަ ވާހަކަ، ހެކި އެބަހުއްޓޭ ކިޔާފަ އުކާލީ ކަރުދާސްތަކެ، އޭގަ ހުރިީ އޭރު ހަވީރު ނޫސްގަ ލިޔުނު ރިފޯޓް، މީ އިމްރާން މެންގެ ފެންވަރު، ދެން ކޯންޗެ ބެލޭނީ..\nދެންކޮބާ މަނިކުފާނުގެ ވެރިކަމުގަ މަނިކުފާނަށް ބައި އަޅާގޮތަށް މަދަނަ ދިރުވާލި މީހުން؟


China Kunfunyakaai Eku Dhirey Mas Beyru Kuran Aqua Paradise In Ehbas Vejje - Vaguthu\nޗައިނާ ކުންފުންޏަކާއި އެކު، ދިރޭ މަސް ބޭރުކުރަން އެކުއާރ ޕެރެޑައިސް އިން އެއްބަސްވެއްޖެ\n3 މަސް ކުރިން ( ޑިސެމްބަރު 16, 2019 )\nއެކުއާޕެރެޑައިސްއާއި ޗައިނާގެ ޓިއާންޖިން ޝީޒިންގް ބަޔޯޓެކްނޮލޮޖީ ކޮންޕެނީ ލިމިޓެޑް އާ ދެމެދު ލައިވް މެރިން ފިޝް އެކްސްޕޯޓް އެކްސްކްލީސިވް އެއްބަސްވުމެއްގައި ސޮއި ކޮށްފިއެވެ.\nމިއީ ރާއްޖޭގެ ކުންފުންޏަކުން ޗައިނާގެ ކުންފުންޏަކާއި އެކު ލައިވް މެރިން ފިޝް ސަޕްލައި ކޮށްދިނުމަށްޓަކައި ކުރި ފުރަތަމަ އެއްބަސް ވުމެވެ. މި އެއްބަސްވުމާއި އެކު ޗައިނާގެ ޓިއާންޖިންގައި އެންމެ ފުޅާދާއިރާގައި ލައިވް މެރިން ފިޝްގެ ވިޔަފާރިކުރާ މިކުންފުންޏަށް ރާއްޖެއިން ލައިވް މެރިން ފިޝް ސަޕްލައި ކޮށްދޭނީ އެކުއާޕެރެޑައިސް ޕްރައިވެޓް ލިމިޓެޑްއިންނެވެ.\nމިކަމާއި ގުޅޭގޮތުން، ޓިއާންޖިންގެ ބިންހާއި ވަންހޮޓް ސްޕްރިންގް ރިސޯޓުގައި ބޭއްވި ރަސްމިއްޔާތުއްގައި އެކުއާޕެރެޑައިސްގެ ފަރާތުން ސޮއި ކޮށްދެއްވީ އެކުއާޕްރެޑައިސްގެ މެނޭޖިން ޑިރެކްޓަރ ހުސެއިން އަހުމަދުއެވެ. އަދި ޓިއާންޖިން ޝީޒިންގް ބަޔޯޓެކްނޮލޮޖީ ފަރާތުން ސޮއި ކޮށްދެއްވީ އެކުންފުނީގެ އެއް ޑިރެކްޓަރު ކަމަށްވާ މަޔާން އެވެ.\nއަދި މި ރަސްމިއްޔާތުގައި ޓިއާންޖިން ޝީޒިންގް ބަޔޯޓެކްނޮލޮޖީގެ އިތުރު ޑައިރެކްޓަރެއް ކަމުގައިވާ ކެނީޗެންގެ އިތުރުން އަކުއާޕެރެޑައިސް ގެ ސޭލްސް އެންޑް މާކެޓިންގް މެނޭޖަރ މުހައްމަދު ޝަރުވާންވެސް ވަނީ ބައިވެރިވެވަޑައިގެންފައެވެ. މި އެއްބަސްވުމާއި އެކު އެކުންފުނިން އެކުއާޕްރެޑައިސް އާއި އެކު ވަނީ ތިނަދޫގައި އިންވެސްޓްކުރުމަށް ވެސް ނިންމާފައެވެ. އެގޮތުން ތިނަދޫގައި ކުދިމަހުގެ ހާއްސަ ފެސިލިޓީއެއްވެސް ގާއިމުކުރުމަށް ވަނީ ނިންމާފައެވެ. މިއާއި އެކު ތިނަދޫގެ ގިނަ ޒުވާނުން ތަކަކަށް ވަޒީފާގެ ގިނަ ދޮރޮތަކެއް ހުޅުވިގެން ދާނެ ކަމަށް ބެލެވެއެވެ.\nއެއްބަސްވުމުގައި ސޮއި ކުރުމަށް ފަހު އެކުއާޕްރެޑައިސްގެ އެމްޑީ ހުސެއިން އަހުމަދު ވިދާޅުވީ ކުންފުނީގެ އަމާޒަކީ އެ ކުންފުންޏަކީ ސައްތައިން ސައްތަ ދިވެހި މުވައްޒަފުން މަސައްކަތް ކުރާ އަދި މިރީޖަންގައި އެންމެ ފުޅާދައިރާއެއްގައި ލައިވް މެރިން ފިޝްގެ ސަޕްލައި ކޮށްދޭ ކުންފުންޏަށް ހެދުމަށް ކަމަށާއި، އަދި މިއާއި އެކު ޒުވާނުން މި ވިޔަފާރިއަށް އަހުލުވެރިކޮށް ޒުވާނުން ރަށުގައި ތިބެގެން އާމުދަނީ ހޯދާނެ މަސައްކަތަކަށް މި މަސައްކަތް ހަދާ މި ދާއިރާއަށް ތަމްރީން ލިބިފައިވާ ދިވެހިންތަކެއް އުފެއްދުން ކަމަށެވެ.\nޓިއާންޖިން ޝީޒިންގް ބަޔޯޓެކްނޮލޮޖީފަރާތުން ވާހަކަ ދައްކަވަމުން އެކުންފުނީގެ ޑިރެކްޓަރ މަޔާން ވިދާޅުވީ އެކުއާޕްރެޑައިސްއަށް މި ކޮންޓްރެކްޓް އެވޯޑް ކުރެވިފައިވަނީ ދުނިޔޭގެ އެކި ގައުމުތަކުން އެކުންފުނީން މަސް އިންޕޯޓް ކުރާ އިރު އަކުއާޕެރަޑައިސް އިން އިންޕޯޓް ކުރެވުނު މަހަކީ މިހާތަނައް އެކުންފުނިން އިންޕޯޓް ކުރި އެންމެ ރަގަނޅު ކޮލެޓީ މަސްކަމަށާއި އަދި ޕެކިން ކޮލެޓީކަމަށް ވާތީ އެކުންފުންޏާއި އެކު ޓްރައިލް ވިޔަފާރިތަކެއް ކޮށް އެކުންފުނީގެ ސްޓޭންޑާޑް ތަކަށް އެކުއާޕްރެޑައިސްގެ ސަޕްލައި ފުރިހަމަވާތީކަމަށެވެ. އަދި މުސްތަޤުބަލުގައި ރާއްޖޭގެ މަސްތައް ދުނިޔޭގެ މާކެޓުތަކުގައި ޕްރޮމޯޓް ކުރުމަށް ޓަކައި އެކުއާޕްރެޑައިސް އާއި އެކު މި އެގްރިމެންޓްގެ ސަބަބުން ގިނަ ދޮރު ތަކެއް ހުޅުވިގެންދާނެ ކަމަށްވެސް މަޔާން ވިދާޅުވިއެވެ. އަދި ދުރުނޫން މުސްތަގްބަލެއްގައި އެކުއާޕްރެޑައިސްގެ މަސައްކަތްތަކަށް އަޕްގްރޭޑްތަކެއް ގެނެސް ރާއްޖޭގައި އެންމެ ފުޅާދާއިރާއެއްގައި މިވިޔަފާރި ކުރާ ކުންފުންޏަށް އެކުއާޕްރެޑައިސް ހަދައި ދިނުމުގެ ވިސްނުން ގެންގުޅޭ ކަމަށް ވެސް އޭނާ ވިދާޅުވިއެވެ.\nއެކުއާޕްރެޑައިސް އަކީ 2018 ވަނަ އަހަރުން ފެށިގެން ރާއްޖޭގައި ކުދިމަހުގެ ވިޔަފާރި ނުވަތަ ލައިވް މެރިންފިޝްގެ ވިޔަފާރި ކުރަމުން އަންނަ ވަރަށް ވެސް ޒުވާން ކުންފުންޏެވެ. ކުންފުންޏަށް2އަހަރު ވުމާއި ގާތްވެފައިވާ އިރު މިކުންފުނިން އަންނަނީ ދުނިޔޭގެ އެކި ރީޖަންތަކަށް ކުދިމަހުގެ ވިޔަފާރި ފުޅާކޮށް ހުއްޓުމެއްނެތި ސަޕްލައިކޮށްދެމުންނެވެ. އެގޮތުން ޔޫރަޕާއި އެމެރިކާއަށް މިހާރުވެސް ކޮންމެ ހަފްތާއެކު އަންނަނީ މަސް ސަޕްލައިކޮށްދެމުންނެވެ. އަދި ފެށުނީއްސުރެވެސް މިކުންފުނީގައި މަސައްކަތް ކުރަމުން އައީ މުޅީންވެސް ދިވެހި މުވައްޒިފުންނެވެ. މި ކުންފުނީގެ މުވައްޒިފުންނަކީ ކުންފުނިން ތަމްރީންވެ މިހާރު ރާއްޖޭގައި މިމަސައްކަތް ކުރުމަށް އެންމެ ވަރުގަދަ އެއްލައިންއަޕްކަން ވެސް ފާހަގަކޮށްލެވެއެވެ.\nރާއްޖޭގައި މިވަގުތު ހުރި އެންމެ ޒުވާން ޕެކަރު ވެސް ހުރީ މި ކުންފުނީގައެވެ. އޭނާއަކީވެސް ކުންފުނިން ތަމުރީނުވެ މިވަގުތު ރާއްޖޭގެ ގިނަ ލައިވްފިޝް ވިޔަފާރިތަކުން ލޯ އަޅަމުން އަންނަ ކުޅަދާނަ އަދި އެހާމެ އަވަސް ޕެކަރެކެވެ. ވިޔަފާރީގެ އިތުރުން އެކުއާޕްރެޑައިސް އަކީ ތިނަދޫގެ އިޖުތިމާއީ ކަންކަމަށް ވެސް އެހީތެރިވަމުން އަންނަ ކުންފުންޏެކެވެ. ރަށުގެ އުމްރާނީ ތަރައްގީއާއި ގުޅުންހުރި ބައެއް މަސައްކަތްތަކަށް ކުންފުންނިން ދަނީ އެހީތެރިކަން ފޯރުކޮށް ރަށުގެ ހުރިހާ އިޖްތިމާއި މަސައްކަތް ކަމަށް ވެސް ދެވެނު އެންމެ ރަނގަޅަކަށް އެހީތެރިކަން ފޯރު ކޮށްދެމުންނެވެ.\nބަނީރާ: އޮރިޖިނަލް ސެންޓާއި ބްރޭންޑެޑް ކޮސްމެޓިކް އަގުހެޔޮކޮށް އެއްތަނަކުން\nފިޔާ ކިލޯއެއް 70 ރުފިޔާ އަށް ބޮޑުވެއްޖެ\nޑިސެމްބަރު 16, 2019 18:30\nވަރައް މަދު ދުވަސް ކޮޅެއްގެ ތެރޭގަ ގިނަ ކާމިޔާބީތަށް އަޅުގަޑުމެން މިދަނީ ހޯދަމުން. ވަރަށް ވެސް އުފާވޭ މި ކާމިޔާބީގެ ހިއްސާ އަކަށް ވީތީ. އަބަދުވެސް ކުންފުނިއަށް ހިދުމަތް ކުރުުމުގަ ދެމިހުންނާނަން.\nޑިސެމްބަރު 16, 2019 19:56\nކުންފުނީގެ އޯނަރުގެ ކޮމެންޓެއ އްތަ...ޒަހީން މަރުހަބާ....ކާމިޔާބަށް އެދެން...


Qaumy Football Team Ge Coach Coopman Ge Ebbasvun Aakoffi - Vaguthu\nޤައުމީ ފުޓުބޯޅަ ޓީމުގެ ކޯޗު މާޓިން ކޫމަން-- ފޮޓޯ: އެފްއޭއެމް\nރާއްޖޭގެ ޤައުމީ ފުޓުބޯޅަ ޓީމާއި އެކު ނެދަލޭންޑްސްގެ މާޓިން ކޫޕްމަން ހަދާފައިވާ ހެޑް ކޯޗުކަމުގެ އެއްބަސްވުން އާކޮށްފިއެވެ.\nޤައުމީ ޓީމާއެކު ކޫޕްމަން ހަދާފައިވާ އެއްބަސްވުން އާކުރީ އިތުރު ތިން އަހަރަށެވެ. މިކަން އޭނާ އިއުލާން ކޮށްފައިވަނީ އަމިއްލަ އިންސްޓަރާމް އެކައުންޓުންނެވެ. އެ އެކައުންޓުން ކޮށްފައިވާ ޕޯސްޓުގައި ކޫޕްމަން ވަނީ އޭނާއަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން އޭނާއަށް ކުރާ އިތުބާރަށް ޝުކުރުއަދާކޮށްފައެވެ.\nއުމުރުން 64 އަހަރުގެ ކޫޕްމަން ގައުމީ ޓީމާ ހަވާލުވެފައިވަނީ މިދިޔަ އަހަރުގެ ޖެނުއަރީ މަހުގެ 26 ވަނަ ދުވަހު އެވެ. އެއީ ދެ އަހަރުދުވަހުގެ އެއްބަސްވުމެއްގެ ދަށުންނެވެ. ނަމަވެސް އޭނާ ހަވާލުވި ފަހުން ކޮވިޑުގެ ހާލަތާއި ގުޅިގެން އަދި މިހާތަނަށް ޓީމާއެކު ބޮޑު މެޗެއްގައި ކޯޗުކަންކުރުމުގެ ފުރުސަތެއް އޭނާއަށް ނުލިބެއެވެ. ނަމަވެސް ބައެއް ފަރިތަކުރުންތައް ބޭއްވިއެވެ.\nކޮވިޑް-19 ގެ ސަބަބުން މިދިޔަ އަހަރު ކުޅެން އޮތް 2022 ވަނަ އަހަރުގެ ފީފާ ވޯލްޑް ކަޕާއި 2023 ވަނަ އަހަރުގެ އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަން މެޗުތަކާއި ސާފް ސުޒުކީ ކަޕް މި އަހަރަށް ވަނީ ފަސްކޮށްފައެވެ. އެހެންކަމުން މިއަހަރަކީ ކޫޕްމަން އަށް ބިޒީ އަހަރަކަށް ވާނެއެވެ.\nވޯލްޑްކަޕް ކޮލިފައިންގ މެޗުތައް މި އަހަރުގެ މާޗު މަހު ފަށާގޮތަށް ވަނީ ހަމަޖެހިފައެވެ. އެގޮތުން ރާއްޖެއިން ރަށުންބޭރުގައި ޗައިނާއާ ދެކޮޅަށް ކުޅޭ މެޗާއި، މާލޭގައި ސީރިއާއާ ދެކޮޅަށް ކުޅޭ މެޗު ވަނީ މާޗު މަހަށް ތާވަލުކޮށްފައެވެ. އަދި ރަށުން ބޭރުގައި ފިލިޕީންސާ ދެކޮޅަށް ކުޅެން އޮތް މެޗު ވަނީ ޖޫން މަހަށް ތާވަލުކޮށްފައެވެ. ކޮލިފައިންގައި ރާއްޖެއަށް ބާކީ ތިން މެޗު އޮތްއިރު، ރާއްޖެ އޮތީ ކުޅުނު ހަތަރު މެޗުން ލިބުނު ހަ ޕޮއިންޓާއެކު ގްރޫޕުގެ ހަތަރުވަނައިގައެވެ.\nމި ގްރޫޕުގެ އެއްވަނައިގައި އޮތީ ފަސް މެޗުން 15 ޕޮއިންޓާއެކު ސީރިއާއެވެ. ހަތަރު މެޗުން ހަތް ޕޮއިންޓާއެކު ޗައިނާ ދެވަނައިގައި އޮތްއިރު، ތިންވަނައިގައި އޮތީ ފަސް މެޗުން ހަތް ޕޮއިންޓް ހޯދާފައިވާ ފިލިޕީންސެވެ. އަދި ރާއްޖޭގެ ފަހަތުން ފަސްވަނައިގައި އޮތީ ފަސް މެޗު ކުޅެ ޕޮއިންޓެއް ލިބިފައިނުވާ ގުއާމެވެ.\nސާފް ޗެމްޕިއަންޝިޕް ބޭއްވުމަށް ހަމަޖެހިފައިވަނީ މިއަހަރުގެ ސެޕްޓެމްބަރ 19 އިން 30 ގެ ނިޔަލަށް ބަންގާޅުގައެވެ.


BREAKING NEWS: Raees Nasheed Quarantine Ah - Vaguthu\nރައްޔިތުންގެ މަޖިލިހުގެ ރައީސް މުހައްމަދު ނަޝީދު މަޖިލިހުގައި ވާހަކަފުޅު ދައްކަވަނީ. --- ފޮޓޯ: މަޖިލިސް\nރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު އިނގިރޭސިވިލާތަށް ކުރެއްވި ދަތުރުފުޅު ނިންމާލެއްވުމަށް ފަހު މިއަދު ރާއްޖެ ވަޑައިގެން ކަރަންޓީންވެ ވަޑައިގެންފިއެވެ.\nމަޖިލީހުގެ އިދާރާއިން މައުލޫމާތު ދެއްވި ގޮތުގައި، އިނގިރޭސިވިލާތަށް ރައީސް ނަޝީދު ކުރެއްވި ނުރަސްމީ ދަތުރުފުޅު ނިންމާލެއްވުމަށް ފަހު، މިއަދު ހެނދުނު މާލެ ވަޑައިގެންނެވުމަށް ފަހު އެމަނިކުފާނު ހުންނެވީ ކަރަންޓީނުގައެވެ.\nރައީސް ނަޝީދު ނުރަސްމީ ދަތުރުފުޅެއްގައި އިނގިރޭސިވިލާތަށް ވަޑައިގެންނެވިއިރު އެމަނިކުފާނުގެ އާއިލާ ދިރިއުޅުއްވަނީ އިނގިރޭސިވިލާތުގައެވެ. އެ ގައުމަށް އެމަނިކުފާނު މި އަހަރުގެ ތެރޭގައި މީގެ ކުރިން ވަޑައިގެންފައިވެއެވެ.\nރައީސް ނަޝީދު އިނގިރޭސިވިލާތުން އެނބުރި ރާއްޖެ ވަޑައިގެންނެވިއިރު އިނގިރޭސިވިލާތަކީ މިހާރު އެންމެ ހަލުވިކޮށް ކޮވިޑް-19 ފެތުރެމުންދާ އެއްގައުމެވެ. ފާއިތުވި ހަފްތާއެއްހާ ދުވަހު އިނގިރޭސިވިލާތުން ކޮވިޑް-19 އަށް ފައްސިވާ މީހުންގެ އަދަދު އިތުރު ވުމުން ބައެއް ސަރަހައްދުތައް މިހާރު ވަނީ ފުރަބަންދު ވެސް ކޮށްފައެވެ.\nރައީސް ނަޝީދު އިނގިރޭސިވިލާތަށް ވަޑައިގެންނެވިއިރު ރައްޔިތުންގެ މަޖިލިސް އޮތީ އެއް މަސް ދުވަހުގެ ޗުއްޓީއެއްގައެވެ. މިއަދު މާލެ ވަޑައިގެންނެވިއިރު، އަންނަ އޮކްޓޯބަރު މަހު މަޖިލީހުގެ މި އަހަރުގެ ފަހު ދައުރުގެ ޖަލްސާތައް ފަށާނެއެވެ.\nއިނގިރޭސި ވިލާތުގައި ހުންނެވިއިރު ނަޝީދު ވަނީ އެމަނިކުފާނު ވެސް ހިމެނޭ ގޮތަށް އުފެއްދެވި ކްލައިމެޓް ވަލްނަރަބަލް ފޯރަމް (ސީވީއެފް) ގެ ތީމެޓިކް އެމްބެސެޑަރުގެ މަގާމާ ހަވާލުވެވަޑައިގެން އެ މަސައްކަތް ވެސް ފަށްޓަވައިފައެވެ. އަދި އިންޓަ ޕެރެސްގެ ކޮވިޑް-19 ގެ ބަލިމަޑުކަމުގެ ހާލަތަށް ދުނިޔޭގެ މަޖިލިސްތަކުން ކުރިމަތިލި ގޮތުގެ މައުޟޫއަށް ވާހަކަފުޅު ދައްކަވައިފައެވެ.\nއިނގިރޭސިވިލާތަށް ވަޑައިގަތުމަށް ފަހު ވެސް ރާއްޖޭގައި ހުންނަވާ ކުރައްވަމުން ގެންދެވި ސިޔާސީ މަސައްކަތްތައް ރައީސް ނަޝީދު ކުރިއަށް ގެންދެވިއެވެ. މި ގޮތުން އިކޮނޮމިކް މިނިސްޓަރ ފައްޔާޒު އިސްމާއީލް މަގާމުން ދުރުކުރުމަށް އެ މައްސަލަ އެމްޑީޕީގެ ގައުމީ މަޖިލީހަށް ގެންދަން އެ ޕާޓީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފަށް ސިޓީއެއް ފޮނުއްވިއެވެ.\nއަދި އެމްޑީޕީ އިން ސިލްސިލާކޮށް އާންމު ކުރާ "ހަބަރު ސިޓީ" މަޖައްލާއަށް މަޒުމޫނެއް ލިޔުއްވިއެވެ. އެ މަޒުމޫނުގައި ރައީސް ނަޝީދު ލިޔުއްވާފައިވަނީ ރައީސް އިބްރާހިމް މުހައްމަދު ސޯލިހްގެ ވަޒީރަކާ ދެކޮޅަށް މަސައްކަތް ކުރައްވަނީ ރައީސް ކަން ބޭނުންފުޅުވާތީ ނޫން ކަމަށާއި ރާއްޖޭގެ ވެރިކަން ދެން ކުރެއްވުމުގެ ވިސްނުންފުޅެއް ނެތް ކަމަށް ލިޔުއްވާފައިވެއެވެ.\nރައީސް ނަޝީދު ރާއްޖެ ވަޑައިގެންފައިވާއިރު ސިޔާސީ މަސްރަހުގައި ގިނަ ކަންކަން ދަނީ ހިނގަމުންނެވެ. ފައްޔާޒުގެ މައްސަލައިގެ އިތުރުން ކޮވިޑް-19 ގެ ހަރަދުތަކުގެ އޮޑިޓް ރިޕޯޓްތަކުން ގިނަ މައްސަލަތަކެއް ފެންމަތިވަމުންދާއިރު ރާއްޖެއަށް އެންމެ ގިނަ ލޯނު އެހީ ދީފައިވާ ވާދަވެރި ދެ ގައުމު ކަމުގައިވާ އިންޑިއާއާއި ޗައިނާއަށް އޮންނަ ގުޅުމާ ގުޅޭ ގޮތުން ވާހަކަތައް ދަނީ ދެކެވެމުންނެވެ.\nސެޕްޓެމްބަރު 22, 2020 13:13\nދުވަހަކުވެސް ތިޔަ މަނިކުފާނު ރާއްޖެ ވަޑައިނުގެން ހުންނެވިނަމަ ދިވެހި ރައްޔިތުން ނަށް މާރަނގަޅު ވީސް. ޑިމޮކްރެސީ އެކޭ ކިޔާ ޣައިރު މުސްލިމު ޤައުމުތައް ކުރާކަހާމެއް ކުރަން އުޅެގެން މިހާރު މިކުދި ޖަޒީރާ ރަށްރަށުގެ އެކުވެރިކަމާ އެއްބައިވަންތަ ކަން ގެއްލި ސިޔާސީ ފިކުރުން ލޯބި ވެރި ޢާއިލާތައް ބައި ބައި ވެނިމިއްޖެ. ނަޝީދު ގެ ޑިމޮކްރަސީން ދިވެހި އުއްމަތަށް ވީ އެއްވެސް ފައިދާއެއް ނެތްތާނގައި ދީނާއި ޚިލާފް ރިޕޯޓްތައް ނެރޭނެ ހިތްވަރު ދެވުނުކަހަލަ. ޔާﷲ މިޤައުމުގެ ދީނާއި މިނިވަންކަން ސަލާމަތް ކޮށްދެއްވާންދޭވެ. ކޮވިޑް ގެ ނުރައްކަލުން މިޤައުމާއި މުޅި ދުނިޔެވެސް ސަލާމަތް ކޮށްދެއްވާންދޭވެ އާމީން.\nސެޕްޓެމްބަރު 22, 2020 13:30\nތި ކަލޭގެ އަބަދުވެސް ބަހައްޓަންވީ ކަރަންޓީނުގައި...\nސެޕްޓެމްބަރު 22, 2020 15:07\nއައީތަ! ޙާދަ ދެރަޔޭ.. އެކޮޅުގަ މަޑުކޮށްލިނަމަ ކިހާ ރަނގަޅު.\nސެޕްޓެމްބަރު 22, 2020 15:55\nކިތައް ދުވަހު ހުރެވޭނެބާ..\nސެޕްޓެމްބަރު 22, 2020 16:54\nކަރަންޓީނަށް މާފުއްޓަށް ގެންދޭ\nކަރަންޓީނަށް މާފުއްޓަށް ގެންދޭ!\nސެޕްޓެމްބަރު 22, 2020 18:17\nސެޕްޓެމްބަރު 22, 2020 18:22\nމިހާރު ޑިކްޓޭޓަރެއްގެ ސިފަ ޖަހާ! ވަރަށް ޚުދުމުޙުތާރު މީހެއް!\nސެޕްޓެމްބަރު 22, 2020 18:52\nޔޫކޭގަ މަޑުކުރިނަމަ ކިހާ ރަގަޅު\nގާސިމް އަށް ބޭނުން އިރަކު ރިސޯޓުން މާމިގިއްޔަށް އާދެވޭ ކޮންތާކުންބާ ހުއްދަދިނީ. ނިހާނު ވެސް އެފަދަ ދުވާލަކު ހަފަހަރު ސަންއައިލެންޑް ގަ މަޖާނަގާފަ މިރަށަށްއާދޭ.\nސެޕްޓެމްބަރު 22, 2020 19:12\nއެޗްޕީއޭއިން ކަރަންޓީނު ނުކުރާގޮތަށް ލިޔުމެއް ދޭންވީނުން. އެއިރުން އެކަން ކުރާކަށް ނުޖެހޭނެނުން.\nސެޕްޓެމްބަރު 22, 2020 20:10\n13 ަ އަހަރު ކަރަންޓީނު ކުރީމަ ބުރަކަށީގަ ރިއްސާކަމައްބުނެ ފިލައިގެން ގޮނޑިދުއްވަންދިނީ\nސެޕްޓެމްބަރު 22, 2020 20:14\nކަރަންޓީން ގަ ބަހައްޓަންވީ ދޫނިދޫގަ\nސެޕްޓެމްބަރު 24, 2020 11:06\nނުހުންނާނެ ކަރަންޓީނުގަ ދެރައީ މިފަހަރު އައު ޤަވާދެއް އެކުލަވާނުލެވުނުކަން ނަޝީދުއަންނަންދެން ކަރންޓީނުނުކުރާގޮތައް ހެދުނުނަމަ ހާދަރަޅުވީހޭ.


Smart Meehakah Vumah Kurevidhaane5Kameh! ސްމާޓް މީހަކަށް ވުމަށް ކުރެވިދާނެ ފަސް ކަމެއް! – Huvadhoo News Smart Meehakah Vumah Kurevidhaane5Kameh! Huvadhoo News\nސްމާޓް މީހަކަށް ވުމަށް ކުރެވިދާނެ ފަސް ކަމެއް!\nކޮންމެ މީހަކީ ވެސް އެހެން މީހުންގެ ކުރިމަތީގައި ސްމާރޓް މީހަކަށް ވާން ބޭނުން ވާނެ މީހެކެވެ. އެގޮތުން ބައެއްފަހަރު ސްމާޓްވުމަށް ކުރެވޭ މަސައްކަތްތަކުން ނުވަތަ ބުނުވޭ ބަހަކުން ލަނޑުވެސް ލިބިފައި ހުރެއެވެ. ސަބަބަކަށް ވެގެން ދަނީ ކުރެވޭ ކަމަކީ އެންމެ އެދެވިގެންވާ ކަމަކަށް ނުވުމެވެ.\nއެގޮތުން އެމެރިކާގެ ޔުނިވާރސިޓީ އަކުން ހެދި ދިރާސާއަކުން ދައްކާ ގޮތުގައި ތިރީގައިވާ ފަސް ކަމަކީ އެހެން މީހުންގެ ނަޒަރުގައި ތިމާ އަކީ ސްމާރޓް މީހެއްކަން ދެއްކޭން ބައެއް ކަންތައްތަކެކެވެ. އެހެން ކަމުން ތިމާ އަކީ ސްމާޓް މީހަކަށް ވާން ބޭނުންވަނީ ކަމުގައި ވަނީނަމަ އަޖުމަ ބަލާލުމަށް ވެސް މި5ކަންތައް ކޮށްލުން ބުއްދިވެރިއެވެ.\nމިހާރަކަށް އައިސް ކޮފީ ތަކަށް އަރާވެސް ވަރަށް ގިނަ ވާހަކަތައް ދެކެވެއެވެ. ދިރިއުޅުމުގެ ވާހަކަތާކައި އެހެނިހެން ދުނިޔަވީ ވާހަކަތަކެވެ. އަދި ކޮފީ މޭޒުގައި ދެކެވޭ ވާހަކަ ތަކުގެ 90 ޕަސެންޓަކީ ބޭކާރު ވާހަކަ ތަކެވެ. އެހެންކަމުން އަނެކާ ކުރިމަތީގައި ތިމާ އަކީ ސްމާޓް މީހެއް ކަމުގައި ދެކެން ބޭނުންނަމަ ވާހަކަ މަދުކޮށް އެހެން މީހުންގެ ދައްކާ ވާހަކަތަކަށް ސަމާލުކަންދީ އަޑު އެހުމުން ފުދޭވަރެއްގެ ރަނގަޅު ނަތީއްޖާއެއް ނެރެވޭނެވެ.\nޒާމާނަށް އަންނަ ބަދަލު ތަކާއި އެކު ގިނަ ބައެއްގެ ކަޅި ހުއްޓިފައި އޮންނަނީ ގެންގުޅޭ ސްމާރޓް ފޯނަށެވެ. ޖެހިގެން އިންނަ މީހާ ވާހަކަ ދައްކާއިރު ފޯނާއި ކުޅެމުން ޖަވާބު ދީ، ބޯ ޖަހާލުމަކީ އުސޫލެއްގެ ގޮތުން ބަލާނަމަވެސް އަދަބާއި ޚިލާފު ކަމެކެވެ. އެކަކު އަނެކަކާއި ވާހަކަ ދައްކާއިރު ހަތަރު ކަޅި ހަމަ ކޮށްގެން ވާހަކަ ދެއްކުމުން ވާހަކައިގެ ޝައުގުވެރިކަން އިތުރު ވެގެންދާ ކަމަށް މި ދިރާސާއިން ދައްކައެވެ. މީގެ އިތުރުން ހަތަރު ކަޅި ހަމަކޮށްގެން ވާހަކަ ދެއްކުމަކީ ދެމީހުން ގެ ދޭތެރޭގައި އިތުބާރު ހިފޭކަމެކެވެ. އަދި މިކަމުން ތިމާއަކީ ”ސްމާޓް“ އަދި އަމިއްލަ ނަފްސަށް އިތުބާރު އޮތް މީހެއްގެ ގޮތުގައި ސިފަވެގެން ދާނެވެ.\nސްކޫލް ދައުރުގައި ކިޔެވި އެއްޗިސް މިހާރު ހަނދާން ހުންނާނީ މަދު ބައެކެވެ. ދުނިޔޭގައި ހިނގާފައި ހުންނަ ކަންތައްތަކަށް ބަލާއި ދިރާސާ ކޮށް މައުލޫމާތު ހޯދުމަކީ ދުނިޔޭ ނަން މަޝްހޫރު ”ސްމާޓް“ ކަމައް ބުނާ ބޭބޭފުޅުން ކޮށްއުޅޭ ކަމެކެވެ.\nއެމީހުންގެ ވާހަކައިގައި ތާރީޚް ތެރެއިން މިސާލު ނެގުމާއި، ދިރާސާތަކުން މިސާލު ނެގުމަކީ އާންމުކޮށް ކުރާ ކަމެކެވެ. އޭގެ ނަތީއްޖާއެއްގެ ގޮތުން އެ ވާހަކަ އަޑުއަހަން އިންނަ މީހަކަށް އެ ވާހަކަތައް ގަބޫލު ކުރަން ފަސޭހަވެގެން ދެއެވެ. މައުލޫމާތު މުއްސަނދި މީހެއްދެކެ ގަޔާ ނުވާނެ މީހުން މަދެއްވެސް ނުވާނެވެ. އެހެން ކަމުން ލިބޭ ހުސްވަގުތުގައި މައުލޫމާތު މުއްސަނދި ކުރުން އެއީ ސްމާޓް މީހަކަށް ވުމަށް ކުރަން އެއްވަނައިގެ ކަމެކެވެ.\nމި ކަމަކީ މަޖާ ކަމަށް ވެދާނެވެ. އެހެން ނަމަވެސް ވަރަށް ވެސް ވަރަށް މުހިއްމު ކަމެކެވެ. ނަމަވެސް، އެހެން މީހުންގެ ފުރަތަމަ ނަޒަރުން ތިމާ ބަޔާން ކޮށްދޭނީ ލައިގެން ހުންނަ ހެދުމައި، ގައިން ދުވާ ސެންޓު ވަހަށެވެ. ސްމާޓް މީހަކަށް ވުމަށް އެމީހާގެ ލޫކްސް އެއީ ވަރަށް މުހިއްމު އެއްޗެކެވެ. އެގޮތުން ސްމާޓް މީހެއްކަން ދެއްކުމަށް ލައިގެން ހުންނަ ހެދުމުގައި ނުވަތަ ގަމީހުގައި ރަތް ކުލަ ހިމެނުން އެއީ މަޖްބޫރު ކަމެއްގެ ގޮތުގައި މި ދިރަސާއިން ދައްކައެވެ.\nރަތް ކުލައަކީ އިންސާނާގެ ލޯ ވަރަށް އަވަހަށް އަޅައިގަންނަ ކުލަޔަކަށް ވެފަ އެމީހާ ގެ ޝަޚްސިއްޔަތު ވަރުގަދަ ކަން އަންގައިދޭ ކުލައެކެވެ. އެކަމުގެ ހެއްކެއްގެ ގޮތުގައި ބަލާލަން އެންމެ ރަނގަޅު އެއްޗަކީ ގައުމު ތަކުގެ ދިދަ އެވެ.\nކޮންމެ މީހަކަސް، އެމީހެއްގެ ގައިން މީރުވަސް ދުވާނަމަ އެމީހެއްގެ ކައިރީގައި ހުންނަން އުނދަގުލެއް ނުވާނެވެ. ސްމާޓް މީހުންނަކީ ގައިން މީރުވަސްދުވާ ބައެއް ކަމުގައި މި ދިރާސާއިން ވެސް އެނގިގެން ދެއެވެ. މިހެން ވުމުން، ތިމާ ގައިން މީރުވަސް ދުވުން އެއީ ވަރަށް ވެސް މުހިއްމު ކަމެކެވެ.


ވެއްޓުނު ބޯޓުގެ ކަޅުފޮށީގެ ސިގުނަލްކަމަށް ބެލެވޭ ސިގުނަލް ތަކެއް ލިބިއްޖެ — Ihavandhoo.com\nވެއްޓުނު ބޯޓުގެ ކަޅުފޮށީގެ ސިގުނަލްކަމަށް ބެލެވޭ ސިގުނަލް ތަކެއް ލިބިއްޖެ\n9 ޖެނުއަރީ 20150ޢަބުދުﷲ ޙަމީދު\nޑިސެމްބަރު 28 ވީ އާދިއްތަދުވަހު ޖާވާ ކަނޑަށް ވެއްޓިފައިވާ އެއަރ އޭޝިޔާގެ ފްލައިޓް ކިއޫޒެޑް1058 ކަޅުފޮށީގެ ސިގުނަލް ކަމަށް ބެލެވޭ ސިގުނަލް ތަކެއް ލިބިއްޖެއެވެ.\nރެސްކިއު ޓީމުގައި ހަރަކާތްތެރިވާ އޮފިޝަލަކާ ހަވާލާދީ ބީބީސީން މިއަދު ރިޕޯރޓުކޮށްފައިވާ ގޮތުގައި ޖާވާ ކަނޑުން މިއަދު ލިބުނު ސިގުނަލް ތަކަކީ ވެއްޓިފައިވާ ފުލައިޓުގެ ކަޅުފޮށީން ފޮނުވާ ސިގުނަލް ތަކެއްކަމަށް ވެދާނެއެވެ.\nއިންޑޮނޭޝިއާގެ ސިފައިންގެ ކޮމާންޑަރު ބީބީސީގައި ބުނެފައިވަނީ ސިގުނަލް ލިބުނު ސަރަހައްދަށް ޑައިވަރުންގެ ޓީމެއް ފޮނުވާފައިވާ ކަމަށެވެ. އޮފިޝަލުން ބުނެފައިވާގޮތުގައި ސިގުނަލް ލިބިފައިވަނީ ކަނޑު އަޑިން ފެނުނު ބޯޓުގެ ފަހަތު ފިޔަގަނޑާއި ކާރި ސަރަހައްދަކުންނެވެ. އަދި ކަޅުފޮށި ފަހަތު ފިޔަގަނޑުން ނެއްޓިފައިވާ ކަމަށް އޮފިޝަލުން ލަފާކުރެއެވެ. ބޯޓުގެ ފަހަތު ފޮިޔަގަނޑު ހޯދިފައިވަނީ މިދިޔަ ބުދަދުވަހު ޖާވާ ކަނޑުގެ 30 މީޓަރު އަޑިއަށް ފޮނުވި މީހަކާނުލާ ދުއްވާ އުޅނަދެއްގެ އެހީގައެވެ.\nކަޅުފޮއްޓަކީ އާއްމުކޮށް ބޯޓުގެ ފަހަތު ފިޔާގައި އެތެރޭގައި ހަރުކޮށްފައި ހުންނަ އެއްޗެކެވެ. އަދި ކާރިސާއެއްގައި ބޯޓު މޫދާށް ވެއްޓިއްޖެނަމަ އެފޮށި މޫދުން ހޯދުމަށް ފަސޭހައަކަށް ކަނޑުއަޑިން ލޮކޭޓު ކުރެވޭ އާލާތެއް އެފޮށީގައި ވެއެވެ. މިފޮށީން ސިގުނަލް ފޮނުވާނީ 30 ދުވަސް ވަންދެން ކަމަށް ވެއެވެ.\nއެއާއޭޝިއާގެ ފްލައިޓް ޖާވާ ކަނޑަށް ވެއްޓި 162 ދަތުރުވެރިން މަރުވެފައިވާއިރު އޭގެ ތެރެއިން މިހާތަނަށް ވަނީ 46 މީހެއްގެ ހަށިގަނޑު ފެނިފައިވެ އެވެ. އޮފިޝަލުން ޤާބޫލުކުރާ ގޮތުގައި ގިނައަދަދެއްގެ ހަށިތައް ކަނޑުއަޑީގައިވާ ބޯޓުގެ ތެރޭގައި ވާނެއެވެ.


Raees'ah Faadukee Kameh Nuveema, Kankan Fesheema Mihaaru Nukiyan: Bonde - Vaguthu\nރައީސް އިބްރާހީމް މުހައްމަދު ސޯލިހަށް ފާޑުވިދާޅުވީ އެމްޑީޕީގެ އާންމު މެންބަރުން އެދެމުން ދިޔަ ގިނަ ކަންކަން ނުވުމުން ކަމަށާއި، މިހާރު ކަންކަން އަނެއްކާ ވެސް ހާސިލްވާން ފެށުމުން ފާޑުވިދާނުވެ ހުންނެވީ ކަމަށް ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހީމް ރަޝީދު (ބޮންޑެ) ވިދާޅުވެއްޖެއެވެ.\n"ސަންގު ޓީވީ" ގެ ޕްރޮގްރާމެއްގައި ބައިވެރިވެވަޑައިގެން ބޮންޑެ ރޭ ވިދާޅުވީ އެމްޑީޕީގެ ސަރުކާރެއް އޮތަސް، އެ ޕާޓީގެ އާންމު މެންބަރުން ސަރުކާރަށާއި ރައީސްއަށް ފާޑުކިޔަން ޖެހޭ ހާލަތްތަކުގައި ފާޑުވެސް ކިޔާނެ ކަމަށެވެ. ބޮންޑެ ސިފަކުރެއްވީ އެއީ ޑިމޮކްރެޓިކް ހަމައެއްގެ ގޮތުގައެވެ.\nރައީސް ސޯލިހްގެ ސަރުކާރަށް ތިން އަހަރު ވެގެން ދިޔައިރު ބޮންޑެގެ ކަންބޮޑުވުމަކަށް އޮތީ މާލެ ރައްޔިތުންނަށް ގޯތި ނުދެވޭ މައްސަލަ ކަން އޭނާ ފާހަގަ ކުރެއްވިއެވެ. 1،000 އަކަފޫޓުގެ 5،000 ގޯތި މާލެ ރައްޔިތުންނަށް ހަމަޖައްސާނެ ކަމުގެ ޔަގީން ކަން ރައީސް ދެއްވުމުން ފާޑުވިދާޅުނުވާ ކަމަށް ވިދާޅުވިއެވެ.\n"އަޅުގަނޑު ވެސް މިދޭތެރެއިން ސަރުކާރަށް ފާޑުކިޔަމުން ދިޔައިން ދޯ، މިހާރު މާލެ ރައްޔިތުންނަށް 5،000 ގޯތި ކަނޑާފައި ދޭނެ ކަމުގެ ޔަގީންކަން ރައީސް ދެއްވީ، މިހާރު ފާޑުނުކިޔަން، ކަން އޮތް ގޮތަށް ދޯ ބުނަން ވާނީ،" ބޮންޑެ ވިދާޅުވިއެވެ.\nބޮންޑެ ވިދާޅުވީ މިފަދަ ބައެއް ޚިޔާލުތަފާތުވުންތައް އަބަދުވެސް އެމްޑީޕީގެ އެތެރޭގައި އޮންނަ ކަމަށެވެ. އެކަމަކު އެފަދަ ކަންކަމުން ޕާޓީ ރޫޅި ދެބައިވެގެން ދާނެ ކަމަށް ގަބޫލު ނުކުރެއްވޭ ކަމަށް އޭނާ ވިދާޅުވިއެވެ.\nވެރިކަން ކުރާ މައި ޕާޓީ، އެމްޑީޕީގައި މިހާރު ދެ ފެކްޝަންއެއް އޮވެއެވެ. އެއީ ރައީސް ސޯލިހްގެ ފެކްޝަން އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ފެކްޝަންއެވެ.\n2023 ގެ ރިޔާސީ އިންތިޚާބަށް ވާދަކުރާ އެމްޑީޕީގެ ކެންޑިޑޭޓް ކަނޑައަޅާ ޕްރައިމަރީގައި ވާދަކުރައްވާނެ ކަން ނަޝީދު ވަނީ އިއުލާން ކުރައްވައިފައެވެ. ވާދަކުރައްވާނެ ކަމަށް ރައީސް ވިދާޅުނުވި ނަމަވެސް އެމަނިކުފާނުގެ އަރިސް ބޭފުޅުން ވިދާޅުވަނީ އެމަނިކުފާނަށް ދެވަނަ ދައުރެއް ދެއްވަން ޖެހޭނެ ކަމުގައެވެ.\nރިޔާސީ އިންތިޚާބުގެ ކުރިން، ބަރުލަމާނީ ނިޒާމަކަށް ވެރިކަން ކުރުމުގެ ނިޒާމު ބަދަލު ކުރަން ރައްޔިތުންގެ ފެންނަ ނުފެންނަ ވޯޓެއް ބާއްވަން ވެސް ނަޝީދުއާއި އެމަނިކުފާނުގެ ފެކްޝަންގެ ބޭފުޅުން ގެންދަވަނީ މަސައްކަތް ކުރައްވަމުންނެވެ. ޕެޓިޝަނެއް ތައްޔާރުކޮށް އެއަށް ލައްކައަށް ވުރެ ގިނަ މީހުން ސޮއި ހަމަކޮށްފައިވާ ކަމަށް ވެސް ވެއެވެ.\nމި ކަމުގައި ވެސް ރައީސް ވަކި ފަޅިއެއް ނަންގަވައިގެން ވާހަކަ ނުދެއްކެވި ނަމަވެސް، އެމަނިކުފާނުގެ އަރިސް ބޭފުޅުން ގެންދަވަނީ ރިޔާސީ ނިޒާމުގެ ދިފާއުގައި ވާހަކަ ދައްކަވަމުންނެވެ.\nނޮވެމްބަރު 25, 2021 11:40\nކަލޯ ބޮންޑޭ ސޯލިބޭ އެއީ ހުރިހާ ކަމެއް ދުލުންކުރާ މީހެއް މިހާރު ތިއޮތީ ގޯތި ދީ ނިންމާފަ ދެން ބޮންޑޭ ބާރަށް އަތްޖަހާ\nނޮވެމްބަރު 25, 2021 13:07\nހަމަ ބިމަށް ތިރިކުރީދޯ\nނޮވެމްބަރު 25, 2021 13:27\nކާލޭއަށް ހީވީ ރައީސް ސޯލީހް ކަލޭމެންކޮޅަށްއަރާ ބަރުލާމާނީ ގެންނަން އުޅޭހެން!\nނޮވެމްބަރު 25, 2021 18:58\nއެމްޑީޕީ ގޯތިދިންކަމަށް މަބަލާނީ އަމިއްލަމަސައްކަތުން ހިއްކައިގެންދޭ ގޯއްޗަށެވެ. ޔާމީން ހިއްކިތަނަކުން ގޯއްޗެއްދިނަސް ދިންކަމަކަށް މަށެއްނުބަލާނަމެވެ. އެއީ ކޮވެލި ކާޅުހާއްޔަށް ބިސްއަޅާއުސޫލެވެ.


Indiage Steytakah Ethah Haas Faharaku Honu Alhaifi\nއިންޑިޔާގެ ސްޓޭޓަކަށް އެތައް ހާސް ފަހަރަކު ހޮނު އަޅައިފި\n8 މަސް,3ހަފްތާ, 15 ގަޑި, 47 މިނެޓް,6ސިކުންތު ކުރިން 2270ފަތޯނާ ފާއިޒް\nއިންޑިއާގެ ދެކުނުގެ އަންދްރަ ޕްރަދޭޝް ސްޓޭޓަށް މިދިޔަ އަންގާރަ ދުވަހު 13 ގަޑިއިރު ތެރޭގައި 36،749 ފަހަރު ހޮނުއަޅައިފިއެވެ.\nސްޓޭޓުގެ ޑިޒާސްޓާ މެނޭޖްމަންޓް އޮތޯރިޓީން ބުނީ މިއީ ނިސްބަތުން ބަލާއިރު ގިނަ އަދަދެއް ކަމަށާއި އެއީ މޫސަމަށް އާދަޔާޚިލާފު ބަދަލުތައް އަންނަކަމުގެ ނިޝާނެއް ކަމަށެވެ. ހޮނުއެޅުމުގެ ސަބަބުން އަންދުރަ ޕްރަދޭޝް ސްޓޭޓުން ވަނީ ނުވަ މީހުން މަރުވެފައެވެ.\nއޭގެ ތެރޭގައި ނުވަ އަހަރުގެ ކުޑަ އަންހެން ކުއްޖަކު ވެސް ހިމެނޭ. ހުޅަނގު މޫސުގެ ދުވަސްވަރު ހޮނުއެޅުމަކީ އިންޑިއާގައި އާއްމު ކަމެކެވެ. ހުޅަނގު މޫސުން ދެމިގެން ދަނީ އާއްމުކޮށް ޖޫން އިން ސެޕްޓެމްބަރު މަހުގެ ނިޔަލަށެވެ.\nމިދިޔަ އަހަރުގެ މޫސުމާ ބެހޭ ތަފާސް ހިސާބުތައް ދައްކާ ގޮތުން އަންދުރަ ޕްރަދޭޝް އަށް މެއި މަހު ހޮނުއަޅާފައި ވަނީ 30،000 ފަހަރުއެވެ. ވިއްސާރަ މޫސުމުގައި ހޮނު އެޅުމުގެ ސަބަބުން އިންޑިއާގައި ކޮންމެ އަހަރަކުވެސް އެތައް ބަޔަކު މަރުވެއެވެ.\nއެގޮތުން، 2005 ވަނަ އަހަރުން ފެށިގެން މިއަހަރުގެ ނިޔަލަށް ކޮންމެ އަހަރަކުވެސް ހޮނު އެޅުމުގެ ސަބަބުން، ދެހާހެއްހާ މީހުން ވަނީ މަރުވެފައެވެ.


Javaabu dhaaree nukureveyne baareh ovedhaane heyyeve?\nޖަވާބުދާރީ ނުކުރެވޭނެ ބާރެއް އޮވެދާނެ ހެއްޔެވެ؟\nދައުލަތެއްގެ ތެރޭގައި ހިމެނޭ ބާރުތަކާއި މުއައްސަސާތައް ޒިންމާދާރު ކުރެވޭނެ، ޖަވާބުދާރީ ކުރެވޭނެ ގޮތްތަކެއް ހުރުން ލާޒިމެވެ. އެއީ ބާރުތައް ލިބިފައިވާ ފަރާތްތަކަކީ ރައްޔިތުންގެ ހާދިމުންނަށް ވާތީ، އެ ހާދިމުން ބާރުތައް ބޭނުން ކުރަނީ ރައްޔިތުންގެ ހައްގުގައިތޯ ކަށަވަރު ކުރުމަށެވެ. އެކަމަކު ޖަވާބު ދާރީ ނުކުރެވޭ ފަދަ ބާރެއް ނުވަތަ މުއައްސަސާއެއް ދައުލަތުގެ ތެރެއިން އުފެދިގެން އައިސްފި ނަމަ ދެން ދިމާވާނީ ކިހިނެއް ހެއްޔެވެ؟\nމިއަދު ރާއްޖޭގައި މިއުޅެނީ އެފަދަ މައްސަލައެއް ދިމާވެގެންނެވެ. ރައީސް އިބްރާހިމް މުހައްމަދު ސޯލިހުގެ ސަރުކާރުގެ އެންމެ ބޮޑު ވައުދަކީ އަދުލު އިންސާފު ކަށަވަރު ކުރުމަށް ފަނޑިޔާރުގެ އިސްލާހު ކުރުމެވެ. އެކަން ކުރުމަށް ކަންކަން ތަހުގީގުކޮށް އަޅަން ޖެހޭ ފިޔަވަޅުތައް އަޅަން ޖެހެ އެވެ. އެކަމަކު މައްސަލަތައް ބަލަން ފެށުމުން، މައްސަލަ ރައްދުވާ ފަރާތުން އެ މައްސަލައަކީ ނުބެލޭނެ މައްސަލައެއް ކަމަށް ކަނޑައަޅަންވީމާ ދެން ވާނީ ކިހިނެއް ހެއްޔެވެ؟\nއެއްވެސް ބާރަކަށް ގާނޫނަށް ވުރެ މަތީގައެއް ނޯވެވޭނެ އެވެ. އޭގެ މާނައަކީ ރައްޔިތުންގެ ހައްގުތައް ކަށަވަރު ކުރުމަށް ބޭނުންވާ އެންމެ އަސާސީ އެއް ސިފަ ކަމަށްވާ، ޖަވާބު ދާރީ ކުރުވުމުގެ މަސައްކަތް މެދުނުކެނޑި ކުރެވެން ޖެހޭނެ ކަމެވެ. އެއީ ވެރިކަން ހިންގުމުގެ ބާރު، ގާނޫނު ހެދުމުގެ ބާރު ނުވަތަ އަދުލު އިންސާފު ގާއިމް ކުރުމުގެ ބާރު ނަމަވެސް، އެތަނެއްގައި މައްސަލައެއް އުޅޭ ކަމަށް ފެންނަ ނަމަ، އެކަމެއް ބެލުން މަޖުބޫރެވެ.\nދިވެހި ދައުލަތުގެ ތިން ބާރުގެ ވާހަކަ އަބަދުވެސް ދެކެވެ އެވެ. އެކަމަކު އެ ތިން ބާރުގެ ކުރިން އެހެން ބާރެއްގެ ވާހަކަ ގާނޫނު އަސާސީގައި ވަނީ ބަޔާންކޮށްފަ އެވެ. އެއީ ރައްޔިތުންގެ ބާރެވެ. ގާނޫނު އަސާސީގެ ފުރަތަމަ ބާބުގެ ހަތަރު ވަނަ މާއްދާގައި ބުނެފައި ވަނީ "ދިވެހި ދައުލަތުގެ އެންމެހައި ބާރުތައް ފެށިގެން އަންނަނީ ރައްޔިތުންގެ ކިބައިން" ކަމަށާއި "ބާރުތައް ދެމި އޮންނާނީ ރައްޔިތުންގެ ކިބައިގައި" ކަމަށެވެ.\nމިފަހަރު މައްސަލަ ދިމާވެގެން މިއުޅެނީ ފަނޑިޔާރެއްގެ ޖިނާއީ މައްސަލައަކާ ގުޅިގެން ފިޔަވަޅު އެޅުމުން، އެ ފިޔަވަޅުގެ މައްޗަށް ސުޕްރީމް ކޯޓުން ފަހު ބަސް ބުނަން މަސައްކަތް ކުރާތީ ދިމާވެގެން އުޅޭ މައްސަލައެކެވެ. ސުޕްރީމް ކޯޓުގެ ބެންޗުގައި އިންނެވި ފަނޑިޔާރެއްގެ މައްޗަށް ރިޝްވަތާއި ހިޔާނާތުގެ ތުހުމަތެއް އައުމުން އެކަން ތަހުގީގު ކުރާއިރު، ފިޔަވަޅު އެޅުމުގެ ބާރު ޖުޑިޝަލް ސާވިސް ކޮމިޝަން (ޖޭއެސްސީ) އޮންނާނެ ކަމަށް ގިނަ ގާނޫނީ ފަރާތްތަކުން ގަބޫލުކުރެ އެވެ.\n"އެތައް އަހަރެއް ވަންދެން ޖޭއެސްސީން މަސައްކަތް ކުރީ ފަނޑިޔާރުންގެ ލޮބީ ގްރޫޕެއްގެ ގޮތުގައި. މިހާރު، ޖޭއެސްސީ އުފެދުމަށް ފަހު ފުރަތަމަ ފަހަރަށް، އެ ކޮމިޝަނުގެ މެންޑޭޓާ އެއް ގޮތަށް އެ މަސައްކަތް ކުރަނީ،" ރައްޔިތުންގެ މަޖިލިހުގެ ނައިބު ރައީސް އަދި ގަލޮޅު އުތުރު ދާއިރާގެ މެމްބަރު އީވާ އަބްދުﷲ އެވެ.\nކުރީގެ އެޓާނީ ޖެނެރަލް ޑރ. އަހްމަދު އަލީ ސަވާދު ވިދާޅުވީ ސުޕްރީމް ކޯޓު ވެސް ޖަވާބުދާރީ ކުރެވެން ވާނެ ކަމަށާއި އެކަން ކުރުމުގެ ބާރު ދުސްތޫރީ އިމުގެ ތެރެއިން ޖޭއެސްސީ އާއި މަޖިލިހުގެ ކޮމިޓީތަކަށް ވެސް ލިބިފައިވާ ކަމަށެވެ. ގާނޫނީ ދާއިރާއާ ގުޅޭ މައްސަލަތަކަށް ހާއްސަ ޖުޑިޝަރީ ކޮމިޓީ އެއް މިހާރުގެ މަޖިލިހުގައި އޮވެ އެވެ.\n"ސުޕްރީމް ކޯޓަކީ ވެސް ޖަވާބުދާރީ ކުރެވޭނެ އަދި ޖަވާބުދާރީ ވާން ޖެހޭ ދައުލަތުގެ މުއައްސަސާއެއް. ޖޭއެސްސީ އަށް ވެސް އަދި މަޖިލިހުގެ ކޮމިޓީތަކުން ވެސް ދުސްތޫރީ އިމުގެ ތެރެއިން މިކަން ކުރެވޭނެ. ދައުލަތުގެ އެއްވެސް މުއައްސަސާއަކީ އޭގެ ޒާތުގައި އަމިއްލަ އޯބިޓެއްގައި ގާނޫނު އަސާސީގެ އިމުން ބޭރުގައި އުޅެވޭނެ ބަޔެއް ނޫން،" ސަވާދު ވިދާޅުވި އެވެ.\nއޭގެ އިތުރުން ކަންކަމުގައި އެންމެ ފަހު ބަސް އަބަދުވެސް ބުނާނީ ރައްޔިތުން ކަމަށް ވެސް ސަވާދު ވިދާޅުވި އެވެ.\n"ދުސްތޫރީ ޑިމޮކްރެޓިކް ޖުމްހޫރިއްޔާއެއްގައި އެންމެ ފަހު ބަސް އަބަދުވެސް ބުނާނީ ރައްޔިތުން. ދުސްތޫރީ ހަމަޔަށް ވިސްނާއިރު، ހުދު ސުޕްރީމް ކޯޓު ވެސް ގަބޫލުކުރޭ އިންފާރު ވަކިވެފައި އޮތް ޗެކްސް އެންޑް ބެލެންސަސް ނިޒާމް ގާނޫނު އަސާސީގައިވާ ކަމަށް. މި ނިޒާމު އަދި ގާނޫނު އަސާސީގެ ދަށުން ޖުޑިޝަރީ ޖަވާބުދާރީ ކުރާނެ ބާރު މަޖިލިހަށް ލިބިގެންވޭ،" ކުރީގެ އެޓާނީ ޖެނެރަލް ފާހަގަކުރެއްވި އެވެ.\nރައީސް އިބްރާހިމް މުހައްމަދު ސޯލިހު އިއްޔެ ނެރުއްވި ބަޔާނުގައި ވިދާޅުވެފައި ވަނީ ވެސް ހަމަ އެއް ވާހަކައެކެވެ.\n"ދިވެހި ދައުލަތުގެ އެންމެހައި ބާރުތައް ފެށިގެން އަންނަނީ ރައްޔިތުންގެ ކިބައިންކަމީ ދިވެހިރާއްޖޭގެ ޖުމްހޫރިއްޔާގެ ގާނޫނުއަސާސީ ކަށަވަރުކޮށްދޭ މި ދައުލަތުގެ އެންމެ އަސާސީ ސިފައެވެ. އެބާރުތައް ރައްޔިތުންގެ ފަރާތުން ހިންގުން މަތިކުރެވިފައިވަނީ ގާނޫނުއަސާސީ އިން އެކަށައަޅާފައިވާ ތިން ބާރުގެ މައްޗަށެވެ. މީގެ އިތުރުން ގާނޫނުއަސާސީ އިން އުފައްދާފައިވާ މުއައްސަސާތަކަކީ ވެސް އެ މުއައްސަސާތަކުގެ މުސްތަގިއްލުކަން ގާނޫނުއަސާސީ އިން ކަށަވަރުކޮށްދީފައިވާ ތަންތަނެވެ. އެ ބާރުތަކާއި މުއައްސަސާތަކުގެ މަސައްކަތްތައް ގާނޫނުއަސާސީގައި ތަރުތީބުކޮށްފައިވަނީ އެއް ބާރުން އަނެއް ބާރަށް އަދި މުސްތަގިއްލު މުއައްސަސާތަކަށް އެއްވެސް ފަރާތެއްގެ ނުފޫޒު ނުފޯރުވޭނޭ ގޮތުގެ މަތީންނެވެ،" ރައީސްގެ ބަޔާނުގައި ބުނެ އެވެ.\nރިޝްވަތުގެ ތުހުމަތު ކުރެވޭ ސްޕްރީމް ކޯޓުގެ ފަނޑިޔާރު އަބްދުﷲ ދީދީ ސަސްޕެންޑް ކުރަން ޖޭއެސްސީން ނިންމި ނިންމުން ފަސްކޮށް، ސްޕްރީމް ކޯޓުން ގޮތެއް ނިންމަންދެން އެކަން ދައުލަތުގެ އެއްވެސް އިދާރާއަކުން ނުބެލުމަށް އެ ކޯޓުން ވަނީ އަމުރު ކޮށްފަ އެވެ. އެކަމަކު ޖޭއެސްސީން އެ އަމުރު ބަލައިނުގަނެ އެވެ. އަދި ޖޭއެސްސީގެ އެ ނިންމުން މަޖިލީހުގެ ޖުޑިޝަރީ ކޮމިޓީން ރޭ ވަނީ ބަލައިގަނެ، މަޖިލީހުގެ ތަޅުމަށް ހުށަހަޅާފަ އެވެ.\nޖުޑިޝަރީ ކޮމިޓީ ތަޅުމަށް ހުށަހެޅި ރިޕޯޓުގައި ބުނެފައި ވަނީ ދައުލަތުގެ އެހެން ބާރުތަކާއި މިނިވަން މުއައްސަސާތަކުގެ މަސައްކަތުގެ ގާނޫނީ އިހުތިސާސްގެ ތެރެއަށް ސުޕްރީމް ކޯޓުން ނުވަނުމަށް އެ ކޯޓަށް ރައްޔިތުންގެ މަޖިލީހުން އިލްތިމާސް ކުރުމަށް ފެންނަ ކަމަށެވެ.\nއެރިޕޯޓުގައި ފާހަގަކޮށްފައިވާ ގޮތުގައި، ފަނޑިޔާރުންގެ ސުލޫކީ މައްސަލަ ބެލުމަށް ސުޕްރީމް ކޯޓުން ހުރަސްތަކެއް ވަނީ ކުރުމަތިކުރުވާފަ އެވެ. އަދި ފަނޑިޔަރުންގެ ފެންވަރު ވަޒަން ކުރުމަށް ސުޕްރީމް ކޯޓުން ހުރަސްތަކެއް ކުރިމަތިކުރުވާފައިވާ ކަމާއި ގާނޫނު އަސާސީ އާއި ޖުޑީޝަލް ސާވިސް ކޮމިޝަންގެ ގާނޫނުން އެކޮމިޝަނަށް މަތިކުރެވިފައިވާ މަސައްކަތްކުރުމުގެ އިހުތިސާސްގެ ތެރެއަށް ސުޕްރީމް ކޯޓުން ވަނުމުގެ ސަބަބުން ހުރަސްތަކެއް ކުރިމަތި ވެފައިވާ ކަމަށްވެސް އެރިޕޯޓުގައި ފާހަގަކޮށްފައި ވެއެވެ.\nޖުޑީޝަރީ އިސްލާހު ކުރުމުގެ ހުރިހާ ކަމަކަށް މަޖިލީހުން ގޮތްތަކެއް ކަނޑައެޅުމާއި، ގާނޫނުތަކަށް ގެންނަންޖެހޭ ބަދަލުތައް ގެނެސްގެން ވިޔަސް ޖުޑީޝަރީ އިސްލާހު ކުރުމުގެ މަސައްކަތް ކުރަންޖެހޭ ކަމަށް ވެސް މަޖިލީހުގެ ޖުޑީޝަރީ ކޮމެޓީން ނިންމާފައިވާ ރިޕޯޓުގައި ވެއެވެ.\nޖޭއެސްސީ މަޖިލިސް 2019 އަދުލުއިންސާފު ރައީސް ޞާލިޙް ފަނޑިޔާރުން ސްޕްރީމް ކޯޓް ސަރުކާރު\nދުން މަޖިލިސް ޖަވާބުދާރީ ކުރުވާނީ ކޮންބައެއް؟ މަޖިލީހުން ގާނޫނުން ބޭރުން ކައެއް ނިންމައިފިނަމަ ނުވަތަ ކޮށްފިނަމަ ފިޔަވަޅުއަޅާނީ ކޮންބައެއް؟ މަޖިލީހަކީ ގާނޫނަށް ތަބާވާންޖެހޭ ބައެއްނޫންތަ؟


Dhathi kurumuge fiyavalhu thakaa gulhigen dhuniye ge court ge nimmun Iran aa ekkolhah | Mihaaru\nއީރާނާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން އެ ގައުމުގެ ފައިސާގެ އަގު ވަނީ ވަރަށް ދަށްވެފައި. --ފޮޓޯ:އޭއެފްޕީ\nދަތިކުރުމުގެ ފިޔަވަޅުތަކާ ގުޅިގެން ދުނިޔޭގެ ކޯޓުގެ ނިންމުން އީރާން ކޮޅަށް\n03 އޮކްޓޯބަރ 2018 - 15:04\nދެހާސް ފަނަރަ ވަނަ އަހަރު ދުނިޔޭގެ ބާރުތަކާ އެކު އީރާނުން ގާއިމްކުރި ނިއުކްލިއާ އެއްބަސްވުމުން ރައީސް ޑޮނަލްޑް ޓްރަމްޕުގެ އަމުރަށް އެމެރިކާ ވަކިވީ މެއި މަހު އެވެ. އޭގެ ފަހުން އީރާނާ ދެކޮޅަށް އެމެރިކާ އިން ވަނީ ދަތިކުރުމުގެ ފިޔަވަޅުތައް އަޅައިފަ އެވެ.\nއީރާނުން ވަނީ އެމެރިކާ އިން އެޅި ދަތިކުރުމުގެ ފިޔަވަޅުތަކުގެ މައްސަލަ އިންޓަނޭޝަނަލް ކޯޓް އޮފް ޖަސްޓިސް (އައިސީޖޭ) އަށް ހުށަހަޅައިފަ އެވެ. އެ ކޯޓުގެ ހުރިހާ ފަނޑިޔާރުންގެ އިއްތިފާގުން މިއަދު ނިންމާފައި ވަނީ އެމެރިކާ އިން މެއި 8 ވަނަ ދުވަހު އެޅި ދަތިކުރުމުގެ ފިޔަވަޅުތަކުގެ ތެރޭގައި ހިމެނޭ އިންސާނިއްޔަތާ ގުޅުން ހުރި އަސާސީ ހުރިހާ މަދަލެއްގެ ދަތިކުރުމުގެ ފިޔަވަޅު އުވާލުމަށެވެ. އޭގެ ތެރޭގައި ބޭހާއި މެޑިކަލް ޑިވައިސް، ކާނާ އާއި ދަނޑުވެރިކަމާ ގުޅޭ ސާމާނާ އަދި މަތިންދާ ބޯޓުގެ ޕާޓްސް އެވެ.\nކޯޓުން ބުނެފައި ވަނީ އެމެރިކާގެ ދަތިކުރުމުގެ ފިޔަވަޅުތަކުގެ ތެރޭގައި ހިމެނޭ އިންސާނިއްޔަތާ ގުޅޭ އައިޓަމްތައް ނުލިބިއްޖެ ނަމަ އީރާނުގެ ރައްޔިތުންގެ ސިއްހީ ހާލަތު ގޯސްވެ ރައްޔިތުންގެ ސިއްހަތަށް ގެއްލުންތަކެއް ފޯރާނެ ކަމަށެވެ. މީގެ އިތުރުން އެމެރިކާގެ ފިޔަވަޅުތަކުގެ ތެރޭގައި ހިމެނޭ މަތިންދާ ބޯޓުގެ ޕާޓްސް ހުއްޓުވައިފި ނަމަ މަދަނީ ވައިގެ ދަތުރުފަތުރަށް ނުރައްކާވެދާނެ ކަމަށް ވެސް ބުނެފައިވެ އެވެ.\nދަތިކުރުމުގެ ފިޔަވަޅުތަކުގެ ފުރަތަމަ ބައި އެމެރިކާ އިން ތަންފީޒްކޮށްފައި ވަނީ އޮގަސްޓް މަހު ކުރީކޮޅު އެވެ. ދެ ވަނަ ބުރުގެ ފިޔަވަޅުތައް އަޅާނީ ނޮވެމްބަރު މަހު އެވެ.\nއައިސީޖޭ އިން ނިންމަނީ އދ.ގެ މެންބަރު ގައުމުތަކުގެ މެދުގައި ޖެހޭ މައްސަލަތަކެވެ. އެކަމަކު އެ ކޯޓުގެ ނިންމުންތައް ތަންފީޒް ކުރަން ބާރު އަޅާނެ މެކޭނިޒަމެއް ނެތެވެ.


BREAKING | Covid-19: India In Ithuru 388 Meehaku Maruvejje - Vaguthu\nކޮވިޑް-19: އިންޑިއާއިން އިތުރު 388 މީހަކު މަރުވެއްޖެ\nނުރައްކާތެރި ކޮވިޑް-19 ޖެހިގެން އަވައްޓެރި އިންޑިއާއިން އިތުރު 388 މީހަކު މަރުވެއްޖެ އެވެ. މިއީ އެޤައުމުން މިހާތަނަށް މި ބަލީގައި އެންމެ ގިނަ ބަޔަކު އެއް ދުވަސްތެރޭ މަރުވި ފަހަރެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، އެޤައުމުން މިދިޔަ 24 ގަޑިއިރު ތެރޭ އިތުރު ގިނަ އަދަދެއްގެ ބަޔަކު މަރުވުމުން، މިހާރު މި ބަލީގައި މަރުވި މީހުންގެ ޖުމްލަ އަދަދު ވަނީ 287,155 އަށް އަރާފައެވެ.\nއިދާރާތަކުން ބުނާގޮތުން އިންޑިއާއިން އިއްޔެ އެކަނިވެސް އިތުރު 12,375 މީހަކު ކޮވިޑް-19 އަށް އަލަށް ފައްސިވެފައި ވެއެވެ. މިއީ އިންޑިއާއިން މިހާތަނަށް އެންމެ ގިނަ ބަޔަކު ކޮވިޑް-19 އަށް ފައްސިވި ފަހަރުވެސް މެއެވެ. އެޤައުމުން މިހާތަނަށް މި ބަލި ޖެހުނު މީހުންގެ ޖުމްލަ އަދަދު މިހާރު ވަނީ 287,155 އަށް އަރާފައެވެ.\nފަހުގެ މަޢުލޫމާތުތަކަށް ބަލާއިރު އިންޑިއާއިން މިހާތަނަށް މި ބަލިން ރަނގަޅުވެފައި ވަނީ 140,979 މީހެކެވެ. އެހެންކަމުން އެޤައުމުގައި މިހާރު ފަރުވާދެމުން ދަނީ 138,069 މީހަކަށެވެ. ނަމަވެސް އޭގެތެރެއިން 8944 މީހަކަށް ފަރުވާދެނީ ސީރިއަސް ހާލުގައެވެ.


Ibu huvaa kuran vanvee November 11 gai!\nއިންތިހާބީ ރައީސް، އިބޫ އާއި ރަންނިންމޭޓު ފައިސަލް ނަސީމް އާއި އެކު އާޓިފިސިއަލް ބީޗު އެމްޑީޕީ ހަރުގެ ހުންނަ ސަރަހައްދުގައިއިދިކޮޅު ފަރާތްތަކުން އުފާ ފާޅުކުރަނީ - މުހައްމަދު އަފްރާހް | އަވަސް\nއިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ އިންތިހާބު ކާމިޔާބު ކުރެއްވިކަން އިލެކްޝަންސް ކޮމިޝަނުން 24 ވަނަ ދުވަހުގެ ހެނދުނު އިއުލާން ކުރި ވަގުތީ ނަތީޖާއިން ދެއްކުމާ އެކު، އެ ނަތީޖާ ސަރުކާރުން ގަބޫލުކޮށް ފޮރިން މިނިސްޓްރީ އިން އިނގިރޭސި ބަހުން ނެރުނު ބަޔާނުގައި ބުނީ އިންތިހާބީ ރައީސް އިބްރާހިމް މުހައްމަދު ސޯލިހު، އިބޫ ވެރިކަމުގެ ހުވާ ކުރައްވާނީ ނޮވެމްބަރު 17 ވަނަ ދުވަހު ކަމަށެވެ.\nއެހެން ނަމަވެސް، 1968 އިން ފެށިގެން ރިއާސީ ދައުރު ފެށި، އިންތިހާބީ ރައީސް ހުވާ ކުރައްވަނީ، ނޮވެމްބަރު 11 ގަ އެވެ. އެއީ ތާރީހީ ޖުމްހޫރީ ދުވަހެވެ. މިއަހަރުގެ ޖުމްހޫރީ ދުވަސް އަދި އެއަށް ވުރެވެސް ތާރީހީ ވަނީ މިއީ ޖުމްހޫރިއްޔަތަށް 50 އަހަރު ފުރޭ އަހަރަށް ވާތީ އެވެ.\nނަމަވެސް 2013 ވަނަ އަހަރުގެ ރިޔާސީ އިންތިހާބުގެ ފުރަތަމަ ބުރު ސުޕްރީމް ކޯޓުން ބާތިލްކޮށް އަލުން އިންތިހާބު ބާއްވަން ޖެހުމުން ނޮވެމްބަރު 11 ވަނަ ދުވަހަށް އާ ރައީސްއެއް އިންތިހާބު ކުރެވޭ ގޮތެއް ނުވެ ގާނޫނީ ހުސްކަމެއްގެ ތެރެއަށް ދިޔަ އެވެ. އެ ހުސްކަމަށް ސުޕްރީމް ކޯޓްގެ ހުކުމަކުން ހައްލު ހޯދައިދިނީ އޭރުގެ ރައީސުލްޖުމްހޫރިއްޔާ ޑރ. މުހައްމަދު ވަހީދު ހަސަން މަނިކުގެ ވެރިކަމުގެ ދައުރު، އާ ރައީސްއެއް ހުވާކުރެވެންދެން ދެމިގެންދާ ގޮތަށެވެ. އިންތިހާބުގެ ދެވަނަ ބުރު ނިމި، ރައީސް އަބްދުﷲ ޔާމީންއަށް ރައީސުލްޖުމްހޫރިއްޔާ ކަމުގެ ހުވާ ކުރެއްވުނީ ނޮވެމްބަރު 17 ވަނަ ދުވަހު އެވެ. ރައީސް އަބްދުﷲ ޔާމީންގެ ރިޔާސީ ދައުރު ނިމުމަކަށް އައިސް، އިންތިހާބީ ރައީސް އިބޫ ވެރިކަމުގެ ހުވާ ކުރައްވާނީ 17 ނޮވެމްބަރުގައި ކަމަށް ސަރުކާރުގެ ބޭފުޅުން ވިދާޅުވަމުން އަންނަނީ އެކަން ހުއްޖަތަކަށް ނަގައިގެން އެވެ.\nރާއްޖޭގެ ޖުމްހޫރިއްޔަތަށް މި ނޮވެމްބަރު 11 އަަށް 50 އަހަރު ފުރޭ އިރު އެ ދުވަހުގެ ޝަރަފުގައި އިންތިހާބީ ރައީސް އިބޫ ހުވާ ކުރެއްވުމަށް ޖާގަ ދިނުމަށް ރައީސް އަބްދުﷲ ޔާމީން އާއި މި ސަރުކާރަށް ގޮވާލާ އަޑުތައް މި ވަނީ ގަދަވާން ފަށައިފަ އެވެ. އެގޮތުން 2013 ވަނަ އަހަރު ރައީސް އަބްދުﷲ ޔާމީން ވެރިކަމަށް ވަޑައިގެންއިރު އިލެކްޝަންސް ކޮމިޝަން، އީސީގެ ރައީސްއަކަށް ހުންނެވި ފުއާދު ތައުފީގު ވިދާޅުވަނީ، ރަސްމީ ނަތީޖާ އިއުލާންކޮށް އީސީއިން އޭރު ނެރުނު އިއުލާނުގައި ވެސް ބުނެފައި ވާނީ، ނޮވެމްބަރު 11 ވަނަ ދުވަހު ފެށުނު ރިޔާސީ ދައުރަށް، ރައީސުލްޖުމްހޫރިއްޔާ ކަމަށް އަބްދުﷲ ޔާމީން އިންތިހާބުވެ ވަޑައިގަތް ވާހަކަ ކަމަށެވެ. އެގޮތަށް ދާއިމީ ނަތީޖާ އިއުލާން ކުރީ ވެރިކަމުގެ އާ ދައުރެއް ފެށޭ ދުވަހަކީ ނޮވެމްބަރު 11 ކަމަށް ސުޕްރީމް ކޯޓްގެ ހުކުމް އެނގެން އޮތުމުންނާއި އެ ފަހަރު ސުޕްރީމް ކޯޓުން ހައްލު ހޯދައިދިނީ ހާއްސަ ހާލަތަކަށް ކަމަށް ވާތީ އެވެ. އަދި އެ ހާލަތުގައިވެސް ސުޕްރީމް ކޯޓުން ކަނޑައަޅާފައި އޮތީ އޭރު ހުރި ރައީސް ޑރ. މުހައްމަދު ވަހީދުގެ ވެރިކަމުގެ ބާރުތައް އާ ރައީސް ހުވާ ކުރައްވަންދެން ދެމިގެންދާ ގޮތަށެވެ. ރިޔާސީ ދައުރު ފެށޭނެ ތާރީހަކީ ނޮވެމްބަރު 11 ކަމަށް އެ ހުކުމުގައި ސާފުކޮށް އޮތީ ކަނޑައަޅައިފަ އެވެ.\nއެ ބަހުސް ފެށުމާ އެކު ރިޔާސީ ދައުރު ހަމަވި ނަމަވެސް ވެރިކަމުގައި ހުންނަވަން ފުރުސަތު ލިބިވަޑައިގަތް ރައީސް ޑރ. މުހައްމަދު ވަހީދު ހަސަން މަނިކު ވެސް ރައީސް އަބްދުﷲ ޔާމީންއަށް ގޮވާލެއްވީ ނޮވެމްބަރު 11 ވަނަ ދުވަހު އިންތިހާބީ ރައީސް އިބްރާހިމް މުހައްމަދު ސޯލިހުގެ ހުވާކުރުމުގެ ރަސްމިއްޔާތު ބޭއްވުމަށް ކަންކަން ފަހިކޮށްދެއްވުމަށެވެ. އަދި 2013 ވަނަ އަހަރު، އާ ރައީސް ނޮވެމްބަރު 11 އަށް ހުވާ ނުކުރެއްވުނީ ދިމާވި ހާއްސަ ހާލަތެއްގެ ސަބަބުން ކަމަށް ދެކިވަަޑައިގަންނަވާ ކަމަށް ވެސް ރައީސް ވަހީދު ވިދާޅުވި އެވެ. އެހެންކަމުން ޑރ. ވަހީދު އާދޭހާ އެކު އެދިވަޑައިގަންނަވަނީ ނޮވެމްބަރު 11 ގައި ހުވާ ކުރެއްވުމުގެ ފުރުސަތު އިބޫއަށް ދެއްވުމަށެވެ.\n"މިއަހަރުގެ ނޮވެމްބަރު މަހުގެ 11 ވަނަ ދުވަހަކީ ރާއްޖޭގެ ޖުމްހޫރިއްޔަތަށް 50 އަހަރު ފުރޭ ދުވަސް. އެހެން ކަމުން ރައީސް ޔާމީންގެ ހެޔޮފުޅުކަން ދައްކުވައިދީ އެދުވަހު އިބޫ، ރައީސްކަމުގެ ހުވާ ކުރުމުގެ ރަސްމިއްޔާތު ބޭއްވުމަށް ކަންކަން ފަހިކޮށްދެއްވާ،" ރައީސް ވަހީދު އެދިވަޑައިގެންނެވި އެވެ.\nޖުމްހޫރީ ޕާޓީގެ އެއް ނައިބު ލީޑަރު، ޑރ. އަބްދުﷲ މައުސޫމް ވެސް ވަނީ އިންތިހާބީ ރައީސް އިބޫ ހުވާކުރެއްވުމުގެ ރަސްމިއްޔާތު ނޮވެމްބަރު 11 ގައި ބާއްވަން ޖެހޭ ކަމަށް ވިދާޅުވެފަ އެވެ. އޭނާ ދެކެވަޑައިގަންނަވާ ގޮތުގައި ޖުމްހޫރިއްޔަތަށް 50 އަހަރު ފުރޭ މުނާސަބާ އެންމެ ފުރިހަމަ ގޮތުގައި ފާހަގަ ކުރެވޭނީ ކުރިއެކޭ ވެސް އެއްގޮތަށް އިންތިހާބީ ރައީސްއަށް ހުވާކުރެއްވުމުގެ ޝަރަފު ލިބިގެން އެވެ. އެއީ ގައުމިއްޔަތުގެ ނިންމުމަކަށް ވާން ޖެހޭ ކަމަށް މައުސޫމް ވިދާޅުވި އެވެ.\nމި ގޮވާލުންތައް އެތައް ބަޔަކު މި ވަނީ ތަކުރާރު ކުރަން ފަށައިފަ އެވެ. އެތައް ބައެއްގެ ޝުއޫރަކީ ޖުމްހޫރީ 50 ތާރީހީ ދުވަހެއްގެ ގޮތުގައި ފާހަގަ ކުރުމަށް ފުރުސަތު ލިބުމެވެ. އެކަމަކު ސުވާލަކީ ރައީސް އަބްދުﷲ ޔާމީން ގޮތް ދޫކުރައްވާ ރައްޔިތުންގެ ގޮވާލުމަށް އިޖާބަ ދެއްވާނެ ހެއްޔެވެ؟ ނޫނީ ނޮވެމްބަރު 17 އާ ހަމަޔަށް ރައީސް ޔާމީން ވެރިކަމުގެ ހުންނަވާނީ ހެއްޔެވެ؟\nރައީސް އަބްދުﷲ ޔާމީން ރައީސް އިބްރާހިމް މުހައްމަދު ސޯލިހު ރިޔާސީ އިންތިހާބު 2018 + ރައީސް ޑރ. މުހައްމަދު ވަހީދު ހަސަން މަނިކު


Asandha aai NSPA ge kureege issverin ge aailaa ah usoola khilaafah heydha kuri! | Mihaaru\nޚަބަރު / އާސަންދަ\nއާސަންދަ އާއި އެންސްޕާގެ ކުރީގެ އިސްވެރިންގެ އާއިލާ އަށް އުސޫލާ ޚިލާފަށް ހޭދަކުރި!\nއާސަންދައިގެ ކުރީގެ މެނޭޖިން ޑިރެކްޓަރު މައުމޫނާއި (ކ) އެންސްޕާގެ މެނޭޖިން ޑިރެކްޓަރު މުޖުތަބާ.\n28 ފެބުރުއަރީ 2019 - 16:31\nއާސަންދަ ކުންފުނީގެ ކުރީގެ މެނޭޖިން ޑިރެކްޓަރު މައުމޫން އަބްދުއްސަމަދާއި އެންސްޕާގެ ކުރީގެ ސީއީއޯ މުޖުތަބާ ޖަލީލުގެ އާއިލާ އަށް އުސޫލާ ޚިލާފަށް ދައުލަތުން ހޭދަކޮށްފައިވާ ކަމަށް އެންޓި ކޮރަޕްޝަން ކޮމިޝަން (އޭސީސީ)ގެ ތަހުގީގު ރިޕޯޓުގައި ބުނެފި އެވެ.\nދައުލަތުގެ ޚަރަދުގައި ހިލޭ ބޭސްފަރުވާ ކުރުމުގެ ނިޒާމު، އާސަންދަ އާއި އެންސްޕާ މެދުވެރިކޮށް ޚިޔާނާތް ހިންގާ ކަމަށް އޭސީސީ އަށް ހުށަހެޅި މައްސަލަތަކެއް އެ ކޮމިޝަނުން ވަނީ ތަހުގީގުކޮށްފަ އެވެ.\n"މިހާރު" އަށް ކޮޕީ ލިބިފައިވާ އެ ރިޕޯޓުގައިވާ ގޮތުން، އާސަންދަ އާއި އެންސްޕާ އިން ހޭދަކުރަން ހަމަޖައްސާފައި އޮންނަ އުސޫލާ ޚިލާފަށް، މައުމޫނާއި މުޖުތަބާގެ އާއިލާ އަށް ހޭދަކޮށްފައިވާ ކަން ތަހުގީގަށް ވަނީ އެނގިފަ އެވެ. ނަމަވެސް އެއީ ކިހާ އަދަދެއް ކަމެއް އެ ރިޕޯޓުން އެނގޭކަށެއް ނެތެވެ.\nއެންސްޕާ އަދި އާސަންދަ އިން މެދުވެރިކޮށް، ބޭރުން ބޭސްފަރުވާ ހޯދުމުގެ ހުއްދަ ދޭން ހަމަޖައްސާފައި އޮންނަނީ، ރާއްޖެ އިން ނުލިބޭ ފަރުވާތަކަށެވެ.\nއޭސީސީގެ ރިޕޯޓުގައި ބުނީ މައުމޫނާއި އޭނާގެ އާއިލާގެ ފަސް މެމްބަރުންނަށް އެންސްޕާގެ އެހީގައި އިންޑިއާގެ މަނީ ޕާލް ހޮސްޕިޓަލުން ޑޮކްޓަރަށް ދެއްކުމަށާއި އައިނު ހައްދަން ފައިސާ ހަމަޖައްސައިދީފައިވާ ކަމަށެވެ. އެންސްޕާ އިން އެހީ ހޯދި އެ ޚިދުމަތްތައް އާސަންދައިގެ ނިޒާމުގެ ތެރެއިން ވެސް ލިބޭ ކަން އޭސީސީން ފާހަގަކޮށްފައިވެ އެވެ.\nއެންސްޕާ މެދުވެރިކޮށް އެހީ ހަމަޖައްސަނީ ކުއްލި ހާލަތްތައް މެދުވެރިވެގެން ނަމަވެސް މައުމޫނާއި އޭނާގެ އާއިލާ އަށް އެންސްޕާ މެދުވެރިކޮށް އެހީ ހަމަޖެއްސިއިރު އެއީ ކުއްލި ހާލަތެއްގައި ދޭން ޖެހުނު ފަރުވާތަކެއް ކަމުގެ ލިޔެކިޔުމެއް ވެސް ނެތް ކަމަށް އޭސީސީން ބުންޏެވެ.\nއާސަންދަ މެދުވެރިކޮށް ނަމްބަރު އައިނު ހެއްދޭގޮތަށް ހަމަޖައްސާފައި އޮންނަނީ ކޮންމެ ދެ އަހަރަކުން އެއް އަހަރެވެ. އެއީ ވެސް އާސަންދައާ އެކު އެއްބަސްވެފައިވާ ރާއްޖޭގެ ހޮސްޕިޓަލްތަކާއި ކްލިނިކްތަކުން އެކަންޏެވެ. އެ ޚިދުމަތަށް ކަނޑައަޅާފައި ވަނީ 1،000 ރުފިޔާ އެވެ.\nއޭސީސީގެ ރިޕޯޓުގައިވާ ގޮތުގައި މައުމޫނާއި އޭނާގެ އާއިލާގެ ދެ މެމްބަރަކު އިންޑިއާގެ މަނިޕާލް ހޮސްޕިޓަލުން އައިނު ހެއްދުމަށް އާސަންދަ އިން ހޭދަކޮށްފައިވެ އެވެ. އަދި އެ ޚަރަދު، އާސަންދައިން އައިނު ހައްދަން ކަނޑައަޅާފައިވާ 1،000 ރުފިޔާ އަށް ވުރެން އިތުރު ކަމަށް ބުނެފައިވެ އެވެ.\nނަމަވެސް އުސޫލާ ޚިލާފަށް ދައުލަތުގެ ބަޖެޓުން ހިނގި ހަރަދުގެ ތަފްސީލެއް ރިޕޯޓުގައި ނެތެވެ.\nރިޕޯޓުގައި ބުނީ އެންސްޕާގެ ސީއީއޯ މުޖުތަބާ ޖަލީލުގެ ދަރިއަކަށް އުސޫލާ ޚިލާފަށް އާސަންދަ އިން ހޭދަކޮށްފައިވާ ކަމަށެވެ.\nއޭސީސީން ބުނެފައިވާ ގޮތުގައި މުޖުތަބާގެ ދަރިފުޅަށް އެންސްޕާ މެދުވެރިކޮށް ހޯދާފައިވާ ފަރުވާތަކަކީ ރާއްޖެ އިން އެ ބައްޔަށް އެކަށީގެންވާ ފަރުވާ ނުދެވިއްޖެ ނަމަ، ޑޮކްޓަރެއްގެ ލިއުމާ އެކު އާސަންދަ އަށް ހުށަހެޅުމުން އެތަނުން ހަމަޖައްސައިދޭން އޮންނަ ފަރުވާތަކެކެވެ. އެ ފަރުވާ ކުރިއަށް ގެންދަން އެންސްޕާ އިން ލަފާ ދީފައެއް ނުވެ އެވެ.\n"ރަސްމީކޮށް ހުށަހަޅަން ޖެހޭ ލިއުންތަކާ އެކު އެންސްޕާގެ ޚިދުމަތް ހޯދުމަށް ހުށަހަޅާފައި ނުވާތީ އާއި އެ ކުއްޖާ އަކީ ކުއްލި ހާލަތެއްގައި ޚިދުމަތް ދޭން ޖެހުނު ކުއްޖެއް ކަން ލިޔެކިޔުމުން އެނގެން ނެތުމުން، އެންސްޕާ އިން ....[މުޖުތަބާގެ ދަރިފުޅަށް] ޚިދުމަތް ދީފައި ވަނީ މި އުސޫލުގެ2ވަނަ މާއްދާގެ ރ.އާ ޚިލާފަށް ކަން ފާހަގަކުރެވެ އެވެ،" އޭސީސީގެ ރިޕޯޓުގައިވެ އެވެ.\nއެ ކޮމިޝަނުން ހަވާލާ ދީފައި އޮތީ، އެންސްޕާ މެދުވެރިވެގެން މެޑިކަލް ވެލްފެއާގެ އެހީ ދިނުމަށް އެކުލަވާލާފައިވާ އާއްމު އުސޫލަށެވެ.\nއެންސްޕާ އާއި އާސަންދަ އިން އެހީ ދެނީ ފަރުވާ އަށް އެދި ހުށަހަޅާ މީހުންގެ މާލީ ހާލަތު ވެސް ބެލުމަށް ފަހު އެވެ. އެކަމަކު، މައުމޫނާއި މުޖުތަބާ އަށް ދައުލަތުން ހޭދަކޮށްފައިވާ އިރު، އެ ދެ ބޭފުޅުންގެ މާލީ ހާލަތު ދެނެގަނެފައިވާ ލިއުންތަކެއް ވެސް ތަހުގީގަށް ލިބިފައި ނުވާ ކަމަށް ރިޕޯޓުގައިވެ އެވެ.\nރިޕޯޓުގައި ބުނެފައި ވަނީ، އިމަޖެންސީކޮށް ފަރުވާ ދޭން ޖެހުމާ ގުޅިގެން އެންސްޕާ އަށް ބިލްކުރާ ގޮތަށް ފަރުވާގެ ކަންތައްތައް ހަމަޖައްސައިދޭން އެދުނު ލިސްޓުގައި މައުމޫނާއި މުޖުތަބާގެ އިތުރުން 42 މީހަކު ހިމެނެ އެވެ. އޭގެ ތެރެއިން ގިނަ މީހުން ފަރުވާ ހޯދާފައި ވަނީ އިމަޖެންސީ ހާލަތުގައި ނޫން ކަން ވެސް ތަހުގީގު ޓީމަށް އެނގުނު ކަމަށް އޭސީސީން ބުންޏެވެ.\nއެ މައްސަލަތައް ތަހުގީގަށް ފާހަގަވެފައިވީ ނަމަވެސް އޭސީސީން ނިންމާފައި އޮތީ، އެކަމުގައި ކޮރަޕްޝަންގެ އަމަލެއް ނެތް ކަމަށެވެ.\nއޭސީސީގެ ރިޕޯޓުގައި ބުނެފައި ވަނީ މައުމޫނާއި މުޖުތަބާގެ އާއިލާ ހިމެނޭ ގޮތުން ފަރުވާ ހޯދާފައި ވަނީ ކުއްލި ހާލަތެއް މެދުވެރިވެގެން ނޫން ނަމަވެސް އުސޫލްތައް ހަރުދަނާ ނުވުމުގެ ސަބަބުން އެކަމުގައި ވަކި ފަރާތަކުން ނާޖާއިޒު ފައިދާ ހޯދާފައިވާ ކަން ނުވަތަ ވަކި ފަރާތަކަށް ނާޖާއިޒު ފައިދާ ހޯދައިދޭން މަސައްކަތް ކޮށްފައިވާ ކަން ސާބިތުވާނެ ކާފީ ހެކި ލިބިފައެއް ނުވެ އެވެ. އެހެންވެ އޭސީސީން ނިންމާފައި އޮތީ އެ މައްސަލައިގައި ކޮރަޕްޝަންގެ ކުށެއް އެކުލެވިގެން ނުވާ ކަމަށެވެ.\nދިވެހި ސަރުކާރު އެންޓި ކޮރަޕްޝަން ކޮމިޝަން ކޮރަޕްޝަން އާސަންދަ ހެލްތު މިނިސްޓްރީ\n38 ކޮމެންޓް, 123 ރިއެކްޝަންސް\nސިވިލްސާރވިސްމަޣާމު ތަކުގައި ލިބޭ މުސައިރައިން މެޑިކަލް ކަންތައް ހަމަ ނުޖެހިގެން އާސަންދަ އަށް ލީމަ ނުލިބޭ... ޑޮކްޓަރަށް ދައްކަން އައިޖީއެމްއެޗްއަށް ދާއިރު ކިއުބޮޑު ވެއިޓިންގް ގަ6މަސް3މަސްވޭ ލިބޭ މުސާރަ ކުލި ބިލްސް ކުދީންގެ ކިޔެވުން ކާބޯތަކެތި ގަނެފަ ނޯވޭއެއްޗެއް... ބޭރަށްގޮސް ބޭސްކޮށްލަން.. ނުވިތާކަށް އޯވަދަކައުންޓަރ ބޭސް ކޮޅުވެސް އަތުން ގަންނަން ޖެހެނީ.. ކުޜީގައިދޭ3މަހުން އެއްމަހު 250 ރުފިޔާ.\nމައަށް އެގޭ ތި އަދި ބޮޑެތިމީހުންތާ.... މެމްބަރުން ގުޅައިގެން އާސަންދަ ހަމަޖައްސާދޭ މީހުންވެސް ތިބޭ. މާލެއިން ހިދުމަތް ލިބޭތާވެސް ވޯޓުހޯދަން\nމި ސަރުކާރުން މިހާރުވަނީ ރާއްޖޭން ބޭރުން ދެހުޅު ބަދަލުކުރެވޭނެ އިންތިޒާމް އދ.ކުނބުރުދޫ ބޭފުޅަކަށް ދާދިމިދާކަށްދުވަހު ކެމްޕޭނުދަތުރެއްގައި ހަމަޖައްސައިދީފައި. މިއީވެސް ރާއްޖޭން ކުރެވޭކަމެއް.\nކޮބާ ޕީއެސްއެމުން ބިގަށް ދޭ 78 މިލިޔަން. މިކަމާ ކަންބޮދެއްނުވޭތަ މީ ކޮރަޕްޝަނަށް ނުވަނީތަ އަޅެފަހެ\nރާއްޖޭގަ ހުޅުބަދަލު ކުރުމުގެ ކިއު ދިގުވެ ލަސްވާތީ ރައްޓެއްސެއްގެ މަންމަ ކިމްސްން އޮޕަރޭޝަން ކުރީ ވެސް އިމަޖެންސީއެއް ނެތި ހަމަ އާސަންދަ އިން. އުސޫލް އޮންނާނީ ވކި ބަޔަކަށް. ޙުތިހަ އިރަކުވެސް\nމީ ސަތޭކަޕަސެންޓް ކޮރަޕްޝަން އަމަލެއް. .މިއޮތި މެޑަމްގެ ނުފޫޒުން މުޖޭއާއި މާނު ސަލާމަތްކޮށްފަ. ވަކި އުސުލެއް ހަމަޖެހިފަ އޮންނަ ކަންކަމުގަ އުސޫލާ ޚިލާފަށް ކަންކަން ކުރީމަ އޭސީސީން ނިންމާފަހުންނަނީ ކޮރަޕްޝަންކަމަށް. މިފަހަރު ކޮރަޕްޝަނެއް ނޫނޯ.\nވަރަށް ކުޑަ މިންވަރެއްގެ ވާހަކަ މިދެއްކެނީ. މާމްބެމެން ރެސްޓޯރެންޓްތަކާ ބިންތަކާ ގެސްޓްހައުސްތައް ގަނެލީ އެއްލަކިން.\nކޮރަޕްޝަނެއްނެތޯ ބޮޑުއަރަތެއް ދެއްތޯ؟\nދިގު މުއްދަތަށް ބޭރުން ފަރުވާ ހޯދުމުގެ ނަމުގަ "ރަށްޓެހި" ކުދިން ކޮންމެ މަހަކު 700 އާ 1000 ޑޮލަރާ ދޭތެރޭން ފައިސާދީފަ ލަންކާ އިންޑިއާ ގަ އެންސްޕާއިން ބަހައްޓާފަ އެބަހުރި ވަރަށް ދިގު މުއްދަތަށް. ޔާމީންއަށް އުނދަގޫ ބޮޑުވެގެން މުޖޭ ވަކި ކުރާނީ ދެން ކިހާވަރެއްވީމަ. ވިސްނާލާ!\nމެޑަމް ފޫބުޑަށް ވަދެވުނީމަ ވާގޮތް.\nއެފައިސާ ޖެހޭ އެމީހުން އަތުން އަނބުރާ ދައުލަތަށް ހޯދަން. އަދި މިދެމީހުންނަށް ޤާނޫނީ ގޮތުން ފިޔަވަޅުވެސް އަޅަން ޖެހޭ.\nތިދެމީހުން ވީތަނެއްވެސް އެނގޭބަޔަކު ނެތް! ގައިމުވެސް މިގައުމަކުނޫޅޭ!


ފިރުޤާ – ۞ Haqqu.info\n15/10/2017 14/10/2017 ޢަބްދުލް މަތީން މިކްޔާލް\tޙިޔާލު\nކޮންމެ ޒަމާނެއްގައިވެސް އީމާނުގެ އަހުލުވެރިންނާއި ދެކޮޅަށް ޢަދާވާތްތެރިން ނުކުމެއެވެ. އަދި ހުތުރު ޞިފަތަކުން ޞިފަކޮށް ހަދައެވެ. އެމީހުންގެ އަތުގައި ދައްކާނެ ޙުއްޖަތެއް އަދި ބުރުހާނެއްވެސް ނުވެއެވެ. އެއީ އެމީހުންގެ އަނގަތަކުން ހަދާ ...\nއިސްލާމީ ދަޥްލަތަކީ ޚަވާރިޖުންނެއް ނޫނެވެ. އަދި ކިއެއް ތަކްފީރީންނެއްވެސް ނުމެނޫންމެއެވެ. (2)\n04/07/2016 15/07/2016 އަބޫ ޔޫސުފް\tޙިޔާލު\nދެންފަހެ އިމާމް މުޙައްމަދު އިބްނު ޢަބުދުލް ވައްހާބުގެ \_ ދަޢުވަތަށް ކުރެވުނު ތުޙުމަތު ތަކަށް ނަޖުދުގެ އިމާމުން ރައްދު ދެއްވިފަދައިން އިސްލާމީ ދަޥްލަތުންވެސް ވަނީ އެ ދަވްލަތާއި މެދު ކުރެވެމުންދާ ތުޙުމަތުތަކަށް ...\nއިސްލާމީ ދަޥްލަތަކީ ޚަވާރިޖުންނެއް ނޫނެވެ. އަދި ކިއެއް ތަކްފީރީންނެއްވެސް ނުމެ ނޫންމެއެވެ. (1)\n26/06/2016 04/07/2016 އަބޫ ޔޫސުފް\tޙިޔާލު\nފަހެ ޠާޣޫތަށް ކާފަރުވެ އަދި މިއްލަތް އިބްރާހިމް ފުރިހަމަ ގޮތުގައި ތަޙްޤީޤު ކުރާ ބަޔަކު ކަމުގައިވަނީ ނަމަ، އެބަޔަކާއި ދިމާލަށް ތިއީ [ޚަވާރިޖުންނޭ]، [ތަކްފީރީންނޭ] ބުނުމަކީ އެއީ ތަޥްޙީދުގެ ދަޢުވަތުގެ ޢަދުއްވުންގެ ...


އަލްއުސްތާޛާ ޙިސާން ޙުސެއިންއަކީ ރައްޔިތުންގެ މަޖިލީހުގެ މެންބަރުންގެ ތެރެއިން ޖުޑީޝިއަލް ސަރވިސް ކޮމިޝަނަށް ކަނޑައަޅުއްވާފައިވާ މެންބަރެވެ. އަދި ޙިސާންއަކީ މި ވަގުތު ޖުޑީޝިއަލް ސަރވިސް ކޮމިޝަންގެ ރައީސެވެ.\nމީގެ އިތުރުން، އަލްއުސްތާޛާ ޙިސާން ޙުސެއިންއަކީ ރައްޔިތުންގެ މަޖިލީހުގެ ލާމަރުކަޒީ ކޮމިޓީގެ މެންބަރެއްވެސް މެއެވެ. އަދި ދިވެހި ފުލުހުންގެ ޚިދުމަތުގެ ބިލު ދިރާސާކުރައްވަމުން ގެންދަވާ ސަބް ކޮމިޓީގައިވެސް ޙިސާން ގެންދަވަނީ މަސައްކަތް ކުރައްވަމުންނެވެ.\nއަލްއުސްތާޛާ ޙިސާން ޙުސެއިން ޤާނޫނީ ދާއިރާއިން ފުރަތަމަ ޑިގްރީއާއި މާސްޓާސް ޑިގްރީ ހާސިލްކުރެއްވީ އިނގިރޭސިވިލާތުންނެވެ.\nއަލްއުސްތާޛާ ޙިސާން ޙުސެން ދައުލަތުގެ ބަންޑާރަ ނައިބުގެ އޮފީހުގައި ވަކީލެއްގެ ގޮތުގައި މަސައްކަތް ކުރެއްވިއެވެ. މީގެ އިތުރުން ރައީސް މުޙައްމަދު ނަޝީދުގެ ރައީސްކަމުގައި، ރައީސުލްޖުމްހޫރިއްޔާގެ އޮފީހުގެ ލީގަލް އެޑްވައިޒަރުކަމާއި ކެބިނެޓް ސެކްރެޓަރީގެ މަޤާމު އަދާކުރެއްވިއެވެ. އަލްއުސްތާޛާ ޙިސާން ޙުސެއިންއަކީ އެމްޑީޕީގެ ލީގަލް ޑިރެކްޓަރެވެ. އަދި ކުރީގެ ރައީސުލްޖުމްހޫރިއްޔާ އަދި މިހާރުގެ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދުގެ ވަކީލުކަންވެސް ކުރެއްވި ބޭފުޅެކެވެ.\nލޯކަލް ކައުންސިލްތަކުގެ އިންތިޚާބުގެ ޚާއްޞަ ބިލު 2020\nޤާނޫނު ނަންބަރު 17/2014 (ޖިންސީ ކުށުގެ ޤާނޫނު) އަށް އިޞްލާޙު ގެނައުމުގެ ބިލު\nޤާނޫނު ނަންބަރު 9/2014 (ދިވެހިރާއްޖޭގެ ޤާނޫނުލްޢުޤޫބާތު) އަށް އިޞްލާޙު ގެނައުމުގެ ބިލު (ބިލު ނަންބަރު:19)\nޤާނޫނު ނަންބަރު 9/2014 (ދިވެހިރާއްޖޭގެ ޤާނޫނުލްޢުޤޫބާތު) އަށް އިޞްލާޙު ގެނައުމުގެ ބިލު (ބިލު ނަންބަރު:23)\nލާމަރުކަޒީ ކޮމިޓީގެ ސަބް ކޮމިޓީ 1\nލާމަރުކަޒީ ކޮމިޓީގެ ސަބް ކޮމިޓީ 3\nލާމަރުކަޒީ ކޮމިޓީގެ ސަބް ކޮމިޓީ 4\nލާމަރުކަޒީ ކޮމިޓީގެ ސަބް ކޮމިޓީ (ކޮވިޑް-19 އާ ގުޅޭ)


Dhuvasvaraai Gulhey "Thafaathu Ginihila" Eh Dhuniye Kairin Dhathuru Kuranee - Vaguthu\nދުވަސްވަރާއި ގުޅޭ "ތާފާތު ގިނިހިލައެއް" ދުނިޔެ ކައިރިން ދަތުރުކުރަނީ\nމި ހަފްތާ ތެރޭގައި ދުނިޔެ ކައިރިން "ތަފާތު" ގިނިހިލައެއް ދަތުރުކުރާނެ ކަމަށް ސައިންސްވެރިން ބުނެފިއެވެ.\nޕުއެޓެރިކޯގައި ހުންނަ އަރެސީބީ އޮބްޒަވޭޓްރީން ހޯދާފައިވާ މި ގިނިގިލައަށް ދީފައިވާ ނަމަކީ "1998 އޯއާރު2" އެވެ. މި ގިނިހިލަ އާއި ގުޅޭގޮތުން އެ އޮބްޒަވޭޓްރީގެ ދިރާސާވެރިން ބުނެފައިވަނީ، މިއީ މި ދުވަސްވަރާއި ގުޅޭ ގިނިހިލައެއް ކަމަށާއި، ގިނިހިލަ ވައްތަރުވާނީ މާސްކެއް އަޅާފައިވާ މޫނަކާއި ކަމަށެވެ. މިއީ ދުނިޔޭގައި ކޮވިޑް-19 ފެތުރެމުންދާ މި ދަނޑިވަޅާއި ދިމާކޮށް ފެންނާނެ ތަފާތު މަންޒަރެއް ކަމަށް އެފަރާތްތަކުން ބުނެފައި ވެއެވެ.\nބިމުގައި ޖެހިއްޖެ ނަމަ ދުނިޔެއަށް އަރައިނުގަނެވޭނެ ނުރައްކަލަކާއި ކުރިމަތިވެދާ ވަރުގެ މި ގިނިހިލައިގެ ފުޅާމިނުގައި 500 ފޫޓު ހުންނަ ކަމަށް ސައިންސްވެރިން ބުނެއެވެ. ނަމަވެސް މި ހަފްތާތެރޭ ދުނިޔެ ކައިރިން މި ގިނިހިލަ ދަތުރުކޮށްފައި ދިޔަ ނަމަވެސް ދުނިޔެއަށް ނުރައްކާވާ މިންވަރަށް ކައިރިނުވާނެ ކަމަށް އެފަރާތްތަކުން ބުނެފައި ވެއެވެ.\nހޯދުންތަކުން އެނގިފައިވާ ގޮތުގައި މިފަހަރު ދުނިޔެ ހުރަސްކޮށް މި ގިނިހިލަ ދަތުރުކުރާނީ ދުނިޔެ އާއި 4.6 މިލިއަން ކިލޯމީޓަރު ދުރުންނެވެ. މިއީ ބިމުގެ މިންގަނޑުން ދުރު ހިސާބެއް ނަމަވެސް، ކައުނުގެ ބޮޑުމިނާއި ދުނިޔެ ހިމެނޭ ސޫރުދަ ނިޒާމަށް ބަލާއިރު، މިއީ ދުނިޔެއާއި ކައިރި ކަމަށް ކަނޑައަޅާފައިވާ ދުރުމިނެކެވެ.\nއެންމެ ފުރަތަމަ މި ގިނިހިލަ ފެނިފައިވަނީ 1998 ވަނަ އަހަރުއެވެ. ގިނިހިލައަށް "1998 އޯއާރު2" ގެ ނަމުން ނަންދެވިފައި ވަނީވެސް އެ އަހަރާއި ގުޅުވައިގެންނެވެ. އޭރުގެ ހޯދުންތަކުން އެނގިފައިވާ ގޮތުގައި މި ގިނިހިލަ ދަތުރުކުރަމުން ދަނީ ގަޑިއަކު 20000 މޭލު ނުވަތަ ގަޑިއަކު 32187 ކިލޯމީޓަރު ބާރުމިނުގައެވެ.\nމި ގިނިހިލަ ދައުރުކުރާ އޯބިޓަށް ބަލާއިރު މިއަހަރަށްފަހު ދެން މި ގިނިހިލަ ދުނިޔެ ކައިރިން ދަތުރުކުރާނީ 2079 ވަނަ އަހަރުއެވެ. އެއަހަރު މި ގިނިހިލަ ދުނިޔެ ހުރަސްކޮށްފައި ދާއިރު، ދުނިޔެއާއި ގިނިހިލަ އާއި ދެމެދު، މިފަހަރު ދަތުރުކުރާ ދުރުމިނަށްވުރެ 3.5 ގުނަ ކައިރިވާނެ ކަން ދިރާސާތަކުން އެނގެއެވެ.\nއޭޕްރީލް 26, 2020 06:32\nދެން ނެއް ކަމެއް


Imlie ge thari Aditya ge rola aa moone - AO News\n‘އިމްލީ’ ގެ ތަރި އަދިތްޔާގެ ރޯލަށް އާ މޫނެއް\nސްޓާ ޕްލަސް އިން ދައްކަމުން އަންނަ، އެންމެ މަގުބޫލު އެއް ޑްރާމާ ސިލްސިލާ ‘އިމްލީ’ އިން ގިނަ ބައެއްގެ ލޯތްބާއި ތައުރީފު ހޯދާފައިވާ ގަޝްމީރު މަހާޖާނީ(އަދިތްޔާ) އެ ޑްރާމާއިން ވަކިވާން ނިންމާފިއެވެ.\nގަޝްމީރު އެ ޑްރާމާ ދޫކޮށްލާ ހަބަރާއެކު އޭނާގެ ފޭނުންނަށް ބޮޑު ހިތާމައެއް ލިބިފައިވާއިރު ޓީއާރްޕީ ރޭޓިންގެ ގަދަ ފަހެއްގައި ހިމެނޭ މި ޑްރާމާއިން އޭނާ ވަކިވާން ނިންމީ އެހެން މަސައްކަތްތަކަށް ވަގުތު ދިނުމަށްކަމަށް މީޑިއާ ރިޕޯޓްތައް ވަނީ ބުނެފައެވެ. ތަމަޅަ ފިލްމުތަކާއި ވެބް ސީރިސްތައްވެސް ކުޅެމުން އަންނަ ގަޝްމީރު މި ޑްރާމާއަށް އެއްބަސްވީ، އެ ފަދަ އެހެން މަސައްކަތްތަކަށްވެސް ވަގުތު ދެވޭ ގޮތަށް ޝަރުތުކޮށެވެ. އަދި މި ޑްރާމާ ފެށިއިރު، ޕްރޮޑެކްޝަން ޓީމުންވެސް އެކަމަށް އެއްބަސް ވެފައިވާއިރު، ފަހުން ޑްރާމާގެ ޓީއާރްޕީ ރޭޓް މަތިވެ ގިނަ ވަގުތު ‘އިމްލީ’އަށް ދޭންޖެހުމުން ގަޝްމީރުއަށް އެހެން މަސައްކަތްތަކަށް އެއްވެސް ވަގުތެއް ދެވިފައެއް ނުވެއެވެ.\nމި ޑްރާމާގެ ޝޫޓިންގައި ގަޝްމީރު ބައިވެރިވާނެ އެންމެ ފަހުގެ ތާރީހު އަދި ހާމަކޮށްފައި ނުވި ނަމަވެސް އޭނާގެ ބަދަލުގައި އަދިތްޔާގެ ރޯލުން ދެން ފެނިގެންދާނީ ‘އިޝްގުމެ މަރްޖާވާ2’ ކުން ގިނަ ބައެއްގެ ސަމާލުކަން ހޯދި މާނަވްކަމަށް ރިޕޯޓްތައް ވަނީ ބުނެފައެވެ. މީގެ ކުރިން ގަޝްމީރުގެ ބަދަލުގައި އަދިތްޔާގެ ރޯލުން ފެނިގެންދާނީ ‘ހަމާރީ ވާލީ ގުޑް ނިއުސް’ގެ އެކްޓަރު ރާގަވްކަމަށް ގިނަ ބަޔަކު ވަނީ ބުނެފައެވެ، އެހެންނަމަވެސް ފަހުން އެ ރޯލް މާނަވްއަށް ދީފައިވާކަމަށް ރިޕޯޓްތައް ވަނީ ބުނެފައެވެ.\nއިމްލީގައި އަދިތްޔާގެ ރޯލުން، ބެލުންތެރިންނަށް އެހެން ތަރިއަކު ގެނެސް ދިނުމަށް ޑްރާމާގެ ޓީމުން ތައްޔާރުވަމުން އަންނައިރު، އާ ތަރިއެއް ގެނެސްދޭނެ ގޮތަކާއި މެދުވެސް ގިނަ ބަޔަކު އަންނަނީ ސުވާލު އުފައްދަމުންނެވެ. މި ގޮތުން ބައެއް ފަރާތްތަކުން ބުނެފައިވަނީ އަދިތްޔާގެ ރޯލުން އެހެން މޫނެއް ބެލުންތެރިންނަށް ގެނެސްދިނުމަށް ޑްރާމާގެ ވާހަކައަށް ބޮޑު ބަދަލެއް ގެންނާނެކަމަށެވެ. އެހެންނަމަވެސް މި ވާހަކަތަކާއި ގުޅިގެން ޑްރާމާގެ ޓީމުން އެއްވެސް ކަހަލަ ވާހަކައެއް ދައްކާފައެއް ނުވެއެވެ.\n2020 ވަނަ އަހަރު ސްޓާޕްލަސް އިން ގެނެސްދޭން ފެށި އިމްލީ އަކީ ރަށްފުށުގެ ވަރަށް އާދައިގެ ނިކަމެތި އާއިލާއެއްގެ އަންހެން ކުއްޖެއްގެ ދިރިއުޅުމުގައި ދިމާވާ ގިނަ ހަދިސާތަކެއް ދައްކުވައިދޭ ޑްރާމާއެކެވެ،


Aharemen athugai hurihaa ehchehves ebahuri dhenkeehve?: Shilpa\nޝިލްޕާ އާއި ރާޖް\nއަހަރެމެން އަތުގައި ހުރިހާ އެއްޗެއްވެސް އެބަހުރި ދެންކީއްވެ؟: ޝިލްޕާ\n30 ޖުލައި 2021 - 22:20:30\nޖުލައި މަހުގެ 19 ވަނަ ދުވަހު ބޮލީވުޑްގެ ކުޅަދާނަ ތަރި ޝިލްޕާ ޝެޓީގެ ފިރިމީހާ އަދި މަޝްހޫރު ވިޔަފާރި ވެރިޔާ ރާޖް ކުންދުރަ، ބަރަހަނާ ފިލްމް އުފައްދާ ވިއްކާކަމުގެ ތުހުމަތުގައި ހައްޔަރުކުރުމާއި ގުޅިގެން ޝިލްޕާ މިވަނީ އެނާގެ ހިތުގެ ޝަކުވާތައް ބަންޑުންކޮއްލާފައެވެ.\nރާޖް ހައްޔަރުކުރެވުމާއިއެކު ގިނަ ބައެއްގެ ނަފްރަތާއި ބަހުގެ ހަމަލާތައް ރާޖްގެ އިތުރުން ޝިލްޕާ އަށްވެސް އަންނަނީ ރައްދުވަމުންނެވެ. ބަރަހަނާ ފިލްމް އުފައްދާ ވިއްކުމުގެ ތުހުމަތުގައި ރާޖް ހައްޔަރު ކުރި ވާހަކައަކީ މިހާރު ބޮލީވުޑްގައިވެސް އެންމެ ހޫނު އެއް ޚަބަރެވެ. މި މައްސަލަޔާއި ގުޅިގެން ޝިލްޕާ އަށްވެސް ވަނީ ވަރައްގިނަ ދަތިތަކާއި ކުރިމަތިލާން ޖެހިފައެވެ.\nރާޖްގެ މި އަމަލުގައި ޝިލްޕާގެ ވެސް ބައިވެރިވުން އޮންނާނެކަމަށް ގިނަ ބަޔަކު ގަބޫލްކުރެއެވެ. ގިނަ ބަޔަކު މި މައްސަލައިގައި ޝިލްޕާގެ ބައިވެރިވުމެއް ވެދާނެތޯ ސުވާލު އުފައްދަމުން ދިއުމާއި ގުޅިގެން ކްރައިމް ބްރާންޗްގެ ޖޮއިންޓް ކޮމިޝަނަރ އޮފް ޕޮލިސް ވަނީ ބަރަހަނާ ފިލްމް އުފެއްދުމުގައި ފިރިމީހާ ރާޖް އާ އެކު ޝިލްޕާގެ އެއްވެސް ބައިވެރިވުމެއް ވާކަން މިހާތަނަށް ތަހުގީގަށް ލިބިފައިވާ ހެކިތަކުން އެނގިފައި ނުވާކަމަށްވެސް ބުނެފައެވެ. އެހެނަނަމަވެސް ރާޖްގެ މައްޗަށް ކުރެވޭ ތުހުމަތުތަކަށް ހެކި ލިބިފައިވާކަމަށް ޕޮލިހުން ވަނީ ހާމަކޮށްފައެވެ.\nމި މައްސަލާގައި ޝިލްޕާގެ ބައިވެރިވުމެއް ނެތް ނަމަވެސް މި މައްސަލާގެ އަސަރު ޝިލްޕާގެ ކެރިއަ އަށް ކުރާނެކަމަށް ގިނަ ބަޔަކު ލަފާކުރާއިރު، ޝިލްޕާވެސް މިވަނީ އޭނާގެ ކެރިއަ އަށް ބޮޑެތި އަސަރުތަކެއް ކުރަމުންދާ ކަމަށް ބުނެފައެވެ.\nޖުަލައި މަހުގެ 23 ވަނަ ދުވަހު ރާޖް ކުންދުރަ އާއި ޝިލްޕާ ޝެޓީ ދިރުއުޅޭ ގެއަށް، ފުލުހުންގެ ބެލުމުގެ ދަށުން ރާޖް ގެނެސް ގެ ބަލާ ފާސްކުރުމުގެ ތެރޭގައި ޝިލްޕާ ވަނީ ރާޖް އާއި ދިމާލަށް ހަޅޭލަވާ އޭނާގެ ހިތުގެ އުދާސްތައް ބޭރުކޮއްލާފައެވެ.\nޝިލްޕާ ވަނީ "އަހަރެމެން އަތުގައި ހުރިހާ އެއްޗެއްވެސް އެބަހުރި ދެންކީއްވެ؟" މި ސުވާލު ރާޖް އާއި ކޮއްފައިކަމަށް އިންޑިއާގެ ނޫސްތަކުން ވަނީ ރިޕޯޓުކޮށްފައެވެ. އަދި ދެން މީ ކޮންކަމެއްތޯވެސް ޝިލްޕާ ވަނީ ސުވާލުކޮށްފައެވެ.\nފުލުހުންނާއި ހަވާލާދީ އިންޑިއާގެ ނޫސްތަކުން ރިޕޯޓުކޮށްފަވަނީ ފިރިމިހާ ރާޖް ފެނުމުން ޝިލްޕާ ހުރީ ރޮވިފައިކަމަށެވެ. އަދި ޝިލްޕާ ވަނީ މި މައްސަލައިގެ ސަބަބުން މުޅި އާއިލާގެ އަގު ވެއްޓި އިންޑަސްޓްރީގެ ހުރިހާ މަސައްކަތެއް ހުއްޓި، ގިނަ ޕްރޮޖެކްޓުތަކެއް ދޫކޮއްލަން ޖެހިފައިވާކަމަށާއި، އާއިލާ އަށް ފައިސާ ލިބޭނެ އެއްވެސް މަގެއް މިހާރު ފެންނަން ނެތްކަމަށް ވެސް ބުނެފައެވެ.


ޢަލްމާނީ ފިކުރުގެ ނުރައްކާތެރިކަން ދިވެހި ފަސްގަނޑުގައި! | #Dhiislam\nޢަލްމާނީ ފިކުރުގެ ނުރައްކާތެރިކަން ދިވެހި ފަސްގަނޑުގައި!\n5 years ago |5comments| August 26, 2013\nޢަލްމާނިއްޔަތަކީ ދީނާއި ސިޔާސަތު ވަކިކުރުމެވެ. އަދި އިންސާނީ ޙަޔާތުންވެސް ދީން އެކަހެރިކޮށްލުމެވެ.\nސައްތައިން ސައްތަ އިސްލާމީ މިކުޑަ ދައުލަތަށް ޢަލްމާނީ ފިކުރުގެ ނުރައްކާތެރިކަން ކުރިމަތިވެފައި ވަނީ އިންތިހާއަށެވެ. އެބައިމީހުންގެ އެންމެ ފުރަތަމަ ޓާގެޓަކީ މިޤައުމުގެ ވެރިކަމާއި ސިޔާދަތު އެބައިމީހުންގެ ބާރުގެ ދަށަށް ގެނައުމެވެ. އެއަށްފަހު މި ދައުލަތަކީ މުޅިން ސެކިއުލަރ ނުވަތަ ޢަލްމާނީ ދައުލަތަކަށް ހަދާލުމެވެ. ވެރިކަމާއި ސިޔާދަތުން ދީން ނެރެ އެއްލާލުމެވެ. ލާދީނިއްޔަތު ފަތުރާލުމެވެ. އެހެންކަމުން ދީނާއި ސިޔާސަތު ވަކިކުރުމަށް ފާޅުގައި މިބައިމީހުން ދަނީ ވަކާލާތު ކުރަމުންނެވެ.\nމިޤައުމުގައި ޢަލްމާނިއްޔަތަށް ވަކާލާތުކުރާ މީހުންގެ ތެރެއިން އެންމެ ފާހަގަކޮށްލެވޭ އަދި އެމީހެއްގެ ފަރާތުން އެންމެ ނުރައްކާތެރިކަމެއް ދިމާވެފައިވާ މީހަކީ7ފެބްރުއަރީ 2012 ވަނަ އަހަރު ވެރިކަމުން އިސްތިއުފާ ދެއްވި ރައީސް މުޙައްމަދު ނަޝީދެވެ. ވެރިކަމަށް ހޮވިވަޑައިގަތުމުގެ ކުރިން ނަޝީދު ވަނީ ބޭރުގެ މީޑިއާކަށް ދެއްވި ބަސްދީގަތުމެއްގައި ލިބަރަލް ޑިމޮކްރަސީއަކަށް ގޮވާލަމުންދާކަމަށް ފާޅުގައި ވިދާޅުވެފައިވެއެވެ. އަދި އޭރުގެ ރައީސުލްޖުމްހޫރިއްޔާ މައުމޫނުގެ ސަރުކާރުން ޢަރަބިއްޔާ ސްކޫލާއި މަޢުހަދު ހިންގާތީ އެކަމަށް ފާޑު ވިދާޅުވިއެވެ. އެއީ ލިބަރަލް ޑިމޮކްރަސީއެއްގައި އެކަން އޮންނަން ޖެހޭ ގޮތެއް ނޫންކަމަށް ވިދާޅުވިއެވެ.\nވެރިކަމަށް ހޮވިވަޑައިގަތުމުން، ސީދާ ޢަލްމާނިއްޔަތުގެ ނަން ވިދާޅުނުވިޔަސް، އެކަމަށް ބުރަ މަސައްކަތްތަކެއް ކުރައްވަމުން ގެންދެވިއެވެ. އެގޮތުން، ޢަރަބިއްޔާ ސްކޫލާއި މަޢުހަދަށް ތަފާތު ދަތިކުރުންތައް ސަރުކާރުގެ ފަރާތުން އެކިއެކި ނަންނަމުގައި ކުރިމަތިވަމުން ދިޔައެވެ. ދިވެހި އިސްލާމް ދެމާއްދާއަކީ އިޚްތިޔާރީ މާއްދާއަކަށް ހެދުމަށް ކުރެވުނުހާ ކަމެއް ކުރިއެވެ. ހިނގަމުން ދިޔަ ޤާނޫނުލް ޢުޤޫބާތު ބިލުގައި އިސްލާމީ ޙުދޫދުތައް ހިމަނައިދިނުމަށް އެދި ރައްޔިތުންގެ ތެރެއިން ބަޔަކު މީހުން ރައްޔިތުންގެ މަޖިލީހުގެ މެމްބަރުންނަށް ގޮވާލަން ފެށުމުން، އެކަމަށް ސީދާ ދެކޮޅު ހަދައި، އިސްލާމީ ޙުދޫދުތަކަށާއި އިސްލާމީ ޝަރީޢަތަށް ކުޑައިމީސް ބަސް ވިދާޅުވިއެވެ. އިސްލާމީ ޝަރީޢަތުގައި ހުދޫދުތަކަކީ ނާތަހުޒީބީ ލާއިންސާނީ ހުދޫދުތަކެއް ކަމަށް ދޭހަވާ ގޮތަށް ރެލީތަކުގައި ވާހަކަފުޅު ދެއްކެވިއެވެ.\nވެރިކަމުން އިސްތިއުފާ ދެއްވުމަށްފަހު ބޭރަށް ވަޑައިގެން ވޮޝިންޓަން ޕޯސްޓަށް ދެއްވި ބަސްދީގަތުމުގައި ރާއްޖޭގެ ތަޢުލީމީ މަންހަޖު އިސްލާމްދީނާ ވިހާވެސް ދުރުގޮތަކަށް ބައްޓަން ކުރައްވަން މަސައްކަތް ކުރެއްވި ކަމަށާއި ޤާނޫނު ޢުޤޫބާތްވެސް ވީހާވެސް އިސްލާމީ ޝަރިޢަތަށް ބަރޯސާ ނުވާނެގޮތަކަށް ބައްޓަން ކުރަން ހުޅަހެޅުއްވި ކަމަށް ވިދާޅުވިއެވެ.\nއެއަށްފަހު ދާދިފަހުން ޑެންމާކަށް ވަޑައިގެން އެޤައުމުގެ ބަރުލަމާނުގައި ދެއްވި ލެކްޗަރެއްގައި ކުރެވުނު ސުވާލެއްގެ ޖަވާބުގައި ދީނީ ޝެއިޚުން އަތުގައި ކޮންމެ ކަމަކަށްވެސް ޤުރުއާނާއި ސުންނަތުން ދަލީލު އޮންނަ ކަމަށާއި އެބޭފުޅުން އަތުގައި އެކަހަލަ ” ހެލްޕު ލައިނެއް” ނެތް ވާހަކަ ވިދާޅުވިއެވެ. އަދި އެކަން ފޫބެއްދުމުގެ ގޮތުން އެހެން ގޮތްތަކެއް ހޯދަން ޖެހިފައިވާ ކަމަށް ވިދާޅުވިއެވެ. މީގެ އިތުރުން، ދިވެހިރާއްޖޭގައި އެބޭފުޅުން ބޭނުންފުޅުވާ މިންވަރަށް “އިސްލާޙީ މަސައްކަތް” ކުރިޔަށް ނުދާކަމަށް ވާނަމަ، ނަސާރާއިންގެ ހަނގުރާމަވެރި މަޒުހަބެއްކަމުގައިވާ ޖެޒުއިޓުން އަންނަން ޖެހޭނެ ކަމަށް ވިދާޅުވެފައިވެއެވެ.\nމިކަހަލަ ކިތައްމެ ވާހާކަތަކެއް އަދި ކިތައްމެ އަމަލުތަކެއް ނަޝީދުގެ ފަރާތުން ދަނީ ފެންނަމުންނެވެ. ރައީސް ނަޝީދުގެ ޕާޓީއަކީ ރާއްޖޭގެ އެންމެ ބޮޑު ސިޔާސީ ޕާޓީއަށްވެފައި، ރައީސް ނަޝީދު އަދިވެސް ވެރިކަމަށް ކުރިމަތިލައްވާފައިވާ ކަމީ ޢަލްމާނީ ފިކުރުގެ ބިރުވެރިކަމުގެ ކަޅުވިލާ އަދިވެސް ރާއްޖޭގެ ޖައްވުގައި ފެތުރިފައިވާ ކަމުގެ ހެއްކެކެވެ.\nއިސްލާމީ ނަޒަރަކުން ޢަލްމާނީ ފިކުރު\nނަޝީދުފަދަ ޢަލްމާނީ ފިކުރުގެ ބޭފުޅަކަށް ރައްޔިތުންގެ ތެރެއިން ގިނަ ބަޔަކު ތާއީދު ކުރާ ކުރުމުން ދޭހަވާ އެއްކަމެއް އެބައޮތެވެ. އެއީ ޢަލްމާނީ ފިކުރުގެ ނުރައްކާތެރިކަން އެބައިމީހުންގެ ތެރެއިން ގިނަ ބަޔަކަށް ވިސްނިފައި ނެތުމެވެ. އެހެންކަމުން، ޢަލްމާނީ ފިކުރަށް އިސްލާމީ ނަޒަރަކުން ބަލައިލާނަމެވެ.\nޢަލްމާނީ ފިކުރަށް ގޮވާލާ މީހުން ދެބަޔަކަށް ބަހާލެވިދާނެއެވެ. ފުރަތަމަ ބައިގެ މީހުންނަކީ، ދައުލަތުން ނުވަތަ ސިޔާސަތުން ދީން ވަކިކުރުމަށް ގޮވާލާ މީހުންނެވެ. އަދި ދެވަނަ ބައިގައި ހިމެނެނީ، އިންސާނީ ޙަޔާތުންވެސް ދީން އެކަހެރިކޮށްލުމަށް ގޮވާލަމުންދާ މީހުންނެވެ.\nމި ދެބަޔަށް ބަލާއިރު، ފުރަތަމަ ބައިގެ މީހުން، އެގޮވާލަނީ ކުފުރަށެވެ. އެހެނީ މާތް ﷲ ގެ މަތިވެރި ދީނަކީ ޝާމިލުވެގެންވާ ދީނެކެވެ. އެދީނުގައި ދަޢުލަތުގެ ފަރާތުން ޙާކިމާ ޢަމަލުކުރަންވާ ގޮތް ނުވަތަ ސިޔާސަތު ވަނީ ބަޔާންކޮށްދެއްވާފައެވެ. އޭގެތެރެއިން މާތް ﷲ ގެ ޝަރީޢަތް ބިންމަތީގައި ތަންފީޒުކުރުން ހިމެނެއެވެ. މާތް ﷲ ކީރިތި ޤުރުއާނުގައި ބާއްވާލައްވާފައިވާ ޙުދޫދުތައް ޤާއިމުކުރުން ހިމެނެއެވެ. އިސްލާމީ ޝަރީޢަތް ކަށަވަރުކޮށްދެއްވި ޢަދުލު އިންސާފު ރައްޔިތުންގެ މެދުގައި ޤާއިމުކުރުން ހިމެނެއެވެ. އެހެންކަމުން، ސިޔާސަތުން ނުވަތަ ދައުލަތުން ދީން ވަކިކުރުމަކީ މާތް ﷲ ގެ ޝަރީޢަތް އެކަހެރިކޮށްލުމެވެ. ކަނޑައެޅިގެން ކުފުރަށް ގޮވާލުމެވެ.\nދެވަނަ ބައިގެ މީހުން، އެގޮވާލަނީ އިލްޙާދަށެވެ. އެހެނީ އިންސާނީ ޙަޔާތުން ދީން ވަކިކުރުމަށް ގޮވާލުމަކީ ކަލަކު ވޮޑިގެންވާ ކަމަށް އިންކާރު ކުރުމެވެ. ވުމާއެކު، އިސްލާމީ ނަޒަރަކުން ޢަލްމާނިއްޔަތަކީ މުސްލިމުން އެއްވެސް ހާލެއްގައި އެއާ ކައިރިވުން ހުއްދަ ކުރާ އެއްޗެއް ނޫނެވެ. އިސްލާމީ މުޖުތަމަޢެއްގައި ޢަލްމާނިއްޔަތަށް ގޮވާލުމަކީ ސީދާ ބަޔާންވެގެންވާ ކުފުރަކަށް ގޮވާލުމެވެ. ބަޔާންވެގެންވާ މަގުފުރެދުމަކަށް ގޮވާލުމެވެ. އަދި އިސްލާމްދީނަކީ، ޔަހޫދީ ދީނާއި ނަޞާރާ ދީން ފަދައިން ފަސާދަވެފައިވާ ދީނެއް ކަމަށް ގޮވާލުންވެސް މެއެވެ. އިސްލާމްދީނަކީ އުނި ދީނެއްކަމަށް ބުނުންވެސްމެއެވެ. ދުނިޔެވީ ޢިލްމާއި ސައިންސާ ދެކޮޅު ހަދާ، އެ ޢިލްމުތަކާ ދެކޮޅަށް ހަނގުރާމަ ކުރާ ދީނެއްކަމަށް ބުނުންވެސް މެއެވެ.\nދުޢާއަކީ މާތް ﷲ އަޅުގަނޑުމެންގެ މިއިސްލާމީ ދައުލަތް އަބަދުގެ އަބަދަށް އިސްލާމީ ދައުލަތެއްގެ ގޮތުގައި ލެއްވުމެވެ. އަދި ޢަލްމާނީ ފިކުރާއި ކުފުރުގެ މިއްލަތްތައް މިފަސްގަނޑުގައި ބަލިކުރައްވައި އެބައިމީހުންނަށް ޤައުމުގެ ވެރިކަމާއި ސިޔާދަތު މިންވަރު ވިޔަ ނުދެއްވުމެވެ. އަޅުގަނޑުމެންގެ މައްޗަށް ރަޙުމުކުރާ، ﷲ އަށް ބިރުވެތިވާ، އަޅުގަނޑުމެންގެ ދުނިޔެއާއި އާޚިރަތުގެ ކަންތައް އެކަލާނގެ ރުއްސަވާނެ މަގުން ގެންދާނެ ވެރިންތަކެއް އަޅުގަނޑުމެންގެ މައްޗަށް ލެއްވުމެވެ. އާމީން!\nވަރަށް ރަގަޅު ބޭނުންތެރި ލިޔުމެކެވެ. جزاكم الله خيرا\nއަލްމާ ނިއްޔަރތު ކިޔަސް ލާދީނި ކިޔަސް ރަނގަޅު ކަންކަން ވާނީ ހަމަ ރަނގަޅު ކަންކަމަށް..\nހަސަނާ ކަލޭ ތިހިރީ ހަމައިގަތަ؟ހާދަ ހީވޭ ހިނދުކޮޅުގައި ހުރިހެން.ތިކަހަލަ ލާދީނީ ފިކުރުތަކާ ހެދިއޭ މުޅި ޤައުމު މިއޮށް ކަލާކުވެ ދަނީ. ހުރި ހިތާމައެއްގެ ބޮޑު ކަމާއޭ!\nސިޔާސަތާ ދީނަކީ ހަމައެކައްޗެއް. ދީނާ ސިޔާސަތު ވަތްކެއް ނުކުރެވޭނެ. އިސްލާމީ މުޖްތަމަޢަކަށް ބޭނުމީ ދީނީ ޢިލްމުވެރިންތަކެއް. އިސްލާމްދީނާ އެއްގޮތަށް ކަންކަން ރާވާ ހިންގޭނީ ދީނީ ޢިލްމުވެރިން ނަށް ފުރުޞަޠު ދެވިގެން. އިސްލާމްދީނާ އެއްގޮތަށް މުޖްތަމައެއް ބިނާކުރަން އެދޭނަމަ، އެންމެ އިސްވެރިޔާއިންފެށިގެން ޤާނޫނު ހަދާމަޖްލިސް ރައްޔިތުންގެ މަޖްލިސް ރަށްރަށުގެވެރިންނާއި، އަދި މިނޫނަސް ޢުލުލްއަމްރުންނަށް ވާންޖެހޭނީ އެކަމަށް ފުރުޞަތު ދޭންޖެހޭނީވެސް ދީނީ ޢިލްމުވެރިންނަށް. ދިވެހިޤަވްމުން އަލްމާނީ ފިކުރު ފުހެލަންވީ. މިބުމުގައި އެހެންދީނުގެ ފިކުރުގެންގުޅޭ މީހުންނަށް ޖާގަދީގެންނުވާނެ. އަމުދުން ވެރިކަމުގެ ދާއިރާގެ ތެރޭގައި. ” ދީނީ ޢިލްމުވެރިން ،ދިވެހިންގެ ވިސްނުން ރާއްޖޭގެ އަސްދަނޑިން އެތެރެއަށް”


World Cup Aai Dhimaakoh, Hinitthunvaan Dhaskoh Dhenee - Vaguthu\nވޯލްޑް ކަޕާއި ދިމާކޮށް، ހިނިތުންވާން ދަސްކޮށްދެނީ\nކުރިއަށްއޮތް ވޯލްޑް ކަޕާއި ދިމާކޮށް، ރަޝިޔާގެ ޢާންމު ޚިދުމަތްދޭ ތަންތަނުގައި މަސައްކަތްކުރާ މުވައްޒަފުންނަށް ހިނިތުންވާން ދަސްކޮށްދިނުމުގެ ކޯސްތަކެއް ފަށައިފިއެވެ.\nއެގޮތުން، ރަޝިޔާގެ ރެއިލްވޭ ސްޓޭޝަންތަކާއި ބައެއް ބޮޑެތި ސްޓޯރުތަކުގެ އިތުރުން ރެސްޓޯރެންޓް ކެފޭ އަދި ހޮޓެލްތަކުގެ މުވައްޒަފުންނަށްވެސް ހިނިތުންވުމުގެ އާދަ ދަސްކޮށްދެމުންދާއިރު، މި ކޯސް ހިންގަނީ، ބޭރު ޤައުމުތަކުން އެޤައުމަށް ވޯލްޑް ކަޕާއި ދިމާކޮށް ޒިޔާރަތްކުރާ ފަރާތްތަކަށް ރަނގަޅު މެހުމާންދާރީއެއް އަދާކުރުމުގެ މަޤުސަދުގައި ކަމަށް، ކޯސް ކުރިއަށްގެންދާ ފަރާތުން ބުނެފައި ވެއެވެ.\nއެފަރާތްތަކުން މި ކޯހުގެ މަޢުލޫމާތު ހާމަކުރަމުން ބުނެފައިވަނީ، ރަޝިޔާއަށް ނިސްބަތްވާ މީހުންނަކީ ޢާންމު ގޮތެއްގައިވެސް ހިނިތުންވާން ނުދައްނަ އަދި އެ އާދަ އާއި ދުރު ބައެއް ކަމަށެވެ. މިކަމުގެ ސަބަބުން އެމީހުންނަކީ އެކުވެރި ބައެއް ނޫންކަމާއި އެއީ ހަރުކަށި ބައެއްކަން ހާމަވާ ކަމަށް އެފަރާތުން ވަނީ ބުނެފައެވެ.\nމި ކޯސްތައް ރަޝިޔާގެ އެކި ހިސާބުތަކުގައި މިހާރު ކުރިއަށްގެންދާއިރު، ގިނަ ޢަދަދެއްގެ ބަޔަކު ކޯސްތަކުގައި ބައިވެރިވަމުންދާ ކަމަށް ކޯސް ކުރިއަށްގެންދާ ފަރާތްތުން ވަނީ ބުނެފައެވެ. އަދި މި ކޯހުގެ މަޤުސަދު ވަރަށް ފުރިހަމައަށް ކާމިޔާބުވަމުންދާ ކަމަށް އެފަރާތުން ބުނެއެވެ.\nވޯލްޑްކަޕް ފެށެން މަދު ދުވަސްކޮޅަކަށް ވެފައިވާއިރު، މުބާރާތުގައި ބައިވެރިވާ ޓީމުތަކާއި އޮފިޝަލުންގެ އިތުރުން ޤައުމުތަކަށް ސަޕޯޓުކުރާ ގިނަ ޢަދަދެއްގެ ބަޔަކު ދަނީ ރަޝިޔާއަށް ދަތުރުކުރަމުންނެވެ.\nޖޫން 10, 2018 - 05:45\nހެޔޮނުވާނެ ތިކޯސްހިންގާ މީހުންރާއްޖެ ފޮނުވަބަލަ. ހާއްސަކޮން ކްލިނިކް ތަކުގަ ހިދުމަތްދޭންތިބޭ މީހުންނާށް ކޯސްހިންގަދޭން. .ވަރަށް ފެނުފަތިބޭނީ ??


Flying schooleh hingaane faraatheh hoadhany\nއައްޑޫ ފްލައިން ސުކޫލްގެ ބޯޓުތަކެއް. އެ ސުކޫލްގެ މައްސަލަތައް ބޮޑުވެފައި ވަނިކޮށް ފްލައިން ސުކޫލެއް ހިނގާނެ ފަރާތެއް ހޯދަން ވަނީ އިއުލާނުކޮށްފައި\nފްލައިން ސުކޫލެއް ހިންގާނެ ފަރާތެއް ހޯދުމަށް އައިލެންޑް އޭވިއޭޝަނުން އިއުލާނު ކޮށްފި އެވެ.\nއައިލެންޑް އޭވިއޭޝަނުން ކުރި އިއުލާނުގައި ބުނެފައި ވަނީ މާލީ ގޮތުން ގާބިލު ފަރާތަކާއި އަދި ފްލައިން ސްކޫލެއް ހިންގުމުގެ ތަޖުރިބާ ހުރި ރާއްޖެ އާއި ރާއްޖެއިން ބޭރުގެ ކުންފުނިތަކަށް އެ ފުރުސަތު ހުޅުވާލާފައިވާ ކަމަށެވެ. އެފަރާތްތައް ވާން ޖެހޭނީ ގައުމުން ބޭރުގައި އެފަދަ ދެ ސްކޫލެއް ފެށުމުގެ ގާބިލުކަން ހުންނަ ފަރާތްތަކަކަށް ކަމަށް އެ ކުންފުނިން ފާހަގަ ކޮށްފައިވެ އެވެ.\nއަދި ރާއްޖޭގެ އެއާޕޯޓެއްގައި ފްލައިން ސްކޫލު ހިންގާނީ އެކަމަށް ހާއްސަ ކޮށްގެން އުފައްދާ ސަބްސިޑަރީ ކުންފުންޏެއްގައި ކަމަށާއި އެތަން ހިންގާނީ މިނިވަންކަމާއެކު ކަމަށް ބުނެ އެވެ.\nސްކޫލް ހިންގާ ފަރާތުން އެއާކްރާފްޓް ހޭންގަރަކާއި ޓްރެއިނިން ބިލްޑިންގު އަދި ދެ މަލްޓި އިންޖީންއާއި ހަތަރު ސިންގަލް އިންޖިން އެއާކްރާފްޓް ބަލަހައްޓަން ޖެހޭނެ ކަމަށް ވެސް އެ އިއުލާނުގައި ވަނީ ބުނެފަ އެވެ.\nޝަރުތުތައް ހަމަވާ ފަރާތްތަކުން މި މަހުގެ 10 ވަނަ ދުވަހުގެ ކުރިން ޕްރޮޕޯސަލް ހުށަހެޅުމަށް ވަނީ ހުޅުވައިލާފަ އެވެ.\nފްލައިން ސުކޫލެއް ހިންގާނެ ފަރާތެއް ހޯދަން އިއުލާނުކޮށްފައި މިވަނީ އައްޑޫ ފްލައިން ސްކޫލްގެ ހިންގުން ދޯދިޔާވެ ދަރިވަރުންގެ ކިޔެވުން ނުނިމި ދިގުލައިގެން ދާ މައްސަލަތައް ބޮޑުވެފައި ވަނިކޮށެވެ. ހާއްސަކޮށް ގިނަ ދަރިވަރުން ލޯން ނަގައިގެން ކިޔަވަމުން ދާތީ އެ ދަރިވަރުންގެ ޝަކުވާ ވަރަށް ބޮޑެވެ. އަދި ދަރިވަރުންގެ ކިޔެވުން ކޮންމެވެސް އެހެންގޮތަކުން ހަމަޖައްސައި ދިނުމަށް ކެނޑިނޭޅި ދަރިވަރުން ދަނީ އެދެމުން ނެވެ.\nއެ ސުކޫލުގައި މިވަގުތު ބޭނުން ކުރެވޭ އެއްވެސް ބޯޓެއް ނެތް ކަމަށް ވެސް ދަރިވަރުން ވަނީ ބުނެފަ އެވެ.\nއޭއޭއޭގެ ދަރިވަރުންނަށް ދިމާވެފައިވާ މައްސަލަތަކާއި ގުޅިގެން ރައްޔިތުންގެ މަޖިލީހުގެ ގައުމީ ތަރައްގީއާ ތަރިކައާ ބެހޭ ކޮމިޓީއަށް މިނިސްޓަރު ނަހުލާ އާއި މިނިސްޓަރު ޑރ. އިބްރާހިމް ހަސަން އިއްޔެ ވަނީ ހާޒިރުކޮށްފަ އެވެ. އެ ބައްދަލްވުމުގައި މިނިސްޓަރު ނަހުލާ ވިދާޅުވީ ފްލައިން ސުކޫލުގެ މައްސަލައަށް އޮތް ހައްލަކީ އެހެން ސުކޫލެއް އުފެއްދުން ކަމަށެވެ.\nއައިލެންޑް އޭވިއޭޝަން މޯޑިވްސް ސިވިލް އޭވިއޭޝަން އޮތޯރިޓީ މިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން + މަތީ ތައުލީމް އައްޑޫ ފްލައިން ސްކޫލް


Velidhoo gai bodu Eid aai zuvaanunge dhuvas kula gadhakoh | Mihaaru\nވެލިދޫގައި ބޭއްވި މުނިފޫހިފިލުވުމުގެ އައިޓަމެއް ކުރިއަށް ގެންދަނީ.---ފޮޓޯ: އެމްއެޗް ފައުންޑޭޝަން\n04 އޯގަސްޓް 2019 - 14:064comments\nއެ ރަށު ކައުންސިލާއި އީދުގެ ހަރަކާތްތަކަށް ކަނޑައަޅާފައިވާ ކޮމިޓީ ގުޅިގެން ހިންގާ ހަރަކާތްތައް މި މަހުގެ 10-15 ވަނަ ދުވަހާ ހަމައަށް ކުރިއަށް ދާނެ އެވެ. ބައިނަލްއަގުވާމީ ޒުވާނުންގެ ދުވަހަކީ މި މަހުގެ 12 އެވެ. އެ ދުވަހު ވެލިދު އަށް ވަޑައިގަންނަވާ ޔޫއެންގެ ވަފުދަށް ހާއްސަކޮށްގެން ވެސް ގިނަ ހަރަކާތްތަކެއް ވެލިދޫ ސްކޫލްގެ ބެލެނިވެރިންގެ އެހީތެރިކަމާ އެކު ކުރިއަށް ގެންދަން ވަނީ ރާވައިފަ އެވެ.\nއީދު އުފާގެ ނަމުގައި ބާއްވާ ބޮޑު އީދު ހަރަކާތްތަކާ ގުޅޭ ގޮތުން އީދު ކޮމިޓީގެ މުގައްރިރު އާދަމް އިބްރާހީމް ވިދާޅުވީ ކުރީ އަހަރުތަކެކޭ އެއްގޮތަށް މި އަހަރަކީ ވެސް ވެލިދޫގައި ވަރަށް ފޯރިގަދަ އީދަކަށް ވާނެ ކަމަށެވެ. އެގޮތުން ސަގާފީ ގިނަ ކުޅިވަރުތަކާ އެކު، ޒަމާނީ މިއުޒިކާއި ނެށުމުގެ ހަރަކާތްތަކެއް ވެސް އީދު ތެރޭގައި ވެލިދޫން ފެންނާނެ ކަމަށް ވިދާޅުވި އެވެ.\nއެ ރަށުގައި ޕަފޯމް ކުރާ ބޭންޑްތަކުގެ ތެރޭގައި ހަބޭސް ބޮޑުބެރު ބޭންޑާއި ގްރެވިޓީ އާއި ޓްރެފިކް ޖޭމް ހިމެނެ އެވެ. މީގެ އިތުރުން ރާއްޖޭގެ މަޝްހޫރު ޑާންސް ގްރޫޕެއްގެ ހުށަހެޅުންތަކެއް ވެސް ހިމެނޭނެ އެވެ.\n"އެންމެންނަށް ވެސް ބައިވެރިވެވޭ ގޮތަށް އަދި ވަރަށް އުފާވެރިކޮށް ވެލިދޫގައި އީދު އުފާ ކުރިއަށް ދާނީ. އަބަދު ވެސް އަޅުގަނޑުމެން ބަލަން ވީހާ ވެސް ބޮޑަށް ސަގާފީ ގިނަ ކުޅިވަރުތައް އީދު ތެރޭގައި ބާއްވަން. އެގޮތުން މި ފަހަރު ވެސް ވަރަށް ގިނަ ކުޅިވަރުތަކެއް ދުވާލާއި ރޭގަނޑު ވެސް ފެނިގެން ދާނެ،" އާދަމް ވިދާޅުވި އެވެ.\nއޭނާ ވިދާޅުވީ ބޮޑު އީދާ ދިމާކޮށް ވެލިދު އަށް މި ފަހަރު 1،200 އެއްހާ މީހުން ޒިޔާރަތްކުރާނެ ކަމަށް ލަފާކުރެވޭ ކަމަށެވެ. އެހެންވެ ހުރިހާ މެހުމާނުންނަށް ވެސް ވަރަށް ވެސް ފުރިހަމަ މެހުމާންދާރީއެއް ރަށުގެ ރައްޔިތުން އަދާކުރާނެ ކަމަށް ވިދާޅުވި އެވެ.\n"މިގޮތަށް އަޅުގަނޑުމެން މިކަން ކުރާތާ މިހާރު ދިހަ ވަރަކަށް އަހަރުވެއްޖެ،" އާދަމް ވިދާޅުވި އެވެ. "ވަރަށް ފޯރިގަދަކޮށް، އެކުވެރިކަމާއި އެއްބައިވަންތަކަން އާލާވާ ގޮތަށް ކޮންމެ އަހަރަކު ވެސް ބޮޑު އީދުގެ ހަރަކާތްތައް ކުރިއަށް ދަނީ."\nވެލިދޫ އީދު އުފާގެ ތާވަލު ވެސް އީދު އުފާ ފޭސްބުކްގައި ޕޭޖްގައި މިހާރު ވަނީ ހިއްސާކޮށްފަ އެވެ.\nއިތުރު ލިޔުންތައް އަޟްހާ އީދު ނ. ވެލިދޫ ޒުވާނުންގެ ދުވަސް ހަބޭސް ބޮޑުބެރު ގުރޫޕް


“ފ. އަތޮޅުގައި ހިންގަންއުޅެނީ ބިޔަ ބޮޑު މަޝްރޫޢުއެއް” ޑރ.ޚަލީލް – Nilandhe\nޕީޕީއެމްގެ ޖަލްސާއެއްގައި ޑރ.ޚަލީލް ވާހަކަފުޅު ދައްކަވަނީ\nފ. އަތޮޅު ވިއްކާލަން އުޅޭ ކަމަށް ދެކެވޭ ވާހަކަތަކާ ގުޅިގެން، ފ. އަތޮޅަށް އަމާޒުވެފައިވާ މަޝްރޫއަކީ ރާއްޖެ މިހާތަނަށް ދެކެފައި ނުވާ ފަދަ ބިޔަ މަޝްރޫއެއް ކަމަށް ރައްޔިތުންގެ މަޖިލީހުގެ ނިލަންދޫ ދާއިރާގެ މެންބަރު ޑރ.ޚަލީލް އޭނާގެ ފޭސްބުކް ޕޭޖުގައި ވިދާޅުވެއްޖެއެވެ.\nއަދި އެ ޕްރޮޖެކްޓް ހިންގި ނަމަވެސް އެ ތަނަށް ދިވެހި ސަރުކާރުގެ ބާރު ހިނގާނެ ކަމަށާއި އެތަނުގައި ހިންގާ ކޮންމެ މަޝްރޫއެއް ހިނގާނީ ރާއްޖޭގެ ގާނޫނު އަސާސީ އާއި ގާނޫނުތަކުގެ ތަރަހައިގެ ތެރެއިން ކަމަށެވެ. އަދި އެ މަޝްރޫއުގެ ސަބަބުން އެތަނަކީ ރާއްޖޭގެ ބައެއްގެ ގޮތުގައި މިހާރު ވެސް އޮންނަ ގޮތަށް އޮންނާނެ ކަމަށާއި އެތަނަށް ދިވެހި ސަރުކާރުގެ ފުރިހަމަ ބާރު ހިނގާނެ ކަމަށް ވިދާޅުވެފައިވެއެވެ.\nފ. އަތޮޅުގައި ބޮޑު ޕްރޮޖެކްޓެއް ހިންގި ނަމަވެސް އެ އަތޮޅު ވާނީ ރާއްޖޭގެ ބާރު ހިނގާ ރާއްޖޭގެ ބަޔަކަށް ކަމަށާއި އެ އަތޮޅުގައި އެ އަތޮޅުގެ ރައްޔިތުން ދިރިއުޅޭނެ ކަމަށް އެ އަތޮޅު ނިލަންދޫ ދާއިރާގެ މެންބަރު ޑރ. އަބްދުﷲ ހަލީލް ވިދާޅުވެއްޖެ އެވެ.\n“ބޮޑު ޕްރޮޖެކްޓެއް ހިންގިޔަސް އެއަތޮޅުގައި ރައްޔިތުން ދިރިއުޅޭނެ. ރައްޔިތުން އުފާވެރިކަމާ ހިތްހަމަޖެހުމުގައި ފ. އަތޮޅުގައި ދިރިއުޅެވޭނެ ގޮތް ވާނެ. ދިވެހި ސަރުކާރުގެ ސިޔާދަތީ ބާރުގެ ދަށުގައި އެތަން އޮންނާނީ.” ޑރ. ޚަލީލް ވިދާޅުވެފައިވެއެވެ.\nއެމަނިކުފާނު އިތުރަށް ވިދާޅުވެފައިވާ ގޮތުގައި، “ވެރިކަމަށް ދަހިވެތިވާ ހަސަދަވެރިން މިފަދަ ކަންކަން މިގައުމަށް އައުމަށް ނޭދޭނެ” ކަމަށެވެ.\nފ. އަތޮޅުގައި ސައޫދީން ކުރިއަށް ގެންދާނީ ތަރައްގީގެ ބޮޑު މަޝްރޫއެއް ކަމަށް މިދިޔަ މަހު އެ އަތޮޅު މަގޫދޫގައި ވާހަކަފުޅު ދައްކަވަމުން ރައީސް ޔާމީން ވަނީ ވިދާޅުވެފަ އެވެ. އެމަނިކުފާނު ވިދާޅުވި ގޮތުގައި އެ މަޝްރޫއާއެކު އެ އަތޮޅު މުޅި ދުނިޔެ އަށް ހުޅުވާލެވި، ވަރަށް ގިނަ އަދަދަކަށް ވަޒީފާގެ ފުރުސަތު ތަނަވަސްވެގެންދާނެ އެވެ. މުޅި ދުނިޔޭގައި ވެސް އިންޓަގްރޭޓަޑް ޓޫރިޒަމްގެ ގޮތުގައި އޮތީ ވަރަށް މަދު ތަނެއް ކަމަށާއި ސަރުކާރުގެ ވިސްނުމަކީ ފ. އަތޮޅަށް އެފަދަ ތަރައްގީއެއް ގެނައުން ކަމަށް ރައީސް ވިދާޅުވެފައިވެ އެވެ.